REPORT - Hurihaa baareh Membarunge athah, Zinmaa adhi maa bodu!\nހުރިހާ ބާރެއް މެންބަރުންގެ އަތަށް، ޒިންމާ އަދި މާބޮޑު\n28 އޮކްޓޯބަރު 2018: ރައްޔިތުންގެ މަޖިލީހުގެ މަސައްކަތްތައް ހުއްޓިފައި އޮތުމަށްފަހު މިއަދު އަލުން ޖަލްސާތައް ފެށުނުއިރު މަޖިލީހުގެ ތެެރެއިން ތަފާތު މަންޒަރުތައް ވަނީ ފެނިފަ އެވެ. އިދިކޮޅު މެންބަރުންނާއި ސަރުކާރު މެންބަރުން ސަލާމް ކުރައްވައި، މަޝްވަރާތައް ކުރައްވާފައިވެ އެވެ - މުހައްމަދު އަފްރާހް | އަވަސް\nގާނޫނުއަސާސީގެ 261 ވަނަ މާއްދާގައި ބުނަނީ، ގާނޫނުއަސާސީ އިސްލާހު ކުރެވޭނީ ރައްޔިތުން މަޖިލީހުގެ ޖުމްލަ މެންބަރުންގެ ހަތަރުބައި ކުޅަ ތިންބައިގެ އަގުލަބިއްޔަތުން ފާސް ކުރާ ގާނޫނަކުންނެވެ. މިހާރުގެ މަޖިލީހުން ނަމަ 85 މެންބަރުންގެ ތެރެއިން 63 މެންބަރުން އެއްބަސްވެއްޖެ ނަމަ ގާނޫނު އަސާސީ ބަދަލު ކުރެވިދާނެ އެވެ.\nއެ އަދަދަކީ ވެރިކަން ކުރާ ޕާޓީ، ޕީޕީއެމްއަށް މިދިޔަ ފަސް އަހަރުގެ ތެރޭގައި ވެސް ހޯދުނު އަދަދެއް ނޫނެވެ. ނަމަވެސް ތަފާތު ގޮތްގޮތަށް މެންބަރުން އުފުރާލައިގެން މިދިޔަ ފަސް އަހަރުގެ ތެރޭގައި ގާނޫނު އަސާސީއަށް ބައެއް އިސްލާހުތައް ގެނަ އެވެ. އެއީ 63 މެންބަރުން ނުވަތަ އެއަށް ވުރެ ވެސް ގިނަ މެންބަރުންގެ އަގުލަބިއްޔަތުން ކަންކަން ފާސްކޮށްގެން އެވެ.\nއެއް ގާނޫނަކީ މިހާރު އެންމެ މަޝްހޫރު އެއް މައްސަލައެއް ކަމަށްވާ ބޭރު ފަރާތްތަކަށް ބިން މިލްކު ކުރެވޭ ގޮތަށް ގާނޫނު އަސާސީއަށް ގެނައި އިސްލާހެވެ. އޭރު ރައްޔިތުންގެ މަޖިލީހުން ފެނިގެން ދިޔައީ ވެސް އާދަޔާ ހިލާފު މަންޒަރުތަކެކެވެ. ވާދަވެރިކަން ބޮޑު ޕީޕީއެމް އާއި އެމްޑީޕީ އެއް ގަލަކަށް އަރައި، 70 މެންބަރުންގެ އަގުލަބިއްޔަތާއެކު ގާނޫނު އަސާސީ އިސްލާހު ކުރީ އެވެ.\nރައީސާއި ނައިބު ރައީސް ކަމަށް ކުރިމަތިލާ މީހެއްގެ އުމުރަކީ 30-60 ކަމަށް ކަނޑައެޅުމަށް ގާނޫނު އަސާސީގެ 109 ވަނަ މާއްދާއަށް އިސްލާހު ކުރުމަކީ ވެސް ފާހަގަކޮށްލަން ޖެހޭ ކަމެކެވެ. ޕީޕީއެމްގެ ޕާލިމެންޓަރީ ގްރޫޕުން ގާނޫނު އަސާސީއަށް ހުށަހެޅި އިސްލާހަށް އެމްޑީޕީ އާއި ޖުމްހޫރީ ޕާޓީ ވެސް ތާއީދު ކުރި އެވެ. ޖޫން 24، 2015 ގައި ބޮޑު އަގުލަބިއްޔަތަކުން އެ އިސްލާހު ވެސް ފާސްވެގެން ދިޔަ އެވެ. އެކަމަކު މި ބަދަލުތައް ގާނޫނު އަސާސީއަށް ގެނައީ، ބަލަން ޖެހޭ ވަރަށް ނުބަލަ އެވެ. ގާނޫނު އަސާސީއާ ކުޅެލީ އެއްވެސް ފަރުވާލެއް ނެތި އެވެ.\n28 އޮކްޓޯބަރު 2018: ރައްޔިތުންގެ މަޖިލީހުގެ މަސައްކަތްތައް ހުއްޓިފައި އޮތުމަށްފަހު މިއަދު އަލުން ޖަލްސާތައް ފެށުނުއިރު މަޖިލީހުގެ ތެެރެއިން ތަފާތު މަންޒަރުތައް ވަނީ ފެނިފަ އެވެ. އިދިކޮޅު މެންބަރުންނާއި ސަރުކާރު މެންބަރުން ސަލާމް ކުރައްވައި، މަޝްވަރާތައް ކުރައްވާފައިވެ އެވެ - މުހައްމަދު އަފްރާހް | އަވސް\nމާޒީގައި ހިނގައިދިޔަ އެ ދުވަސްތަކުގެ ވާހަކަތައް މިއަދު އަލުން ހަނދާނަށް ގެންނަން ޖެހެނީ ކީއްވެ ހެއްޔެވެ؟ ސަބަބުތައް ހާހުން ގުނާލެވެ އެވެ! ގާނޫނު އަސާސީ ބަދަލު ކުރުމުގެ ބާރު މެންބަރުންގެ އަތަށް އަރައިފަ އޮތުމުންނެވެ. އެއާއެކު އަނެއްކާ ވެސް ރައްޔިތުން މަޖިލީހުން ގާނޫނު އަސާސީއަށް އޭރު އެ ގެނައި ބަދަލުތައް ބަދަލުކުރުމަށް މެންބަރުން ތައްޔާރުވަމުން ދާތީ އެވެ. އޭގެ ކުރިން ރައްޔިތުންނަށް މެންބަރުން ޖަވާބު ދޭންވީ ބޮޑު ސުވާލަކީ، އެގޮތަށް ގާނޫނު އަސާސީ ބަދަލު ކުރަން ޖެހުނީ ކީއްވެ ހެއްޔެވެ؟\nބިން މިލްކު ކުރެވޭ ގޮތަށް ގާނޫނު އަސާސީ ބަދަލު ކުރުމަށް އޭރު ވެސް މަޖިލީހުގައި ތިއްބެވި ބައެއް އެމްޑީޕީ މެންބަރުން ދެކޮޅު ހެއްދެވި އެވެ. ބޭރު ބަޔަކަށް ބިން ދޭނަމަ އޭގެން ރާއްޖޭގެ މިނިވަންކަމަށާއި އިންޑިޔާ ކަނޑުގެ ސަލާމަތަށް ހުރި ނުރައްކާ އޭރު ވެސް އެނގިވަޑައިގަންނަވަ އެވެ. ރައިސާއި ނައިބު ރައީސްގެ މަަގާމަށް ކުރިމަތިލެވޭ އުމުރު ބަދަލު ކުރި އިރު އޭރު ޕީޕީއެމްގެ ރައީސް މައުމޫން އަބްދުލް ގައްޔޫމް އެކަމާ ދެކޮޅު ހައްދަވާކަން ވެސް މެންބަރުންނަށް އެނގިވަޑައިގަންނަވަ އެވެ. އަދި އެއީ ސީދާ ޓޫރިޒަމް މިނިސްޓަރުކަމުގައި ހުންނެވި އަހުމަދު އަދީބަށް ނައިބު ރައީސްކަން ދިނުމަށް ގެނެވުނު އިސްލާހެއްކަން އެނގިތިބެ، ޑީލު ހަދައިގެން އެމްޑީޕީ އަދި ޖޭޕީ އިން ވެސް ރުހިގެން ގާނޫނު އަސާސީއަށް ގެނައި ބަދަލެކެވެ. މިއީ ދެބަސްވެވެން ނެތް ހަގީގަތްތަކެވެ.\nމިއަދާއި އެ ދުވަހަށް ބަލާއިރު ރައްޔިތުންގެ މަޖިލީހުގައި ތިއްބެވީ ހަމަ އެއް މެންބަރުންތަކެކެވެ. ބަދަލުވީ ވަގުތާއި ހާލަތެވެ. ދެން ބަދަލުވާން އުޅެނީ ސަރުކާރެވެ. ސުވާލަކީ އެ ބަދަލުތަކާއެކު މެންބަރުންގެ ނިޔަތަށް މިއައީ ކޮން ބަދަލެއް ހެއްޔެވެ.\n"ބަތަލުންގެ" ޝަރަފު ހޯއްދަވައިގެން ތިއްބެވި 12 މެންބަރުންނާ އެކު މަޖިލީހުގައި އިދިކޮޅު ޕާޓީތަކުގެ މެންބަރުންނަށް މިއަދު މަޖިލީހުގައި އޮތީ އާދަޔާ ހިލާފު ބާރެކެވެ. ބައެއް މެންބަރުންނަށް މިއީ މިދިޔަ ފަސް އަހަރުގެ ތެރޭގައި ވެސް ނުލިބުނު މިނިވަން ކަމެކެވެ. ހަގީގަތަކީ ވެސް މަޖިލީހުގެ ބާރުތައް ކަނޑުވާލައި ތަޅު އަޅުވާފައި އޮއްވާ މިއަދު މަޖިލީސް މިނިވަން ކުރެވުނީ ބޮޑު ހަނގުރާމައެއް އެ މެންބަރުން ކުރައްވައިގެންނެވެ.\nނަމަވެސް މަޖިލީސް ބާރުތައް އަލުން ގެނެސް މެންބަރުން "ކަސްތޮޅުތަކުން" ނެއްޓިގެން އުޅެން ފަށާފައިވާއިރު އުފެދޭ ސުވާލަކީ، މަޖިލިސްގެ ބާރުތައް އަލުން ލިބުމުން ކަންކަން ކުރާނީ ހެޔޮ ނިޔަތުގައި ހެއްޔެވެ؟ މަޖިލީހުގެ އަގު ވައްޓާލުމާއި ބާރުތައް ކެނޑިގެން ދިޔުމުގެ ފަހަތުގައި ތިބޭފުޅުންގެ ތެރެއިން އެތަށް މެންބަރުންނެއް އެބަ ތިއްބެވި އެވެ. މުޅި ގައުމަށް ވެސް ބޮޑެތި ގެއްލުންތަކެއް ލިބި، މުޅި ނިޒާމް ކިލަނބުވެގެން ދިޔައީ ތިޔަ މެންބަރުންގެ އަތް ދަށުންލައިފަ އެވެ.\nކުރިން ވެސް އިހުލާސްތެރިކަން އިސް ކުރި މެންބަރުންނާއި އަދި އަބަދުވެސް އަމިއްލަ ފައިދާ އިސް ކުރި ބައެއް މެންބަރުން މިހާރު ވެސް އެބަތިއްބެވި އެވެ. އަބުރުގެ ގާނޫނުން ނޫސްވެރިންގެ އަނގަމަތީ ޓޭޕު އަޅައި އެންޓި ޑިފެކްޝަނުން މެންބަރުންގެ ގޮނޑި ގެއްލުވާލާ، އެއްވެ އުޅުމުގެ ގާނޫނު ވެސް ބަދަލުކޮށް ޝުއޫރު ފާޅު ކުރުން ނިމުމަކަށް ގެނެސް ކުއްލި ނުރައްކަލުގެ ހާލަތު ވެސް ދަމަހައްޓަން ބަހުސްކޮށް ބޮޑުތަނުން އާނއެކޭ ބުނި މެންބަރުން ވެސް އަަދިވެސް މި މަޖިލީހުގައި އެބަތިއްބެވި އެވެ. އޭގެ ބައެއް މެންބަރުން މިދިޔަ އަހަރެއްހާ ދުވަސް ތެރޭގައި "ކޮނޑުގައި ފަސް ތަރި" ޖަހައިފި އެވެ. ނަމަވެސް އެ މެންބަރުންގެ މާޒީ އޮތީ ކިލަނބުކަން މަތީގަ އެވެ. މާފަށް ވުރެ ދުރުގަ އެވެ!\nމަޖިލީހުގައި މިދިޔަ އާދިއްތަ ދުވަހު ބޭއްވި ޖަލްސާގެ ތެރެއިން: -- ފޮޓޯ | މަޖިލިސް\nގާނޫނީ މާހިރުން ބުނާ ގޮތުން ގާނޫނު އަސާސީ ބަދަލު ކުރުމަށް އެހާ ގިނަ އަދަދެއްގެ މެންބަރުންގެ އަގުލަބިއްޔަތު ބޭނުންވާ ގޮތަށް ގާނުނު އަސާސީ ފަރުމާ ކުރީ ތަފާތު ފިކުރުގެ ވީހާ ވެސް ގިނަ މެންބަރުންނަށް ވެސް އެއްބަސްވެވޭ ގޮތަކަށް ގާނޫނުތައް ބަދަލު ކުރުމަށެވެ. ވީހާ ވެސް ގިނަ ރައްޔިތުންގެ ހިޔާލާއި ފިކުރާއި ބަސް އެކަމުގައި ހިމެނޭ ގޮތަށް އިސްލާހު ކުރުމަށެވެ. އޭގެ ބޭނުމަކީ ސިޔާސީ ގޮތުން އަމިއްލަ މަންފާއެއް ހޯދުމަށް ވައި ހުރި ކޮޅަކަށް ހިތުހުރި ގޮތަކަށް\nގާނޫނު އަސާސީއާ ކުޅުމަށް ލިބޭ ގްރީން ކާޑެއް ނޫނެވެ.\nމިއަދު ގާނޫނު އަސާސީ ބަދަލު ކުރެވޭހާ ބޮޑު ބާރެއް މެންބަރުންގެ އަތަށް ލިބިގެންދާއިރު އެ މެންބަރުންގެ ކޮނޑުގައި އެޅޭ ޒިންމާ ވަރަށް ބޮޑެވެ. މާޒީ ދެން ބާއްވަމާ ހިނގާށެވެ. ނަމަވެސް އިހުލާސްތެރިކަން ހުރި މިންވަރު މެންބަރުން ސާބިތުކޮށްދޭން އެބަ ޖެހެ އެވެ. އެކަން ކުރާނީ ބާރު އަތަށް ލިބުމުން އެއް މެންބަރެއް އަނެއް މެންބަރަކާ ބަދަލު ހިފުމާއި މަލާމާތާއި ފުރައްސާރަތައް ހިފައިގެން މަޖިލީހުގައި ސަކަރާތް ޖަހައިގެނެއް ނޫނެވެ. އިންސާފާއި ހަމަހަމަކަން އިސްކޮށްގެން ހެޔޮ ވެރިކަމެއް ޖާގަ ދިނުމާއި ޑިމޮކްރަސީގެ ހަމަތަކާއި އުސޫލުތަކުގެ މަތިންނެވެ. ސިޔާސީ ތަޅާފޮޅުންތަކާ ދުރު، އެއްބައިވަންތަ ގައުމެއް ބިނާ ކުރަން އެހީވެގެންނެވެ. މިހުރިހާ ކަމެއްގައި ގައުމު އެދި ގޮތަނީ މަޖިލިސް މެންބަރުންގެ އެހީއަށެވެ.\n"ތަބަކަށްލާފައި" ޓިކެޓް ދޭތީ ރުޅިގަދަވެ، ފާޑުކިޔަނީ\n60،000 މީހުންގެ ހައްގަށް ފަރުވާދޭން ސުޕްރީމް ކޯޓް ނުކުޅެދިފައި!\n12 މެންބަރުންނަށް މަޖިލީހުގެ ދޮރު ހުޅުވާލެވިދާނެތަ؟\nއެންމެން ބަލަން، 12 ގޮނޑިއަށްވާނީ ކިހިނެއް؟


Ras Online - އެހީގެ އަގު – އެޕިސޯޑް 24\nގައްދޫ ރަޝީދު9ޑިސެމްބަރު 2021 - 11:13\n24 ވަނަ ބައި\nއަވަސް އަވަހަށް ކާރުން އެއްޗެތިތައް ނެރެ ކާރު ތަޅުލެވުނުއިރު ރޫޕާ ރަނގަޅަށް ތެމިއްޖެއެވެ. އެކަމަކު މުންނީ ތެމުނަކަ ނުދެއެވެ. ގެއަށް ވަދެވުމާއެކު މުންނީ ކާރު ދުއްވުމައިގެން އުޅެގަތެވެ. ދޫލަމަތީގައި ކޮޅުކޮޅަށް އޭނާ ކާރު ދުއްވަމުން ދިޔައެވެ.\nރޫޕާ ތެމި ފޯވެއްޖެއެވެ. އެހެންކަމުން އޭނާ ކޮޓެޖްގެ ރީތި ފާޚާނާއަށް ވަދެ ހެދުން ބަދަލުކުރަން ފަށައިފިއވެ. އަވަސް އަރުވާލާފައި ހުރިވަރުން އަލަމާރިން އެހެން ހެދުމެއް ގެންނާކަށްވެސް އޭނާ ހަނދާނެއް ނުވިއެވެ. އެވަގުތު އެއްފަރާތެއްގައި ހުރި ބޮޑު ލޯގަނޑުން އޭނާގެ ރީތި ހަށިގަނޑު ފެނުމާއެކު ކުއްލިއަކަށް ސިއްސައިގެން ދިޔައެވެ. ހިނދުކޮޅަކު އޭނާގެ ލޮލުން ތަރިބުރައިގެން ދިޔަކަމުގައި އިޙްސާސް ކުރެވުނެވެ. އޭނާގެ ރީތި ދޮން ހަށިގަނޑުގެ ވަނާތައް ފެނިފައި އޭނާއަކީ ކުއްޖަކު ވިހާފައި އިން އަންހެނެކޭ ބުނާނީ ކާކު ހެއްޔެވެ. އެއީ ވޭތުވެދިޔަ ތިން އަހަރުއްސުރެ އެއްވެސް ފިރިހެނަކު އޭނާގެ ހަށިގަނޑުގައި ބީހިވެސް ނުލާތީ ކަންނޭގެއެވެ.\nތިރްލޯކަކީ މިހަށިގަނޑާ ހެދި ދީވާނާވީ މީހެކެވެ. އޭނާ އެތައް ގަނޑިއިރެއް ވަންދެން މޫނުގައި ދެއަތް އަޅައިގެން ލަދުން އިނެވެ. އަދި ތިރްލޯކް އޭނާގެ ހަށިގަނޑުގައި ފިރުމަމުން ލޯބިކުރަމުން ދިޔައެވެ. ކުއްލިއަކަށް ރޫޕާއަށް ހީވީ ކޮންމެވެސް ކަހަލަ މަސްތުކަމެއް ވެރިވެގަތް ހެންނެވެ. އޭނާގެ ހަށިގަނޑުގައި ފިރިހެނެއްގެ އިނގިލިތަކުން އަސަރުގަދަ ބީހުންތަކެއް ބީހެއް ފެށުމުން ހިތުގެ ވިންދު އަވަސް ވެއްޖެއެވެ. ނޭވާ އަވަސް ވެއްޖެއެވެ. ލޯމެރިއްޖެއެވެ. ލޭ އަވަސް ކަމާއެކު ހިނގައިގަތެވެ. ކަންފަތް ބުނަންނޭނގޭ އަޑަކުން ގުގުމައިގަތެވެ. ދެން.............\nވޭތުވެދިޔަ ދިހައަހަރު ދުވަސް އޭނާ ހޭދަކުރީ މިކަހަލަ ފޮނިރޭތަކެއްގެ ފޮނި ފިރުމުންތަކެއް ލިބުމާ އެކުގައެވެ. ފަހަރެއްގައިވެސް އޭނާއަކީ ދިރިހުރި ހަށިގަނޑެއްގެ ވެރިއެކޭ ހިތަކަށް ނާރައެވެ..... ޙަޔާތުގައި ބޭނުންވާ އެހެން ކަންތައްތައް ފަދައިން ހަށިގަނޑުގެވެސް ބޭނުންތަކެއް ވާނެކަމަކަށް އޭނާ ހީއެއް ނުކުރެއެވެ.......... އެހެން ނަމަވެސް މިވަގުތު އޭނާގެ ހަށިގަނޑުގައި ހާމަކުރަން ދަތި އުނދަގޫ ގޮތްތަކެއް އުފެދެމުންދާ ކަމުގައި އިޙްސާސް ކުރެވުނެވެ. މިހާރު އޭނާ ބޭނުން ވަނީ ކޮންމެވެސް މީހަކު ފުށްގަނޑެއް މޮޑޭހެން އޭނާ މޮޑެލުމެވެ.\nކުއްލިއަކަށް ބޭރުން މުންނީ ގޮވާލި އަޑު އިވިއްޖެއެވެ. ރޫޕާ ސިހިއްޖެއެވެ. ދެން އަވަސް އަވަހަށް އެއް ފަރާތަކަށް ޖެހިލިއެވެ. އޭނާއަށް ހީވީ މީހަކު ބަލަންހުރީ ކަމުގައެވެ. މުންނީ އަނެއްކާވެސް ގޮވާލިއެވެ. އޭނާ ދޮރުފަތް ކުޑަކޮށް ހުޅުވާލާފައި މުންނީއަށް ގޮވާލިއެވެ.\n"ދަރިފުޅާއެވެ. އަލަމާރީން މަންމަގެ މިޑީއެއް ގެނެސް ދީބަލާށެވެ." މުންނީ މިޑީއެއް ގެނެސް ދީފިއެވެ. އެއާއެކު ރޫޕާ މިޑީލައިގެން ބޭރަށް ނުކުމެއްޖެއެވެ. މުންނީ ގޮވީ ބަނޑުހައިވެގެންނެވެ. ރޫޕާ އަވަހަށް ކާންހަދާފައި އޭނާއަށް ކާންދީފިއެވެ. އެއަށްފަހު އިރުކޮޅަކު ވާހަކަ ކިޔައިދޭން އޮތެވެ. ރާޖް ކުމާރަކާ ރާޖްކުމާރީއެއްގެ ވާހަކައެވެ........ މުންނީ ރޫޕާގެ ކަރުގައި ބައްދައިގެންފައި ސުވާލު ކުރިއެވެ.\n"މަންމާއެވެ. އެއީ ހަމަ އަޅުގަނޑުގެ ބައްޕަ ކަހަލަ ރާޖާ ކުމާރެއްތޯއެވެ.........."\n"ތިޔަހެން ބުނީ ކީއްވެގެން ހެއްޔެވެ؟"\n"އަޅުގަނޑުގެ ބައްޕަވެސް ވަރަށް ރަނގަޅެވެ. އަޅުގަނޑު ދެކެ ލޯބިވެ ލައްވައެވެ. އަދި މަންމަ ދެކެވެސް އެހާ ވަރަށް ލޯބިވެލައްވައެވެ. ރާޖްކުމާރު ރާޖްކުމާރީ ދެކެ ލޯބިވެލައްވާ ފަދައިންނެވެ. ބައްޕަވެސް އެހާވަރަށް މަންމަ ދެކެ ލޯބިވެ ލައްވައެއް ނޫންތޯއެވެ؟" "މަންމައަކީ ރާޖް ކުމާރީ އެއް ހެއްޔެވެ؟"\n"ވަރަށް ރަނގަޅެވެ......" މުންނީ ނިދިން ފުރިފައިވާ އަޑަކުން ބުންޏެވެ. "މަންމަ ރާޖްކުމާރީ އަކަށްވުރެވެސް ރީއްޗެވެ. ރަނގަޅެވެ.........."\n"ދެން އެންމެ ރަނގަޅެވެ. އަވަހަށް ނިދާށެވެ. މާދަމާ ހެނދުނު ސްކޫލަށް ދާން ޖެހޭނެއެވެ." މުންނީ ރޫޕާގެ ގައިގައި އޮޅުލައިގަނެގެން އޮވެ ނިދައިފިއެވެ. ރޫޕާ މައިވަންތަ ކަމުން ފުރިފައިވާ ގޮތަކަށް ލޯބި ކޮށްލިއެވެ. ކުއްލިއަކަށް އޭނާގެ ހިތް ބާރަށް ތެޅެން ފަށައިފިއެވެ. ނާރުތަކުގައި ލޭ ދައުރުވުން އަވަސް ވެއްޖެއެވެ. އޭނާގެ ކަންފަތުގައި މުންނީ ބުނި ޖުމްލަ ގުގުމައިގަތެވެ. "ބައްޕަވެސް އެހާވަރަށް މަންމަ ދެކޭ ލޯބިވެލައްވާ ނޫންތޯއެވެ؟"\nރޫޕާ ތެޅިގެންފައި ތެދުވެ އިށީނދެއްޖެއެވެ. އަދި އަވަސް އަވަހަށް ގޮސް ފުރެންދެން ހުރި ފެންތައްޓެއް ބޯލައިފިއެވެ. އޭނާ އެތައް ފަހަރަކު ކިޝޯރުގެ ޚިޔާލު ހިތުން ފިލުވާލުމަށް މަސައްކަތް ކޮށްފިއެވެ. އެހެންނަމަވެސް އިރުއިރުކޮޅުން ކިޝޯރު އޭނާގެ ލޯމައްޗަށް ފެންނަ ކަހަލައެވެ..... މިވަނީ ކީއް ހެއްޔެވެ........؟ ނޫނެކެވެ. އެގޮތަށް ހީކުރުމަކީވެސް ފާފައެކެވެ. އަހަރެންގެ ހަށިގަނޑާ މެދު ތިރްލޯކް ނޫން އެހެން އެއްވެސް މީހެއްގެ ޙައްޤެއް ނެތެވެ.\nކޮންމެވެސް ސިއްރު އަޑެއް އޭނާގެ ސިކުނޑިއަށް ވިސްނައިދިން ކަހަލައެވެ. [ތިރްލޯކްގެ ޙައްޤު ހެއްޔެވެ....... ތިޔަ ބުނާ ތިރްލޯކަށް ކަލޭގެ ކަރަށް ފިތުމުގައި އެދުވަހު ކާމިޔާބުވިނަމަ ކަލޭގެ މަސްގަނޑު އަނދާ އަޅިއަށްވިތާ ކިހާ ދުވަހެއް ހެއްޔެވެ؟!] ރޫޕާއަށް އެދުވަހުގެ އެމަންޒަރު ސިފަކުރެވުނެވެ. އެއާއެކު އޭނާގެ ހިތު ތެރޭގައި ނަފްރަތުގެ ހޫނު ދިލަފަށެއް އުފެދުނީ ކީއްވެގެންކަމެއް ނޭގުނެވެ. އޭނާ ބާރަށް ބޯހަލުވާލިއެވެ. އަދި ހަމަ އެވަގުތު އަނެއްކާވެސް ކިޝޯރުގެ މަތިން ހަނދާން ކުރެވިއްޖެއެވެ. އޭނާ ތެޅިގެންފައި އެނދުން ތެދުވެއްޖެއެވެ.\nހަމައެވަގުތު ކޮންމެވެސް މީހަކު ރަނގަބީލު ޖަހައިފިއެވެ. އަދި ކުއްލިއަކަށް އޭނާގެ ހިތް ފުންމައިގެން އައިސް ކަރުބުޑުގައި ޖެހުނު ކަހަލައެވެ. ސިކުނޑި ބާރަށް ހަޅޭލައިގަތެވެ. ކިޝޯރު...... ކިޝޯރު...... ކިޝޯރު....... އޭނާއަށް ހަނދާން ވެއްޖެއެވެ. ކިޝޯރު ކާރުބަލާ އަންނާނެއެވެ. ރޫޕާ ހޫރެމުން ކަހަލަގޮތަކަށް ކުރިއަށް ހިނގައިގަތެވެ. އޭނާ ދޮރު ހުޅުވާލިއެވެ. އެއާއެކު ސިހިއްޖެއެވެ. އެއީ ހަމަ ކިޝޯރެވެ. ކިޝޯރުހުރީ ތެމި ފޯވެފައެވެ. ކެނޑިނޭޅި ރަނގަބީލު ޖަހަމުން ދިޔައެވެ. ލޯމެރެމުން ދަނީއެވެ.\nތޫފާނެއް ފަދައިން ވާރޭވެހެމުން ދިޔައެވެ. ވައިގެ އަޑު އެތުގެ އަޑަށްވުރެ ވަކި މަޑެއްނޫނެވެ. ރޫޕާގެ ތުރުތުރުއަޅާ އަތް ކިޝޯރުގެ ކޮނޑުގައި ބާއްވާލިއެވެ. އަދި ގޮވާލިއެވެ.\n"ޚަބަރުދާރެވެ! .......!" ކިޝޯރު ކުއްލިއަކަށް ރޫޕާގެ އަތް ފޮޅުވާލާފައި ބުންޏެވެ. "އަތް ނުލާށެވެ." ކިޝޯރު ހުރީ ރަނގަޅަށް މަސްތުވެފައެވެ. ދެން ކުއްލިއަކަށް ދެލޯ ބޮޑުކޮށްލާފައި އަވަސްއަވަހަށް ހަމަޖެހިލަން މަސައްކަތް ކުރަމުން ބުންޏެވެ.\n"އަސްތާއެވެ! ރޫޕާ ހެއްޔެވެ..... އެއީ.... އަހަރެން ހީކުރީ......... މިހުރެވުނީ ޕާރޓީގައި ކަމުގައެވެ. އެ ...... އަހަރެން ވަރަށްގިނައިން ބޮއިފީމެވެ. އެކަމަކު....... މީހަކު ކެއްސެއް ދިނީއެވެ...... ތަޅުދަނޑި ދޭށެވެ......."\n"ކިޝޯރު ބާބޫއެވެ. ކަލާއަށް ިތޔަ ޙާލުގައި ކާރެއް ނުދުއްވޭނެއެވެ." "އަހަރެން.......... ދުއްވާފާނަމެވެ." ކިޝޯރު ފަހަތަށް ޖެހިލާފައި އަތް ދިއްކޮށްލަމުން ބުންޏެވެ.\n"ދޭށެވެ. ތަޅުދަނޑި ދޭށެވެ...... އަވަހަށް ........... އަހަރެން ދާންވެއްޖެއެވެ."\n"ކިޝޯރު ބާބޫއެވެ. ތިޔަ ޙާލުގައި ދުރުވާކަށް ނުވާނެއެވެ. ކަލާ މިރޭ މިގޭގައި ނިދިކުރައްވާށެވެ." "ނޫނެކެވެ. އެއްގޮތަކަށްވެސް ތިޔަހެނެއް ނުވެވޭނެއެވެ. ކަލެއަކީ...... އެކަނި އިން އަންހެނެކެވެ. މީހުން ބުނާނީ ކީކޭ ހެއްޔެވެ.... ތަޅުދަނޑިދޭށެވެ......."\nރޫޕާ ކަންބޮޑުވެފައި ކިޝޯރުގެ މޫނަށްބަލާލިއެވެ. އަދި މޭޒުމަތީގައި އޮތް ތަޅުދަނޑި ނަގާފައި ދީފިއެވެ. ކިޝޯރު ތަޅުދަނޑި ހިފައިގެން އެނބުރިލި ތަނާ ޑަންލާފައި ރުކެއް ކަނޑާވައްޓާލިހެން އަނގަވަތަށް ވެއްޓިއްޖެއެވެ. ރޫޕާ ސިހިފައި ކުރިއަށް ޖެހިލިއެވެ. ކިޝޯރުގެ އެއްބުރި އޮތީ ދޮރުން ބޭރުގައެވެ. އަނެއްބުރި އެތެރޭގައެވެ. މިހާރު އޭނާއޮތީ ބާރަށް ގުގުރި ދަމާލަ ދަމާލައެވެ. ރޫޕާ އަވަހަށް ތަޅުދަނޑި ނަގާފައި މޭޒުމަތީގައި ބާއްވާލިއެވެ. އަދި ކިޝޯރުގެ އަތުގައި ހިފުމާއެކު ގައިގެހުރި ބާރުލާފައި އެތެރެއަށް ދަމަން ފަށައިފިއެވެ. ކިޝޯރު އެތެރެއަށް ވެއްދުނުއިރު އޭނާއަށް މާނޭވާ ލެވެއެވެ. ދެއަތުގެ ވާގި ހުސްވެއްޖެއެވެ.\nރޫޕާ ދޮރުލައްޕާލިއެވެ. އެއާއެކު ނޭވާ ހަމަޖައްސާލަން އިރުކޮޅަކު ދޮރުގައި ލެނގިލައިގެން ހުއްޓެވެ. ދެން އޭނާ ޖެހިލުންވެހުރެ ކިޝޯރުގެ ބޫޓު ބޭލިއެވެ. އިސްޓާކީނު ބޭލިއެވެ. ޓައީ މޮހާލިއެވެ. އަދި ގޮތްގޮތަށް ފުރޮޅައިގެން ކޯޓްވެސް ބާލުވައިފިއެވެ.\nކިޝޯރު އުޑުތިލަމަތިން އޮތްތަން ފެނުމާއެކު ރޫޕާ ފަރުވާތެރި ކަމާއެކު ބަލާލިއެވެ...... މައުޞޫމް ކުއްޖެއްގެ މޫނެވެ. އެއްވެސް ކަލަ ބޭނުންތެރިކަމެއްގެ ނިޝާނެއްވެސް ނެތެވެ.\nކުއްލިއަކަށް އޭނާގެ ހިތުގެ ވިންދު އަވަސްވާން ފަށައިފިއެވެ. ހަށިގަނޑުގައި ހޫނުކަމެއް އުފެދިގަތް ކަހަލައެވެ.\nވަރަށް އުނދަގުލުން އޭނާ އަނެއް ފަރާތަށް މޫނު އަނބުރާލިއެވެ. އަދި މުންނީ ނިދަންއޮތް އޭނދާ ދިމާއަށް ދިއުމުގެ ނިޔަތުގައި ކިޝޯރުގެ ގައިމަތިން ގިރާކޮށްލާފައި ހިނގައިގަތެވެ. އެހެން ނަމަވެސް އޭނާގެ މިޑީ ފައިގާ ތާށިވީ ކީއްވެގެން ކަމެއް ނޭނގުނެވެ. އޭނާ ބަންޑުން ކިޝޯރުގެ ގައިމައްޗަށް ވެއްޓިއްޖެއެވެ. އޭނާގެ ތުންފަތާ ކިޝޯރުގެ ތުންފަތާ ދެމެދުގައި ހުރީ ހަމައެންމެ ދެތިން އިންޗިއެވެ.\nކުއްލިއަކަށް ރޫޕާގެ ހަށިގަނޑުގައި އޮލަ އަލިފާންގަނޑެއް ދުވަން ފެށި ކަހަލެއެވެ. ނޭވާ އަނގުރު އަލިފާނުން ދޮންވެއްޖެއެވެ. ސިކުނޑީގައި ހޫނުވައި ކޮޅުކޮޅު މައްޗަށް ދަތުރުކުރަން ފަށައިފިއެވެ. ކިޝޯރުގެ ނޭވާގެ ހޫނުކަމުން އޭނާގެ ވުޖޫދު ވިރެމުން ދަނީ ކަމުގައި އިޙްސާސް ކުރެވުނެވެ. ދެން އޭނާގެ މުނޫ މައްޗަށް ފުސްބުރަން ފެށި ކަހަލައެވެ. އެ ފުސްކަމުގެ ތެރޭން ކިޝޯރުގެ މޫނު ނޫން އެހެން އެއްޗެއް އޭނާއަކަށް ނުފެނެއެވެ.\nމަޑުމަޑުން އޭނާއަށް ހީވާންފެށީ ކިޝޯރުގެ ތުން ފަތުގައި ދަގަތްފާނުގެ ބާރެއް އެކުލެވިފައިވާ ހެންނެވެ. އެއާއެކު ....... ދެން ރޫޕާގެ މުޅި ވުޖޫދު ހަމައެކަނި އެންމެ ކަމަކަށް ލެނބިއްޖެއެވެ. އޭނާގެ ކުރިމަތީގައި ކާވަނީގެ ގުޅުމެއްނެތެވެ. ތިމާގެކަމުގެ އެއްވެސް ހުރަހެއް ނެތެވެ. އުޞޫލެއް ގާނޫނެއްނެތެވެ. އޮތްހާވެސް އެއްޗަކީ ހަމައެކަނި ބޭނުންތެރި ކަމެވެ...... ފިރިހެނަކަށްޓަކައި އަންހެނެއްގެ ބޭނުންތެރިކަމެވެ. އަންހެނަކަށްޓަކައި ފިރިހެނެއްގެ ބޭނުންތެރި ކަމެވެ.\n* "އެހީގެ އަގު" ވާހަކައިގެ މިބައިގައި ގެނެސްދެވިފައިވާނީ ވާހަކައިގެ ޞަފުހާ ނަމްބަރު 97 އިން 99 އަށެވެ.


Avahah Varubaliveytha? Miothy Thikamah Fahkaa Hahlleh - Vaguthu\nއަވަހަށް ވަރުބަލި ވޭތަ؟ މިއޮތީ ތިކަމަށް ފައްކާ ހައްލެއް\nއަވަހައި ވަރުބަލިވުމަކީ އަޅުގަނޑުމެންގެ ތެރެއިން ވަރަށް ގިނަ މީހުންނަށް ކުރިމަތިވާ ކަމެކެވެ. ބައެއް ފަހަރު އަވަހައި ވަރުބަލިވުން އެމީހެއްގެ ސިއްހަތާއި ގުޅިފައިވާއިރު އަނެއްބައި ފަހަރަށް ވަރުބަލިކަން އިހްސާސް ކުރަން ޖެހެނީ ބުރަކޮށް އުޅުމުގެ ސަބަބުންނެވެ. ވަރުބަލިކަން ހަށިގަނޑުން ފިލުވާދީ ހަށިގަނޑަށް ހަކަތަ ލިއްބައިދޭ އެތަކެއް ކަމެއް ވެއެވެ. އެގޮތުން އަވަހައި ވަރުބަލިވާ މީހުންނަށް އެކަމުން މިންޖުވުމަށް ކުރެވިދާނެ ބައެއް ކަންކަން ތިރީގައި އެވަނީއެވެ.\nލުބޯ ފަނި ބުއިން\nލުބޯ ފަންޏަކީ ޢޭގައި އެތަކެއް ސިއްހީ ފައިދާއެއް އެކުލެވިގެންވާ އެއްކެވެ. އެއީ އޭގައި ގިނަ އަދަދެއްގެ ވިޓަމިންސް އަދި މިނަނަލްގެ ބާވަތްތަށް ހިމެނޭތީއެވެ. އެެހެންކަމުން ލުބޯއިން ފަނި ގިނައިގެން ބުއިމުން ހަށިގަނޑުގައި ވަރުޖެހި ހަށިގަނޑުން ވަރުބަލިކަން ފިލުވާދެއެވެ. އަދި ގަވައިދުން ލުބޯ ފަނި ބޯ މީހުން ވަރުބަލިވާ އިންސައްތަ އެހެން މީހުންނަށް ވުރެއް 67 އިންސައްތަ ކުޑައެވެ.\nކަސްރަތު ކުރުމަކީވެސް އަވަހައި ވަރުބަލިވުމުން ދުރުކޮށްދޭ ކަމެކެވެ. އެއީ ކަސްރަތު ކުރުމުގެ ސަބަބުން ހަށިގަނޑުގައި ލޭދައުރުވުމަށް އެހީވެދޭތީއެވެ.\nއާފަކީ ގިނަ އަދަދަކަށް ޕެކްޓިން އެކުލެވިގެންވާ އެއްޗެކެވެ. ޕެކްޓިން އަކީ ހަށިގަނޑުގައި އިތުރުވެފައި ހުންނަ ސަރުބީ އަދި ލޭގައި ހުންނަ ކޮލެސްޓްރޯލް މަދުކޮށްދޭ ފައިބާގެ ބާވަތެކެވެ. އެހެންކަމުން އާފަލު ކެއުމުން އަވަހަށް ހަށިގަނޑުން ވަރުބަލިކަން ފިލުވައިދެއެވެ. އަދި އާފަލަކީ ގިނަ އަދަދަކަށް ގުލްކޯޒްވެސް ހިމެނޭ އެއްޗެކެވެ.\nހަމަނިދި ނިދުމަކީވެސް މީހާ ވަރުބަލިވާ މިންވަރު މަދުކޮށްދޭ ކަމެކެވެ. އެހެނީ ހަމަނިދި ނިދުމުން ހަށިގަނޑުގެ ގުނަވަންތަކަށް އަރާމުލިބި ހަށިގަނޑުގެ ގުނަވަންތަށް، ހާއްސަކޮށް ސިކުނޑި ރަނގަޅަށް މަސައްކަތް ކުރުމަށް އެހީވެދޭތީއެވެ.


ނުހައްޤު ލޯބި (9 ވަނަ ބައި) | Esfiya - Dhivehi Vaahaka Site\nނަޝްފާއަށް ކެތް ނުވެގެން އޭނާ އެންމެ ފަހުން އަލަމާރި ވަތްގަނޑުން އެގޭގައި ހެދުން ކަނޑަން ގެންގުޅޭ ބޮޑު ކަތުރު ނެގިއެވެ. އަދި ރުޅިއައިސް ހުރެ ލޯގަނޑު އަމިއްލަ ސޫރައަށް ބަލަން ހުއްޓެވެ. ކަނާއަތުގައި އޮތް ކަތުރު ވާއަތާ ކާއިރި ކުރަމުން ގެންދިއައިރު ހީވަނީ ދެންމެ ދެންމެ ހަރާލަފާނެ ހެއްނެވެ. މަޑުމަޑުން އޭނާ ކަތުރު އޮތް އަތް އަނެއް އަތާ ކައިރި ކުރަމުން ގެންދިއައިރު އޭނާ ދިއައީ ދެބުމަ ގޮށް ޖަހައިގެން ހުރެ މި މަންޒަރު ކުރިމަތީގައި ހުރި ލޯގަނޑުން ބަލަމުންނެވެ. އޭރުވެސް އޭނާގެ މޫނުމަތިން ހަލާކުވެފައިވާ ތަނުން ލޭތައް އަންނަމުން ދިއައެވެ.\n“އާ!!!” ނަޝްފާ ކަރުގެ ބުޑުން ހަޅޭއްލަވައިގަނެފައި އޭނާގެ އަތުގައި އޮތް ކަތުރު ލޯގަނޑާ ދިމާއަށް ގައިގައި ހުރި ބާރެއް ލާފައި ހޫރާލިއެވެ. އެއާއެކު އެ ލޯގަނޑުން ބޮޑު ބައެއް ތަޅައިގެން ގޮސް ބިއްލޫރިތައް އޭނާގެ ފައިކައިރިއަށް ވެރިގެން ދިޔަ އަޑު މުޅި ތަނުގައި ހިފާލިއެވެ. އޭނާ ލޯގަނޑާ ދިމާއަށް ބަލާލިއެވެ. އޭރު އޭނާ ދިއައީ އަވަސް ނޭވާތަކެއް ލަމުންނެވެ. ތަޅައިގެން ނުގޮސް ހުރި ބައިން އޭނާގެ ސޫރަ ފެންނަމުން ދިއުމުން އޭނާ އިތުރަށް ރުޅި ގަދަވިއެވެ. ބިންމަތީގައި އޮތް ކަތުރު ނަގައި ލޯގަނޑުގެ ދެން ހުރި ބައިތައް ވެސް ތަޅާ ސުންނާފަތި ކުރަމުން ދިޔައިރު ހީވަނީ މޮޔައެެއް ހެނެވެ.\n“ދުރަށްދޭ! ތި ހަޑި ސޫރަ ބަލާކަށް މަށެއް ނޫޅެން!” ނަޝްފާ އެ ލޯގަނޑު ހަލާކުކުރަމުން ހުރެ ކިޔަމުން ގެންދިއައެވެ. އޭނާގެ މަސައްކަތް ނިމުނު އިރު އެ ލޯގަނޑު ހުރި ތަންގަނޑު ވަނީ ހުހަށެވެ. އޭރު ވިސްނާނުލާ ލޯގަނޑާ ކައިރިއަށް ޖެހެވުމުގެ ސަބަބުން އޭނާގެ ފައިން ބިއްލޫރިތަކަށް އެރިފައިވެއެވެ. ފައިތިލައިގެ އެތަން މިތަނުން ލޭތައް އަންނަމުން ދިއައެވެ.\n“ދަރިފޫ! ނަޝްފާ؟ ކޮންއަޑެއްތަ އެއިވުނީ؟ އެއްޗެއް ތެޅުނީތަ؟” ދޮރުގައި ޓަކިދެމުން އޭނާގެ މަންމަ ޞާބިރާ ގޮވާލި އަޑު އިވުމުން ނަޝްފާއަށް ތެޅިގަނެވުނެވެ. އަވަސް އަވަސްކޮށްލާފައި މުޅި ކޮޓަރިތެރެއަށް ނަޒަރު ހިންގާލިއެވެ. އޭނާއަށް މި ކުރެވުނު ކަންތައް ރޭކާލީ ދެނެވެ. އޭނާ އަވަސް އަރުވާލާފައި ލޮލުން ފައިބަމުން ދިޔަ ކަރުނަތައް ތުވާލިން ފުހެލައި ހަމަޖެހެލިއެވެ. އެއާއެކު އެތުވާލީގައި ލޭއުނގުޅިފައިވާ ތަން އޭނާއަށް ފެނުނެވެ. އެއީ މޫނުމަތިން ހަލާކުވިތަނުން އައި ލޭކަން އެނގުމުން އޭނާ މޫނުމަތިން އެ ލޭތައް ސާފުކޮށްލުމަށްފަހު ދޮރާ ދިމާއަށް ހިނގައިގަތީ ހަމަޖެހެން މަސައްކަތްކުރަމުންނެވެ. އޭނާ އަޅަމުން ދިޔަ ކޮންމެ ފިޔަވަޅަކާ އެކު އެ ހުދު މުށިތަކުގައި ލެއިން ތައްގަނޑު ޖެހެމުން ދިއައެވެ.\nނަޝްފާ ފޭކު ހިނިތުންވުމެއް ތުންފަތައް ވެރިކުރަމުން ދޮރު ހުޅުވާލިއެވެ. އޭރު ކުރިމަތީގައި ޞާބިރާ ހައިރާންކަމާއެކު އޭނާއާ ދިމާ ބަލަން ހުއްޓެވެ.\n“ކީއްވީ މަންމާ؟” ނަޝްފާ އަހާލިއެވެ. “އެއީ ލޯގަނޑު ތަޅައިގެން ދިޔަ އަޑޭ…” ނަޝްފާ ހަމަޖެހިލަމުން އެހެން ބުނެލި ވަގުތު ޞާބިރާ އެ ކޮޓަރި ތެރެއަށް ވަނެވެ. ތަޅައިގެން ގޮސްފައިވާ ލޯގަނޑު ފެނުމުން އޭނާ ދެލޯ ހަނިކޮށްލަމުން އެދިމާ ބަލާލިއެެވެ.\n“ކިިހިނެއްތަ އެއޮއް ބޮޑު ލޯގަނޑު އެއްކޮށް އެ ތަޅައިގެން ދިއައީ؟” ޞާބިރާ އެނބުރި ނަޝްފާއަށް ބަލާލަމުން އަހާލީ ޝައްކެއްގެ މަތީ ހުރެއެވެ.\n“އަހަރެން އަލަމާރިން ނެގި ކަތުރު އަލަމާރިއަށް ލާންވެގެން އެއްލަނިކޮށް ލޯގަނޑުގައި ޖެހި ތެޅުނީއޭ..” ނަޝްފާ ގަދަކަމުން ހިނިތުންވެލަމުން ބުނެލިއެވެ. އެވަގުތު ޞާބިރާގެ ލޮލުގައި އަޅައިގަތީ އެ ހުދު ތަށިމުށިތަކުގައިވާ ނަޝްފާގެ ލޭގެ ފިޔަވަޅު ތަކެވެ. ޞާބިރާ އަވަސް އަވަހަށް ނަޝްފާގެ ފަޔާއި ދިމާއަށް ތިރިވެފައި ފައިތިލާގައި އަތް ޖައްސާލިއެވެ. އޭރުވެސް އޭނާގެ ފައިން ދިއައީ ހުއްޓުމެއް ނެތި ލޭ އަންނަމުންނެވެ.\n“ނަޝްފާ… ތަދުނުވަނީތަ؟” ޞާބިރާ އެހެން ބުނެ ނަޝްފާގެ އަތުގައި ހިފައިގެން ގެނެސް އެނދުމަތީގައި ބޭންދިއެވެ. އަދި ބާރުބާރަށް ހިނގާފައި ގޮސް އެކޮޓަރީ ފާހާނާއަށް ވަދެ ފެންބާލިދީއެއް ހިފައިގެން އައެވެ. އަދި ނަޝްފާގެ ފައި އެއަށް ލުމަށްފަހު ރީތިކޮށް ދޮވެ ސާފުކޮށްލިއެވެ. އަދި މޭޒުމަތީގައި އޮތް ފަޮތިގަނޑު ނަގައި ފައިގައި ރީތިކޮށް އައްސާލިއެވެ. މިހުރިހާ ކަމެެއް ވެގެން ދިއައިރުވެސް ނަޝްފާ އެއްވެސް ބަހެން ނުބުނެ އޭނާގެ މަންމަގެ ހަރަކާތްތަކަށް ބަލަން ހުއްޓެވެ.\n“ނަޝްފާ އަށް ނޭނގެނީތަ ބިއްލޫރިތަކަށް އެރޭ އިރުވެސް؟” ޞާބިރާ ކުޑަކޮށް ނުރުހުންވެފައި އެހެން ބުނެލީ ތަޅުންގަނޑުގައިވާ ބިއްލޫރިތަކާ ދިމާއަށް ހިނގައިގަންނަމުންނެވެ. އޭނާ އެ ބިއްލޫރިތައް ނަގައި ސާފުކުރުމަށްފަހު ނަޝްފާ ގާތު އަވަހަށް ނިދާށޭ ކިޔާފައި ކޮޓަރިން ނިކުމެގެން ހިނގައްޖެއެވެ.\nޞާބިރާ ދިއުމާއެކު ނަޝްފާ ފުން ނޭވައެއް ބޭރުކޮށްލިއެވެ. އަދި އެނދުމައްޗަށް ވެއްޓިގަތީ ދެއަތް ދަމާލަމުންނެވެ. އެހެން އޮވެ އޭނާ ދެލޯ މަރާލައި ރާހުލްގެ ހިޔާލުތަކާ ދުރުވެވޭތޯ މަސައްކަތްކުރިއެވެ. ނަމަވެސް އެއީ ދުވަހަކުވެސް ވާނެކަމެއް ނޫންކަން އެ ސިކުނޑިއަށް ވިސްނެއެވެ.\nރާހުލް އައިސް ގެއަށް ވަތްއިރު އެގޯތި ތެރޭގައި ބަހައްޓާފައި ހުރި ޖޯލިފަތީގައި އަންޖޫދާ އާއި އާޔާ އާ ދެމީހުން އޮލަ ވާހަކައިގައި ތިއްބެވެ. ރާހުލް ވަނުމާއެކު ދެމީހުންވެސް އެދިމާ ބަލާލިއެވެ. އަންޖޫދާގެ މޫނުމަތީގައި އޭރު ވަނީ ނުލަފާ ހިނިތުންވުމެކެވެ. ރާހުލް ހިނގާފައި މިސްރާބު ޖެހީ އޭނާ އުޅޭ ތަނާ ދިމާއަށެވެ. އަންޖޫދާމެން ފަސްދީފައި އޭނާ ދަނިކޮށް އެ ހަރަކާތްތަކަށް ހުއްޓުން އެރީ އަންޖޫދާ އޭނާ އަށް ގޮވާލުމުންނެވެ.\n“ރާހުލް…” ލޯބި ގޮތަކަށް އަންޖޫދާ އޭނާގެ ނަމުން އެހެން ގޮވާލުމުން އޭނާގެ ހިތުގެ ތެޅުން ތަންކޮޅެއް ބާރުވިކަމުގެ އިހުސާސް ކުރެވިގެން ދިއައެވެ. އޭނާ އެނބުރި އަންޖޫދާ އާ ދިމާއަށް ބަލާލިއެވެ. އެ ރީތި ސޫރަ ފެނިފައި އެ ހިތުގެ ތެޅުން އިތުރަށް ބާރުވެގެން ދިއައެވެ. އެވަގުތު އަންޖޫދާ ޖޯލިން ތެދުވެގެން އައިސް އޭނާ އާ ދާދި ގާތުގައި ހުއްޓުނެވެ. އަދި އޭނާގެ ވަށައިގެން ފަރި ހިނގުމެއްގައި މަޑުމަޑުން ހިނގަމުން ގެންދިއައެވެ.\n“ރާހުލް ކީއްވެތަ ނަޝްފާ އާ އެކު ތި އުޅެނީ؟” ރާހުލް ވަށާލަ އެގޮތަށް ހިނގަމުން އަންޖޫދާ އަހާލިއެވެ. އަދި އެ ގޮތަށް ދެ ބުރު އެޅުމަށްފަހު ރާހުލްގެ ކުރިމަތީގައި އޭނާ ހުއްޓުނެވެ.\n“ނަޝްފާ ހަޑި ވައްތަރު ހުންނަނީނު؟ ނަޝްފާ ކަޅު ވައްތަރު ހުންނަނީނު؟” އަންޖޫދާ މޫނަށް ފާޑެއްގެ ވައްތަރެއް ޖައްސާލަމުން ބުނެލީ މަލާމާތްކުރާ ރާގެއްގައެވެ. ޖޯލީގައި އިން އާޔާ އެވަގުތު ތޫލި އަޑަކުން ހީގަތެވެ. ރާހުލްގެ އަތް އެވަގުތު މުއްކެވުނީ ބޭއިޚްތިޔާރުގައެވެ. ނަޝްފާ ކިތަންމެ ހަޑި ވިޔަސް އޭނާ އާ މެދު އަޅާލާ ހަދާ ހަަމައެކަނި މީހަކީ އެއީއެވެ. މި މީހުން ކިތަންމެ ރީއްޗަސްވެސް މިއީ އެއްވެސް ގޮތެއް ފޮތެއް ނެތް ބައެކޭ އެވަގުތު އޭނާގެ ހިތަށް އެރިއެވެ. ނަޝްފާ ވާނެ ދެރަ އޭނާގެ ހިތަށް އަންދާޒާ ކޮށްލެވުމުން ރާހުލްގެ ރުޅި އިތުރަށް ގަދަވިއެވެ. އަންޖޫދާއަށް އޭނާގެ ހިތް ކިތަންމެ އެދުނު ކަމުގައި ވިޔަސް މިޔަދު އޭނާ ބުނަން ބޭނުންވާ އެއްޗެހި އަންޖޫދާ އާ ދިމާއަށް ބުނާނެއެވެ. އޭނާގެ ހިތުގައި އޮތީ އަންޖޫދާ އާ ދިމާއަށް ރުޅިއައިސްގެން ހަޅޭއްލަވައިގަންނާށެވެ. ނަމަވެސް އޭނާއަށް އެހެން ހަދަން ނުކެރުނީ އެހެން ހަދައިފިނަމަ އާމިނާމެން އޭނާ ދެކެ ރުޅިއައިސްފާނެތީއެވެ. ވުމާއެކު އޭނާ ވާހަކަ ދެއްކީ މަޑުމައިތިރި ކަމާއެކުގައެެވެ.\n“ކަލޭމެން ނަޝްފާ އާ ދިމާއަށް އެހެން ކިޔަނީމަ އޭމަ ދެރަވަނީ ދޯ… އޭނަ ވެސް ހިތް ހުންނަނީ… ހުރިހާ އެންމެން ރީތި ނުވަނީ… އޭނަ ރީތި ނޫން… އެކަމަކު އޭނަ އަންޖޫދާ އަށް ވުރެ ރަނގަޅު…” ރާހުލް މަޑުމަޑުން އެހެން ބުނެލި ނަމަވެސް އެއަޑުގައި ނުރުހުން އެކުލެވިފައި ވެއެވެ. “އަންޖޫދާ ބޭނުން އެއްޗެއް ކިޔަނީ… އެކަމަކު އަހަރެން ދަނީ ނަޝްފާ ކައިރީގަ… ނަޝްފާ އަަހަންނަށް ބޮޑު ރަނގަޅު ހުންނަނީ…” ރާހުލް އެހެން ބުނެލުމަށްފަހު އަންޖޫދާއަށް އިތުރު އެއްޗެކޭ ނުބުނެވެނީސް ބާރުބާރަށް ހިނގާފައި ގޮސް އޭނާ އުޅޭ ތަނަށް ވަދެއްޖެއެވެ. އަންޖޫދާ އެވަގުތު ރުޅިއައީ ރާހުލް އޭނާ ދައްކާ ވާހަކަ އަޑު ނާހައި ދިއުމުންނެވެ. ރުޅިއައިސްގެން ގޮސް އޭނާއަށް ތިރީ ތުންފަތުގައި ދަތް އެޅުނުލެއް ބާރުކަމުން އަނގައިގައި ލޭ ރަހަ ވެސް ލިއެވެ. އޭނާ އަކީ ރާހުލްގެ ސާހިބު މީހާގެ ދަރި ވިއްޔާއެވެ. ރާހުލް ދައްކާ ވާހަކަ އަޑު އަހަންޖެހޭނީ އޭނާއެއް ނޫނެެވެ. އޭނާ ދައްކާ ވާހަަކަ އަޑުއަހަން ޖެހޭނީ ރާހުލްއެވެ.\nއަންޖޫދާ އެއައި ރުޅީގައި ބާރަކަށް އައިސް ޖޯލިފަތީގައި އިށީނެވެ. އަދި ދެބުމަ ގޮށް ޖަހައިގެން އިނީ އޭނާގެ ‘ޕްލޭން’ އާ އެއްގޮތަށް ކަންތައް ނުވުމުން އެކަމާ ރުޅިގަދަވެފައެވެ. އާޔާ ވެސް އެވަގުތު ހިމޭނުން އިނީ އަންޖޫދާ ރުޅިއައިސްފިނަމަ އެހެން މީހުންނަށް ކޮށްލާ ވަރު އޭނާއަށް އެނގޭތީއެވެ.\n“މަ ކުރިމަތީގައި ހަ ބަސް ބުނެފަ އެދިއައީނު… ބޮޑު ބަންގާޅިގަނޑު…” އަންޖޫދާ ވާހަކަ ދެއްކީ ދަތްކުނޑި ވިކައިގެން ހުރެއެވެ. އާޔާ ވެސް ހޫ އެކޭ ބުނެ ބޯ ޖަހާލިއެވެ.\n“ދެން ކިހިނެއް ހަދަން ތި ގަސްތު ކުރަނީ؟” އާޔާ އަންޖޫދާ ގާތު އަހާލިއެވެ.\n“މަ ބޭނުމެއް ނޫން އެ ބަންގާޅި ނަޝްފާ އާ ހެދި އެހެން އުޅޭކަށް!އޭނާ އަށް ހީވަނީ ތޯއްޗެ އެ ނަޝްބަބުރަށް ވުރެ ރަނގަޅު މީހަކު ނެތޭ މިދުނިޔޭގަ..” އަންޖޫދާ ރުޅިއައިސްފައި ބުނެލިއެވެ.\n“ދެން މަށަށް ފެންނަނީ އެ ދެމީހުން އުޅޭ ގޮތަކަށް އުޅެން ދޫކޮށްލަން..” އަންޖޫދާ ރުޅިއައިސްފައި ހުރި ވަރުން އާޔާ އެހެން ބުނެލިއެވެ.\n“ނޫން! އެ ނަޝްފާ ގަނޑާ އެއްވެސް ފިރިހެނަކު އުޅެގެން ނުވާނެ…” އަަންޖޫދާ އަޑަށް ބާރުލާފައި ބުނެލިއެވެ.\n“ދެން އަންޖޫ.. އެއީ ބަންގާޅިއެކޭ… ދެން އޯކޭ ވަނެ އެންމެ ނިކަމެތި ބަންގާޅިއެއް އޭނާ އާ ހެދި އުޅުނަސް..އަޅާނުލާބަ..” އާޔާ އަންޖޫދާގެ ކޮނޑުގައި ހިފާލަމުން ބުނެލިއެވެ. އަންޖޫދާ އިރުކޮޅެއް ވަންދެން އެހެން އިނެވެ. ހީވާގޮތުން އޭނާ ކޮންމެވެސް އެއްޗެއް ވިސްނަނީއެވެ. އިރުކޮޅެއް ފަހުން އެ މޫނުމައްޗަށް ވެރިވި ނުލަފާ ހިނިތުންވުމުގެ ސަަބަބުން އާޔާއަށް ވެސް ކުޑަ ހައިރާންކަމެއް ލިބިގެން ދިއައެވެ.\n“އަންޖޫ؟” އަޔާ އަންޖޫދާ އަށް ގޮވާލީ އަންޖޫދާ އަކީ ކޮންމެ ކަމެއްވެސް ކޮއްފާނެ މީހެއްކަން އެނގޭތީއެވެ.\n“އައި ހޭވް ދަ ޕާރފެކްޓް ޕްލޭން…” އަންޖޫދާ އެއްމިޔަކުން ހީލަމުން އެހެން ބުނުމުން އާޔާ ފާޑަަކަށް އޭނާ އާ ދިމާއަށް ބަލަހައްޓައިގެން ހުއްޓެވެ.\n“އެ ޕްލޭން ވޯކް ނުކޮށްފިއްޔާ މަށަކަށް ރާޔަތު އަންޖޫދާ އެއް ނުކިޔާނެ…” އަންޖޫދާ އެހެން ބުނެލި ގޮތުން އާޔާގެ ހިތުގައިވެސް ކުޑަ ބިރުވެރިކަމެއް އުފެދިިގެން ދިއައެވެ.\nއަނެއް ދުވަހު ހެނދުނު ރާހުލް ހޭލައިގެން އެކި އެކި މަސައްކަތްތަކުގައި ޝާމިލްވެ އުޅެމުން ގެންދިއައެވެ. އާމިނާ އޭނާއަށް ސިޓިންގރޫމުގައި ހުރި ކުޑަދޮރުތަކުގެ ބިއްލޫރިތައް ފުހެން ޖެއްސުމުން އޭނާ ފެންފޮތިގަނޑެއް ހިފައިގެން ގޮސް އެތާހުރި ގޮނޑިއަކަށް އަރައި މަތީގައި ހުރި ބިއްލޫރިތައް ފަރުވާތެރިކަމާއެކު ފުހެމުން ގެންދިއައެވެ. ކޮޓަރިއެއްގެ ދޮރު ހުޅުވާލި އަޑަށް ރާހުލްއަށް ފަހަތް ބަލާލެވުނީ ބޭއިޚްތިޔާރުގައެވެ. އޭނާގެ ހިތް އެ ނިކުންނަނީ އަންޖޫދާ ކަމުގަައި ބުނަމުން ގެންދިއައެވެ. އެ ރީތި ސޫރަ ދެކިލަން އޭނާގެ ހިތް އެދި ގޮވަމުން ގެންދިއައެވެ.\nރާހުލްއަށް ހީކުރެވުނީ ހަމަ ރަނގަޅަށެވެ. ނޫކުލައިގެ އަތް ކުރު ޓީޝާޓިކޮޅަކާއި ފައިގެ ފަލަމަސްގަނޑު އެއްކޮށް ނުފޮރުވޭ ކުރު ޓައިޓު ކޮޅުގައި ހުރި އަންޖޫދާ ފެނި ރާހުލް އަށް ހިން ދިރުވާލެވުނެވެ. އެ ރީތި ދޮން ފައި ހާމައަށް އޮތް އިރު އެ މުށިކުލައިގެ އިސްތަަށިގަނޑުގައި ހުޅިއެއް ޖަހާފައި އޮތުމުން އެ ދޮން ކަނދުރާ ހާމައަށް ފެންނަން ހުއްޓެވެ. އަންޖޫދާ ރާހުލް އާ ދިމާއަށް ބަލާލުމުން ރާހުލް އަވަސް އަވަހަށް އޭނާ ކުރަން ހުރި މަސައްކަތާއިގެން ކުރިއަށް ދިއައެވެ. އެހާ ކުރު ހެދުންކޮޅެއް ލައިގެން އުޅެން އަންޖޫދާ ލަދު ނުގަންނަނީ ބާއޭ ރާހުލްގެ ހިތަށް އެރިއެވެ.\nރާހުލް އޭނާއާ ދިމާއަށް ބަލާލިތަން ފެނިފައި އަންޖޫދާގެ މޫނަށް ވެރިވީ ނުލަފާ ހިނިތުންވުމެކެވެ. އޭނާ ފަރި ހިނގުމެއްގައި ބަދިގެއަށް ގޮސް ކިރުތައްޓެއް ހަދާލައިގެން އައިސް އިށީނީ ރާހުލް ހުއްޓިގެން ހުރި ހިސާބާ ދާދި ކައިރީގައި ހުރި ސޯފާގައެވެ. އަންޖޫދާ އެހާ ކުރު އެއްޗެއް ލައިގެން އިނުމުން ރާހުލް އަށް އެދިމާ ބެެލެމުން ދިއައީ އަމިއްލަ އިޚްތިޔާރުން ބޭރުގައެވެ. އަންޖޫދާ އެހާ ކުރު އެއްޗެއް ލައިގެން އައިސް އެތާ އެއިނީ އޭނާއަށް ދެއްކެން ވެގެންނޭ ހީވާކަހަލައެވެ.\nއަންޖޫދާ ސޯފާގައި އިށީންދެ އިނދެ ކުރިމަތީގައި ހުރި ކުޑަ މޭޒުމައްޗަށް ދެފައި ލައި ދަމާލިއެވެ. އަދި މަޑުމަޑުން އިނދެ ކިރުތަށި ތުނބުގައި ޖައްސާލިއެވެ. ރާހުލް އަށް އިރުއިރުކޮޅާ ވަށްކަޅިން އަންޖޫދާ އާ ދިމާއަށް ބަލާލެވެއެވެ. އޭނާގެ މަސައްކަތް ނިމުމުން އަވަސް ކޮށްލާފައި އެތަނުން ނިކުމެގެން ދިއައެވެ.\nރާހުލް ދިއުމުން އަންޖޫދާ އެއްމިޔަކުން ހީލިއެވެ. ހީވާކަހަލަ އެވެ. އޭނާގެ ރޭވުން ކާމިޔާބުވުމުގެ ކޮޅުމަތި ދައްކާލައިފިއެވެ. އޭނާ އަކީ އާންމު ގޮތެއްގައި ގޭތެރޭގައި އުޅޭއިރުވެސް އެހާ ކުރު އެއްޗެހި ލައި އުޅޭ ކުއްޖެއް ނޫނެވެ. ނަމަވެސް އޭނާ މިޔަދު އެހެން ހުރެގެން ސިޓިންގރޫމަށް އެއައީ ރާހުލްގެ ސަމާލުކަން ހޯދާށެވެ. އޭނާ ބޭނުންވަނީ ނަޝްފާއަށް ވުރެ ބޮޑަށް ރާހުލް އޭނާއާ ދިމާއަށް ލެނބޭށެވެ. ނަޝްފާއަށް އެއްވެސް އުފަލެއް ލިބެން އޭނާ ނޭދޭ ކަހަލައެވެ.\nހަވީރުގެ މަސައްކަތް ނިމުމުން ރާހުލް ދިއައީ ނަޝްފާ ކައިރިއަށެވެ. ރާހުލް ރީތިވެގެން ބޭރަށް ދާތަން ފެނުމުން އަންޖޫދާ އޭނާގެ ފަސްފަަހަތުން ކަހަލަ ގޮތަކަށް ދިއައީ ރާހުލް ދަނީ ނަޝްފާ ކައިރިއަށްތޯ ޔަޤީންކޮށްލުމަށެވެ. ރާހުލް ގޮސް ނަޝްފާމެންގެ ފިހާރައަށް ވަނުމުން އަންޖޫދާގެ ދެއަތް މުއްކެވުނެވެ. ރުޅިއައިސް އޭނާގެ ދެބުމަ ގޮށްޖެހިގެން ދިއައެވެ. ނަމަވެސް އެ ހަމަ އެ ހިނދު އޭނާ ދެތިން ނޭވައެއްލާ ހަމަޖެހެލިއެވެ. އޭނާގެ ރޭވުންގަނޑު ކާމިޔާބުވާނީ ކެތްތެރިވެގެން ކަމުގައި އޭނާއަށް ވިސްނުނެވެ. އެހެން ކަމުން އޭނާ ހިނގައިގަތީ އަނބުރާ ގެއަށް ދިއުމަށެވެ. އޭނާއަށް ނޭނގުނީ މާކުރިންވެސް ރާހުލްގެ ހިތުގައި އޭނާގެ ނަން ފަވާލެވިފައިވާ ކަމެވެ.\nރާހުލްް ގޮސް ފިހާރައަށް ވަތް އިރު ނަޝްފާ އިނީ ފޮތެއްގައި ކޮންމެވެސް އެއްޗެއް ކުރަހާށެވެ. ރާހުލް ފެންނައިރަށް އޭނާ ފަނޑުު ގޮތަކަށް ހީލިއެވެ. އަދި ކުރަހަން އިން ފޮތް ލައްޕާލިއެވެ. ރާހުލް ގޮސް ނަޝްފާގެ ގާތުގައި އިށީން އިރަށް އޭނާގެ ލޮލުގައި އަޅައިގަތީ ބެންޑޭޖު ކޮށްފައިވާ ނަޝްފާގެ ދެފައިތިލައެވެ.\n“ފައި ގައި ކިހިނެއްވީ؟” ރާހުލް ކަންބޮޑު ވެފައި އަހާލިއެވެ.\n“އެއީ ބިއްލޫރިތަކަކަށް އެރުނީ..” ފަރުވާ ކުޑަ ގޮތަކަށް ނަޝްފާ ބުނެލިއެވެ.\n“ނަޝްފާ ބަލައިގެން ނޫޅެނީ ދޯ..” ރާހުލް ހަރަން ބަނދެލަމުން އެހެން ބުނެލި ގޮތުން ނަޝްފާއަށް ހެވުނެވެ.\n“ހިނގާބަ އަތިރިމައްޗަށް ދާން..” އިރުކޮޅެއް ފަހުން ނަޝްފާ ރާހުލް ގާތު ބުނެލިއެވެ. ރާހުލް ވެސް އެކަމާ އެއްބަސްވުމުގެ ގޮތުން ބޯ ޖަހާލިއެވެ.\nއެއާއެކު ނަޝްފާ ތެދުވެގެން ގޮސް ފިހާރައިން ނިކުތީ އޭނާގެ މަންމަ ގާތު ފިހާރައިގައި އިންނަށް އަންނާށޭ ބުނަންވެގެންނެވެ. ފަޔަށް ލިބިފައިވާ ޒަހަމްތަކާއެކު އޭނާއަށް ހިނގެނީ ވެސް ކޮރެއް ޖަހަމުންނެވެ. ރާހުލްވެސް ނަޝްފާ އާ ދާދި ފަސްފަހަތުން ފިހާރައިން ނިކުތެވެ. އޭނާ ހުރީ ނަޝްފާއަށް އެގޮތަށް ހިނގޭތީ ނުލާހިކު ދެރަވެފައެވެ.\nޞާބިރާ ފިހާރައަށް އައުމުން ނަޝްފާ ރާހުލް އާ އެކީ އާދައިގެ މަތިން ދާ ދިމާއަށް ދިއައެވެ. އެތަނުގައި ހުރި ފިލާގަނޑެއްގައި ދެމީހުން އިށީންދެ ހަމަޖެހެލިއެވެ. ޖެހެމުން ދިޔަ ނަލަ ނަލަ ވައިރޯޅި ތަކުގެ ސަބަބުން ނަޝްފާގެ ބުރުގާ ވަޔާ ވިހުރެމުން ދިޔައިރު އެ މޫނުމަތީގައި ވަނީ ފަނޑު ހިނިތުންވުމެކެވެ. އޭރުު އަތިރިމަތީގައި ކުޑަކުދިންތަކެއް ކުޅެން އުޅުނެވެ. އެ މަންޒަރުގެ ތެރެއަށް ގެއްލިފައި އޭނާއަށް އިރުކޮޅަކު އިނދެވުނެވެ.\n“މޯލްޑިވްސް ގަ ބީޗް ވަރަށް ރީތި ދޯ..” އިރުކޮޅެއް ފަހުން ރާހުލް ބުނެލިއެވެ.\n“ހޫމްމް.. އެކަމަކު މޯލްޑިވްސްގައި އުޅޭ މީހުން އުޅޭ ގޮތް ވަރަށް ހަޑި…” ނަޝްފާ ދުރު ބަލަހައްޓައިގެން ހުރެ ބުނެލީ އެއިން ފުން މާނައެއް ނަގަމުންނެވެ. ރާހުލް އޭނާ އާ ދިމާއަށް ފާޑަކަށް ބަލާލުމުން އޭނާ ހީގަތެވެ. ނަމަވެސް ރަނގަޅަށް ބަލާލާފިނަމަ އެ ދެލޮލުގައިވާ ރިހުން ކޮންމެ މީހަކަށް ވެސް ފާހަގަ ވާނެއެވެ.\n“ރާހުލް ކުރީ ދުވަހު ބުނީމެއްނު ކުއްްޖެއް ދެކެ ލޯބިވަމޭ ދޯ؟” ނަޝްފާ އެހެން ބުނުމުން ރާހުލް ބޯ ޖަހާލިއެވެ. “އެއީ ކާކުތަ؟” ނަޝްފާ ހަމަޖެހެން މަސައްކަތްކުރަމުން އަހާލި ނަމަވެސް އެއަޑު އައި ގޮތުން ވެސް އޭނާ އެ ހުރީ ނުތަނަވަސް ވެފައިކަން ރާހުލް އަށް ނަގައިގަނެވުނެވެ. ނަމަވެސް ނަޝްފާ ނުތަނަވަސް ވާންވީ ވެސް ކީއްވެގެން ހެއްޔެވެ؟ އަނެއްކާ ނަޝްފާ އޭނާ ދެކެ…ލޯބި ވަނީ ހެއްޔެވެ؟ ރާހުލް އަށް ބައެެއް ފަހަރު ނަޝްފާގެ ދެލޮލުން އެ ފެންނަނީ ލޯބި ހެންވެސް ހީވެއެވެ. ނަމަވެސް އޭނާއަށް އެކަން ޔަޤީން ނުވަނީ ނަޝްފާގެ އަނގައިން އެވާހަކަ ނުބުނާތީއެވެ. ނަޝްފާ އޭނާ ދެކެ ލޯބި ވެދާނެ ކަމަކަށް އޭނާގެ ހިތެއް އެއްބަހެއް ނުވެއެވެ. ނަޝްފާ ގާތު އޭނާ ލޯބިވަނީ އަންޖޫދާ ދެކެ އޭ ބުނަންވީ ބާވައެވެ؟ ނަމަވެސް ނަޝްފާ އޭނާ ދެކެ ލޯބިވާ ނަަމަ ދެން ވާނީ ކިހިނެއް ހެއްޔެވެ؟ އޭރުން ނަޝްފާ ހާދަހާ ދެރައެއް ވާނެއެވެ. އޭނާ ދުވަހަކުވެސް ނަޝްފާއަށް ދެރައެއް ދޭން ނޭދޭއިރު އެހެން ކަންތައްވެއްޖެ ނަމަ އޭނާއަށް ނޭނގި ނަމަވެސް ނަޝްފާގެ ހިތަށް ވަރަށް ބޮޑު އަނިޔާއެއް ދެވޭނެއެވެ.\n“ރާހުލް؟” ރާހުލް އެއްޗެކޭ ނުބުނެ އިނުމުން ނަޝްފާ ގޮވާލިއެވެ. އެއަޑުގައި މަޑު ތުރުތުރު އެޅުމެއް އުފެދިފައިވެއެވެ. އޭނާގެ ހިތުގެ އަޑިން އެދެވެމުން ދިއައީ ރާހުލް އެ ލޯބިވާ މީހަކީ އޭނާ ކަމުގައި ވުމަށެވެ. ނަމަވެސް އެއީ ނުވާނެ ކަމެއް ކަމުގައި އޭނާގެ ސިކުނޑި ޤަބޫލުކުރެއެވެ.\n“ރާހުލް… ބުނެބަލަ…” ނަޝްފާ އަނެއްކާވެސް އަހާލީ ރާހުލް އެއްޗެކޭ ނުބުނެ ދުރު ބަލަހައްޓައިގެން އިނުމުންނެވެ. އަނެއްކާ އޭނާ އެެހެން އެހުމުން ރާހުލް ހިތްހަމަނުޖެހުނީ ބާވައެވެ؟\n“ނަޝްފާ… އަހަރެން…” ރާހުލް ބުނަން އުޅެފައިވެސް ފަސްޖެހުނެވެ. ނަޝްފާ އޭނާ ދެކެ ލޯބިވާހެން އޭނާއަށް ހިވަނީއެވެ. ނަޝްފާއަށް ދެރަގޮތެއް ހަދަން އޭނާ ބޭނުންނުވަނީއެވެ. ނަމަވެސް ނަޝްފާގެ އެ ސުވާލަށް ޖަވާބު ނުދީ ހުރެވޭކަށްވެސް ނެތެވެ. އޭނާ ނަޝްފާ ދެކެ ލޯބި ނުވި ނަމަވެސް ނަޝްފާއަށް ވުރެ ރަނގަޅު ރަހުމަތްތެރިޔަކު އޭނާއަށް ދެން ލިބޭނެ ހެނެއް ހިޔެއް ނުވެއެވެ. އޭނާ ދޭ ޖަވާބެއްގެ ސަބަބުން ނަޝްފާ ގެ ހިތުގައި ޖެހިއްޖެ ނަމަ އޭނާ އަމިއްލަ ނަފްސަށް ދުވަހަކުވެސް މާފެއް ނުކުރާނެއެވެ.\n“ރާހުލް.. ނުބުނާނަންތަ އަހަރެން ގާތު؟” ނަޝްފާ ހަމަޖެހިލާ ގޮތް ދައްކާލަމުން އެހެން ބުނި ނަމަވެސް އޭނާގެ ކޮންމެ ހަރަކާތެއް ރާހުލް ފަސޭހަކަމާއެކު ދެނެގަތެވެ.\n“ނަޝްފާ ގަބޫލުކުރަނީތަ އަހަރެން ބުނާ އެއްޗެއް؟” ރާހުލް ސީދާ ނަޝްފާގެ ދެލޮލަށް ބަލާލަމުން ބުނެލިއެވެ. ނަޝްފާ އާއެކޭ ބުނުމުގެ ގޮތުން ބޯޖަހާލީ ދުރު ބަލާލަމުންނެވެ. ރާހުލް އާ ހަތަރު ކަޅި ހަމަކުރަން އޭނާއަށް ކެތް ނުވީއެވެ.\n“އައި ލަވް ޔޫ ނަޝްފާ…” ރާހުލް އެހެން ބުނެލުމުން ނަޝްފާ ހައިރާންކަމާއެކު ދެލޯ ބޮޑުކޮށްލަމުން ރާހުލް އާ ދިމާއަށް ބަލާލިއެވެ. އޭރު ރާހުލް ވެސް ހުރީ އޭނާ އާ ދިމާ ބަލަހައްޓައިގެންނެވެ.\nHii evryone… Heekuran mi bai ves kamudhaane kamah 🙂\nHurihaa kudhin ge comment thakah maruhabaa 🙂\nV v reethi,…\nThankyw Shiyaa aik Aaf and Sabeeha 🙂\nKihinehav?….\ndhn fahunahedhy dhogu kan nguneema nashfaa kihaa dhera vaane?anyways stry hama Habeys……………………………………………………………………..\nDhw nicky… lets see dhw wat heppans 🙂\nVarah reethi mibai ves… kon iraku aneh bai genes dheyny… anjoodhaaeulheny bondi eh boahithun.. balan thibhchey ey adhi raahul fahathun dhuvaathan… hehehe.. varah hama habeyyyys….\nThankyw Abhy 🙂 nxt part hama veehaaves avahah gennaanan:)\nWell done liaaaaa\nThanQ sheyn and anonymous 🙂\n?dhenanjoodhaa ulhey vahtharu….lol…. nashfaa ah raahul libuniyyaa i ah rangalhiii. Anjoooeulheniii raahul dheke lobivaathy eh noon viyyaa… stry is just awesm?????????????\nDhw flower… hehe…. 🙂\nNashfa ah hageegaii ingunyma adhi maa dhera vaanehnu ……..rahuL nashfa dhera vedhaanethy thihen bunefa nasfa ah hageegaii ingunyma bodu dhera vanynu. .n rahul maldives hurihaa myhun goas nuthibeny. …hehe …liaa kn dhuvahakun dhn in part\nVeehaaves avahah up kuraanan Appy 🙂\nanjoodha ves dhw…anhen kudhinnah ladh…hahahah..ekam aslu i think eyna ves loabi vaani hen raahul dheke.. raahul is so cute meega…hehee..story nice.. <3\ni guess anjoodhaage nuhaggu loabihen mee…fahun eyna Rahul ah real koh fall vaanee..aslu bodah reethivaane2meehun kure ekakahves Rahul nulibuniyyaa…\nThats the point?I also think like that\n?????????????? nice stryyyy\nPls. Next part up kohdheeba.. pls.. varah kiyaa hithun miulheny..\nKoba aneh part?\n?where is the next part? Plxxxxxxx upload kohdhyba avahah.. !!\nHeyonuvaane avahah up kohdhyba nxt part.. Hih dandan vaa hisaabun ninmaalaafa haadha lahey up kuraaleh.. Hospital ga admit Koffa oiy iruvx mibeleny mivaahaka up veythoa.. Plxxxxxxx liaa, avas upload beynun….\nSorry guys… Wifi massala eh dhimaa vegen las vee… 🙁\nThankyw all fr the lovely comments 🙂\nތިޔަ ލޯބި އަދު ލިބޭނެބާ 9\nއުމުރަށްވެސް އެކީގައި ވާނަމޭ……6\nލޯބި March 5, 2013


Practice feshumuge huhdha ah Maziya in edhijje | Mihaaru\nޕްރެކްޓިސް ފެށުމުގެ ހުއްދަ އަށް މާޒިޔާ އިން އެދިއްޖެ\nއޭއެފްސީ ކަޕްގެ މެޗެއްގެ ތެރެއިން މާޒިޔާ ކުޅުންތެރިން.-- ފޮޓޯ: ނިޝާން އަލީ/ މިހާރު\n20 އޯގަސްޓް 2020\nއަންނަ އޮކްޓޫބަރު މަހު މާލޭގައި ބާއްވާ އޭއެފްސީ ކަޕްގެ ދެކުނު އޭޝިއާގެ ގްރޫޕުގެ މެޗުތަކަށް ތައްޔާރުވުމުގެ ގޮތުން އެކަށީގެންވާ ވަގުތު ބޭނުންވާ ކަަމަށާއި އެހެންވެ ކަމާބެހޭ ފަރާތްތަކުން ވީ އެންމެ އަވަހަށް ޕްރެކްޓިސް ފެށޭނެ ގޮތެއް މަގުފަހިކޮށްދޭން މުބާރާތުގައި ރާއްޖެ ތަމްސީލުކުރާ މާޒިޔާ އިން އެދިއްޖެ އެވެ.\nއޭއެފްސީ ކަޕްގެ ދެކުނު އޭޝިއާ އަށް ހާއްސަ ގްރޫޕުގައި ހިމެނެނީ މާޒިޔާގެ އިތުރުން ރާއްޖޭގެ ޓީސީ ސްޕޯޓްސް ކްލަބާއި އިންޑިއާގެ ޗެންނާއީ ސިޓީ އަދި ބަންގްލަދޭޝްގެ ޗެމްޕިއަން ބަޝުންދުރާ ކިންގްސް އެވެ. ރާއްޖޭން އޭއެފްސީ ކަޕް މެޗުތައް ހޯސްޓްކުރުމުގެ ބިޑް ކާމިޔާބުކުރީ ސްޕޯޓްސް މިނިސްޓްރީގެ އެހީއާ އެކު އެވެ.\nމާލެ ސަރަހައްދުގައި ކޮވިޑް-19 ފެތުރުން އިތުރުވަމުން ދާތީ، ރައްކާތެރިކަމުގެ ފިޔަވަޅެއްގެ ގޮތުން ކުޅިވަރު ހަރަކާތްތައް ކުރިއަށް ނުގެންދަން ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން އަންގާފައިވާތީ އަދި ކްލަބްތަކުގެ ޕްރެކްޓިސް ފެށޭކަން ނެތެވެ. އެފްއޭއެމް އިން "މިހާރަ"ށް ދާދި ފަހުން ބުނީ އަލުން ޕްރެކްޓިސްތައް ފަށަން ހެލްތު ޕްރޮޓެކްޝަން އެޖެންސީ (އެޗްޕީއޭ)އާ އެކު މަޝްވަރާކުރަމުން އަންނަ ކަމަށާއި އުއްމީދަކީ ހަފްތާއެއްހާ ދުވަސްތެރޭ ޕްރެކްޓިސްތައް ފެށުން ކަމަށެވެ.\nއޭއެފްސީ ކަޕްގެ މެޗުތައް މާލޭގައި ބާއްވަން ޝެޑިއުލްކޮށްފައި އޮތީ އޮކްޓޫބަރު 23 އިން ނޮވެމްބަރު ހަތަރަކަށެވެ. މިހާރު އެ މުބާރާތުގެ މެޗުތަކާ ދެމެދު އޮތީ ދެ މަސް ދުވަހެވެ. މާޗް މަހު އޭއެފްސީ ކަޕް މެދުކަނޑާލި ފަހުން ކްލަބެއްގެ ޕްރެކްޓިސް އަދި ނުބާއްވަ އެވެ. ގައުމީ ޓީމުގެ ޕްރެކްޓިސް މަހެއްހާ ދުވަސް ވަންދެން ކުރުމަށް ފަހު މިހާރު އޮތީ ހުއްޓިފަ އެވެ.\nމާޒިޔާ އިން ބުނީ މާލޭގައި މެޗުތައް ބާއްވާއިރު ކްލަބްގެ ފަރިތަކުރުންތައް ވީ އެންމެ އަވަހަކަށް ފަށަން ބޭނުންވާ ކަމަށެވެ.\n"ރައްކާތެރިކަމަށް އަޅަންޖެހޭ ފިޔަވަޅުތަކާ އެކު ފަރިތަކުރުންތައް ފެށުމަށް މި ކްލަބް އޮތީ ތައްޔާރަށް. ފަރިތަކުރުންތައް ފެށުމަށް ކޮންމެވެސް ގޮތެއް ކަމާބެހޭ ފަރާތްތަކުން ހޯދައިދިނުމަކީ މި ކްލަބްގެ ވަރަށް ބޮޑު އެދުމެއް. އެންމެ ރަނގަޅަށް ތައްޔާރުވެވޭނީ އެކަށީގެންވާ ވަގުތު ލިބިގެން،" މާޒިޔާ އިން ބުންޏެވެ.\nއޭއެފްސީ ކަޕްގެ މެޗެއްގެ ތެރެއިން ލަނޑު ޖެހުމަށް ފަހު މާޒިޔާ ކުޅުންތެރިން އުފާފާޅުކުރަނީ. -- ފޮޓޯ: ނިޝާން އަލީ/ މިހާރު\nއަލުން ޕްރެކްޓިސް ފަށަން ފުރުސަތު ހޯދައިދޭން އެފްއޭއެމްގެ ރައީސް ބައްސާމް އަދީލް ޖަލީލާއި ސްޕޯޓްސް މިނިސްޓަރު އަހުމަދު މަހުލޫފް ކޮށްދެއްވާ މަސައްކަތް ފާހަގަކުރާ ކަމަށް މާޒިޔާ އިން ވަނީ ބުނެފަ އެވެ.\nމާޒިޔާ އަކީ މި ފަހަރުގެ އޭއެފްސީ ކަޕަށް އެންމެ ރަނގަޅަށް ތައްޔާރުވި ދިވެހި ޓީމެވެ. ވަރުގަދަ ސްކޮޑެއް އެކުލަވާލިއިރު އެ ޓީމު މި މުބާރާތުގެ ގްރޫޕް ސްޓޭޖުން ފުރުސަތު ހޯދީ ޕްލޭއޮފްގައި އިންޑިއާގެ ގަދަބާރު ބެންގަލޫރު ބަލިކޮށްފަ އެވެ. މާޒިޔާ އަށް އޭއެފްސީ ކަޕްގެ ކޮލިފައިން އާއި ގްރޫޕް ސްޓޭޖުގެ ފުރަތަމަ މެޗުގައި ކޯޗުކޮށްދިން މެސެޑޯނިއާގެ ކޯޗު މަރުޖާން ސެކުލޮސްކީ ވަނީ ކޮންޓްރެކްޓް ހަމަވުމުން ޓީމާ ވަކިވެފަ އެވެ. ކުރިއަށް އޮތް އޭއެފްސީ ކަޕާއި ލޯކަލް ސީޒަނުގައި މާޒިޔާ އަށް އިރުޝާދުދޭނީ ތަޖުރިބާކާރު ކޯޗު މުހައްމަދު ނިޒާމް (ނިޒާމްބެ) އެވެ.\nއެޗްޕީއޭ އިން ކުޅިވަރު ހަރަކާތްތައް ކުރިއަށް ނުގެންދަން ބުނާއިރު އޭގެތެރެއިން ޕްރޮފެޝަނަލް ކުޅިވަރުތައް އިސްތިސްނާ ނުވުމަކީ ފުޓްބޯޅައިގެ ގިނަ ފަރާތްތަކެއްގެ ކަންބޮޑުވުމެކެވެ. އެއީ ގައުމީ ޓީމުތަކާއި ޕްރޮފެޝަނަލް ޓީމުތަކުގެ ކުޅުންތެރިންގެ ޕްރެކްޓިސް ހާއްސަ ގައިޑްލައިންތަކެއްގެ ތެރެއިން ގެންދިއުމުގެ ފުރުސަތު އެހެން ގައުމުތަކުގައި ވެސް ދެމުން އަންނާތީ އެވެ.\nދުނިޔޭގެ އެކި ގައުމުތަކުގައި ޓީމު ޕްރެކްޓިސްތައް ފެށީ ތިން ފޭހަކަށް ބަހާލައިގެންނެވެ. އެ ގޮތުން ފުރަތަމަ ފޭހުގައި ޕްރެކްޓިސް ކުރިއަށް ގެންދަނީ ހަ ކުޅުންތެރިންގެ ގްރޫޕަށް ބަހާލައިގެންނެވެ. އަދި ދެ ވަނަ ފޭހުގައި ކޮންޓެކްޓްނުވާ ގޮތަށް އެއްކޮށް ޕްރެކްޓިސް ކުރަން ފުރުސަތު ދެ އެވެ. އަދި ތިން ވަނަ ފޭހުގައި ކޮންޓެކްޓްވާ ގޮތަށް ޕްރެކްޓިސްތައް ކުރިއަށް ގެންދެވޭނެ އެވެ. އެއް ފޭހުން އަނެއް ފޭހަށް ބަދަލުކުރުމުގެ ކުރިން ކުޅުންތެރިންގެ ކޮންޑިޝަން ގަވާއިދުން މޮނިޓާކުރަމުންދާނެ އެވެ.\nކޮވިޑް-19ގެ ސަބަބުން މާލީ ގޮތުން ހުރިހާ ދާއިރާއަކަށް ބޮޑެތި އަސަރުތަކެއް ކޮށްފައިވާއިރު ސަރުކާރުން އަންނަނީ އެ ފަރާތްތަކަށް މާލީ ގޮތުން އެކި އެހީތެރިކަން ފޯރުކޮށްދެމުންނެވެ. އެކަމަކު ކޮވިޑް-19ގެ ސަބަބުން ކުޅިވަރުގެ ދާއިރާ އިން އާމްދަނީ ހޯދަމުން އައި ފަރާތްތަކަށް ބޮޑެތި އަސަރުތަކެއް ކޮށްފައިވީ ނަމަވެސް އެ ފަރާތްތަކަށް ސަރުކާރުން ދޭ އެހީ ނުލިބޭކަމުގެ ޝަކުވާ ކުޅިވަރުގައި އުޅޭ އެކި ފަރާތްތަކުން އަންނަނީ ކުރަމުންނެވެ. އޭގެ ތެރޭގައި އެކަޑަމީތައް ހިންގާ ފަރާތްތައް ގިނަ އެވެެ.\nކުލަބް ތަކުގެ ފަރިތަކުރުން ހުއްދަ ދިފިނަމަ ، އާއްމު ރައްއިތުން ނައް ކުލެން ދިއުމުގެ ފުރުސަތު ލިބެން ވާނެ ، ކުަލބު ތަކުން ފަރިތަކުރުމެކެ އާއްމުން ކުޅެލަން ދިއުމެކެ ޖަހޭނީ ހަމަ އެއްތާކު\nމާޒިޔާ މި އުޅެނީ ސަކަރާތައް ކުޅޭކަށް ނޫން. އެ އުޅެނީ އޭޝިއާ ސަރަހައްދުގެ ކްލަބު މުބާރާތް ކުޅެން. ހަވީރު ފިންޏަށް ކުޅެންދިއު މާ ކިކަ މާ އެއްވަރެއް ނުކުރެވޭނެ


Ugail ge hiyaalu: Visnaa hoadhaasheve. Eyrun hikumaiytherikan haama vaane eve. | Mihaaru\nކަނޑާތަކެއް އޭގެ ހޮރު ތެރެއަށް އެއްޗެއް ވެއްދުމުގެ މަސައްކަތްކުރަނީ\nވިސްނާ ހޯދާށެވެ. އޭރުން ހިކުމަތްތެރިކަން ހާމަ ވާނެ އެވެ.\nޕްރޮފެސާ ހަސަން އުގެއިލް\n02 ޖޫން 2017 - 07:296comments\nމި ކައުނާއި ކައުނުގައި މާތްރަސްކަލާނގެ ލައްވާފައިވާ ތަކެއްޗާއި އެތަކެތީގެ ނިޒާމުތަކަށް ވިސްނާ ފިކުރު ހިންގައިފި ކޮންމެ މީހަކަށް ވެސް ހިކުމަތްވަންތަކަމުގެ ނަމޫނާ މިސާލު ފެނިގެންދާނެ ކަމީ ކުޑަ ވެސް ޝައްކެތް އޮތް ކަމެއް ނޫނެވެ. ހަމައެހެންމެ، ދުނިޔޭގައިވާ ކުޑަކުޑަ ދިރުމަކަށް ވިއަސް ނަޒަރު ހިންގައި އޭގެ ދިރިއުޅުމާ މެދު ވިސްނާލިއަސް އަޅުގަނޑުމެންގެ ސިކުނޑިތައް ސުމަކާ ހަމަޔަށް ވާސިލު ކުރުވާ ގޮތް ވެސް ވެއެވެ. ނޫންތޯ އެވެ؟\nހިންޏަކީ އޭގެ ޒާތުގައި ކުޑަކުޑަ، އެއްވެސް ހިކުމަތްތެރިކަމެއް، އާރެއް ބާރެއް ނެތް އެއްޗެއް ކަމުގައި އަޅުގަނޑުމެންގެ ތެރެއިން ބައެއް މީހުންނަށް ހީވުމަކީ ވެސް އެކަށީގެންވާ ކަމެކެވެ. އެކަމަކު، ހިންޏަކީ ވެސް ދުނިޔޭގައިވާ ދިރޭތަކެތީގެ ތެރެއިން މިސާލެއް ނެތް ފަދަ އަޖައިބުކުރަނިވި މަހްލޫގެކެވެ. މިކަން ފާހަގަ ކުރުމަށް ހިނީގެ އާދަޔާހިލާފު ހުނަރެއްގެ ވާހަކަ ހާމަކޮށްދޭ ނަމެވެ.\nހިންޏަކީ އިންސާނުން ފަދައިން އިމާރާތް ކުރުމުގެ ހުނަރު ލިބިފައިވާ އެއްޗެކޭ ދެންނެވުމުން ހައިރާންވޭ ހެއްޔެވެ؟ ހިނީގެ މި ހުނަރަކީ ހަމަގައިމު ވެސް މި ކަންތައް ހޯދާ ދިރާސާކުރި ސައިންސްވެރިން ހައިރާންކޮށްލި އާދަޔާހިލާފު ކަމެކެވެ. މިސާލަކަށް، ބިމުގެ އަޑީގައި ދިރިއުޅޭ ހިންޏަކީ އެސޮރުމެން އަމިއްލަ މަސައްކަތުން، ބިމުގެ އަޑީގައި ވައި ދައުރުކުރާނެ ފަދަ ނިޒާމުތައް ހަދައިގެން ދިރިއުޅޭ އެއްޗެކެވެ. އަދި މި ނިޒާމުގެ ސަބަބުން، ޅަ ހިންޏަށް ކާންދިނުމަށްޓަކައި ބިމުގު އަޑީގައި އެސޮރުމެން ހައްދާ ގަސްގަހާގެއްސަށް ވައި ލިބެ އެވެ. ހިންޏަކީ އެސޮރުމެންގެ އަމިއްލަ ދިރިއުޅުމުގެ ބޭނުންތަކަށް ބިމު އަޑީގައި "ބޮޑެތި" އިމާރާތް ބިނާކޮށް ހަދާ އެއްޗެއް ވެސް މެއެވެ.\nމި ހަގީގަތް ދާދި ފަހުން އާޖެންޓީނާގެ ސައިންސްވެރިންގެ ޓީމަކުން ތަހުލީލުކޮށް ހާމަކޮށްދީފައި ވެއެވެ. މިގޮތުން، ވިނަތައް ކޮށާ ހިނީގެ ބައިގަނޑެއް ލެބޯޓްރީއަކަށް ގެންދިޔުމަށް ފަހު، މަށްޓާއި، ހިމުން ވެލި އެސޮރުމެންނަށް ފޯރުކޮށް ދެވުނެވެ. އަދި ވާރޭވެހޭ ގޮތަށް އެތަނަށް ފެން އޮހޭ ގޮތް ވެސް ސައިންސްވެރިން ހެދި އެވެ. ދެން ފެނުނީ ހިނިތައް އެ އެއްޗެހީގެ އިމާރާތް ކުރުމުގެ މަސައްކަތުގައި އަވަސްވި ތަނެވެ. އިމާރާތް ހަދާ ނިމުމުން، ސައިންސްވެރިން މައިކްރޮސްކޯޕުގެ އެހީގައި ހިނީގެ މަސައްކަތް ބަލާ ދިރާސާކުރި އެވެ. މިގޮތުން، ހިނިތައް އިމާރާތްކޮށްފައިވަނީ، ވެއްޔާއި މަށި ބޭނުންކޮށްގެން ކުދިކުދި ބޯޅަތައް ހަދައިގެން އެ އަތުރައިގެންނެވެ. އިމާރާތުގެ އެއްވެސް ތަނެއް ހަލާކުވެއްޖެ ނަމަ، ހިނިތައް އެހަލާކުވި ބައި ނެގުމަށް ފަހު، އަލުން މަރާމާތުކުރަން ފަށަ އެވެ. މި ދިރާސާއިން ހާމަވީ ބިމުގެ އަޑީގައި ހިނިތައް ދިރިއުޅެނީ ގުދުރަތީ ހޮރުތަކުގެ ބަދަލުގައި އެސޮރުމެން އަމިއްލަ ހިކުމަތުގެ ބޭނުން ހިފައިގެން ކޮށްފައިވާ އިމާރާތްތަކުގައި ކަމެވެ.\nމި ބަޔާން ކުރެވުނީ ކުޑަ މިސާލެކެވެ. ހަމަ އެހެންމެ، ހިންޏަކީ ގޮވާންކޮށް އެހެނިހެން ދިރޭތަކެތި ގެންގުޅެ، އަދި ޅަ ހިނިތައް ގެންގުޅެ ބޮޑުކޮށް މިހުރިހާ ކަމެއް އެއްވެސް އަލިކަމެއް ނެތި ކަނުއަނދިރީގައި ކުރުމަށް ކުޅަދާނަ އެއްޗެކެވެ. އަދި ހިންޏަކީ އިންސާނުން މުއާމަލާތް ކުރާހެން ވާހަކަދައްކާ އުޅޭ އެއްޗެއް ނޫންކަމުގައި ވިއަސް، ދަތުރުކުރާއިރު، އެއްވެސް އަލިކަމެއް ނެތި ހަމައެކަނި އެހެނިހެން ހިނިތަކުގައި ބީހިލައިގެން އެސޮރުމެން މުއާމަލާތްކޮށް ހަދަ އެވެ. އެހެންކަމުން، ކަނުއަނދިރީގައި ހިނިތައް ކުރާ މަސައްކަތްތަކާ މެދު ވިސްނާލި ކޮންމެ މީހަކު ވެސް ހައިރާން ވާނެކަން ޔަގީނެވެ.\nއާއެކެވެ. ކުޑަކުޑަ ހިންޏެއްގެ ދިރިއުޅުން ބައްޓަން ކުރެވިފައިވާ ހިކުމަތުގެ މައްޗަށް ދިރާސާގެ ނަޒަރެއް ހިންގާލިއަސް ހާމަވެގެން ދަނީ އަޖައިބުން ފުރިގެންވާ ފަދަ ކަންތައްތަކެވެ. މިއީ ވިސްނާ ފިކުރު ކުރާ މީހުންނަށް ލިބިގަނެވޭނެ މުހިއްމު ފިލާވަޅުތަކެއް ނޫން ބާއޭ ހިތަށް އަރަ އެވެ.\nޕްރޮފެސަރު ހަސަން އުގައިލް އަކީ އިނގިރޭސި ވިލާތުގެ ބްރެޑްފަރޑް ޔުނިވާސިޓީގައި ވިޝުއަލް ކޮމްޕިއުޓިންގެ ދާއިރާއިން ސިނިއަރ ޕްރޮފެސަރެއްގެ މަގާމު ފުރުއްވަމުން ގެންދަވާ ބޭފުޅެކެވެ. އައްޑޫ ސިޓީއަށް އުފަން އުގައިލަކީ ސައިންސުގެ ރޮނގުން ޕްރޮފެސަރުކަން ހާސިލުކުރެއްވި ފުރަތަމަ އަދި ހަމަ އެންމެ ދިވެހި އިލްމުވެރިޔާ ވެސް މެއެވެ. ހިސާބާއި ކޮމްޕިއުޓަރ ސައިންސުގެ ދާއިރާއިން ބައިނަލްއަގްވާމީ ފެންވަރުގައި މަސައްކަތް ކުރެއްވުމުގެ އިތުރުން އުގައިލް ގެންދަވަނީ އިލްމީގޮތުން ދިވެހިން ހޭލުންތެރިކުރުމަށް ތަފާތު ގިނަގުނަ މަސައްކަތް ހިލޭ ސާބަހަށް ކުރައްވަމުންނެވެ.\nއިތުރު ލިޔުންތައް ތިމާވެށި ސައިންސް ޕްރޮފެސަރު އުގެއިލްގެ ހިޔާލު ޕްރޮފެސަރު އުގެއިލް\nޓެކްނޮލޮޖީއަށް ހުރިހާ ދިވެހިން ތަމްރީނު ކުރަން އެދެފި


Fuvahmulaku maguthah bodu bai nimi, rayyithunge huvafenthah hageegathakah | ThePress\nފުވައްމުލަކު މަގުތައް ބޮޑުމައި ނިިމި ރައްޔިތުންގެ ހުވަފެންތައް ހަގީގަތަކަށް\n14 October 2020, 10:51\nފުވައްމުލަކު މަގުތައް ހެދުމުގެ މަޝްރޫއުގެ ތެރެއިން ފޮޓޯ: އެމްޓީސީސީ\nޏ. ފުވައްމުލަށް ރިންގް ރޯޑް މަޝްރޫއުގެ 86 ޕަސެންޓް މަސައްކަތް ނިމިއްޖެއެވެ.\nއެމަސައްކަތުގެ ދަށުން މިހާތަނަށް ރިންގްރޯޑްގެ 86 އިންސަތަ އަދި އެތެރޭގެ މަގުތައް ހެދުމުގެ9އިންސައްތަ މަސައްކަތް ނިންމާފައިވާ ކަމަށް އެމްޓީސީސީން މައުލޫމާތު ދެއެވެ.\nއެ މަޝްރޫއުގެ ތެރެއިން ފެންހިންދާ ނިޒާމަކާއެކު 20،650 އަކަ މީޓަރުގެ ސަރަޙައްދެއްގައި ތާރު އެޅުމާއި، 144 ލެޑް މަގުބައްތި ހަރުކުރުމުގެ އިތުރުން ސްޕީޑް ބްރޭކަރު ހަރުކުރުމާއި މަގުމަތީ ނިޝާން ހަރުކުރުމުގެ މަސައްކަތް ކުރުމަށް ވަނީ ހަމަޖެހިފައެވެ.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިން އެންޑް އިންފްރާސްޓްރަކްޗަރއިން އެމްޓީސީސީއާ ހަވާލުކޮށްގެން ކުރިއަށްގެންދާ މި މަޝްރޫއަކީ 32.04 މިލިއަން ރުފިޔާގެ މަޝްރޫއެކެވެ. އެމްޓީސީސީން އެ މަޝްރޫއުގެ އަމަލީ މަސައްކަތް ފަށާފައިވަނީ މިއަހަރުގެ މާރޗް މަހުގެ 29 ވަނަ ދުވަހުއެވެ. މަސައްކަތް ނިމޭނެކަމަށް އެ ކުންފުނިން ލަފާކޮށްފައިވަނީ އަންނަ ނޮވެމްބަރު މަހުއެވެ.\nފުވައްމުލަކު ރައްޔިތުންގެ އަބަދުވެސް ޝަކުވާ އަކީ ވާރޭކޮޅެއް ވެހިލާއިރު މަގުތަކުގައި ފެންބޮޑުވެ ފެން ނުހިނދި އެތައް ދުވަހެއް ހޭދަމުވެ. އަދި ފެން ހިނދުމަށްފަހު ވެސ ބޮޑެތި އަޑިގަޑުތައް ހުރުމުގެ ސަބަބަބުން އެކި ކަހަލަ ގެއްލުންތައް ލިބޭ ކަމެވެ. ނަމަވެސް ފުވައްމުލަކުގެ މަގުތައް ހެދުމުގެ މަޝްރޫއު އެމްޓީސީސީން ފަށާފައިވާއިރު މަގުތަކުގެ މަސައްކަތްތައް ނިމުމުން މިހާރު ދިމާވާ ދަތިތަކަށް ހައްލު ލިބި، ރައްޔިތުން ދެކެމުންދިޔަ ހުވަފެންތައް ހަގީގަތަކަށް ވާނެއެވެ.\nމިހާތަނަށް އައިރު އެރަށުގެ ފެނާ ނަރުދަމާގެ މައްސަލައަށް ދާއިމީ ހައްލެއް ލިބިފައި ނުވާތި މަގުތައް ހަދާ ނިމޭއިރު އެކަމަށް ވެސް ހައްލެއް ލިބބިގެންދިއުމަކީ އެރަށު ރައްޔިތުން އުއްމީދު ކުރާކަމެކެވެ.\nއެމްޓީސީސީ ވިޔަފާރި ފުވައްމުލައް ސިޓީ


SunOnline: ޕްރިންސިޕަލް ބަދަލުކުރުމުން ބެލެނިވެރިން ނުކުމެ ތޮއްޑޫ ސްކޫލް ބަންދުކޮށްފި\nޕްރިންސިޕަލް ބަދަލުކުރުމުން ބެލެނިވެރިން ނުކުމެ ތޮއްޑޫ ސްކޫލް ބަންދުކޮށްފި\nމުހައްމަދު ނަސީމް 11 Jun 2012, 12:40\nއއ. ތޮއްޑޫ ސްކޫލްގެ ޕްރިންސިޕަލް އެހެން ސްކޫލަކަށް ބަދަލުކުރުމުން އެ ސްކޫލްގެ 80 ވަރަކަށް ބެލެނިވެރިން މިއަދު ނުކުމެ އެ ރަށު ސްކޫލް ބަންދުކޮށްފި އެވެ.\nތޮއްޑޫ ރަށު ކައުންސިލުން ބުނީ ބެލެނިވެރިން ނުކުމެ ސްކޫލް ބަންދުކުރީ އެ ރަށު ސްކޫލްގައި މިހާތަނަށް ހުންނެވި ޕްރިންސިޕަލް އެހެން ރަށަކަށް ބަދަލުކުރުމާ ގުޅިގެން އެކަމާ ހިތްހަމަނުޖެހިގެން ކަމަށް ބެލެނިވެރިން ބުނާ ކަމަށެވެ.\n"އަށްޑިހަ ވަރަކަށް ބެލެނިވެރިން މި އުޅެނީ. ބެލެނިވެރިން ހިތްހަމަނުޖެހިގެން އުޅެނީ ކުރިން ހުންނެވި ޕްރިންސިޕަލް އަބުދުﷲ ރަޝީދު އެހެން ސްކޫލަކަށް ބަދަލުކުރުމުން ކަމަށް ބުނަނީ،" ތޮއްޑޫ ރަށު ކައުންިސލްގެ ނާއިބު ރައީސް މައުރޫފު އާދަމް ވިދާޅުވި އެވެ.\nމައުރޫފު ވިދާޅުވީ ޕްރިންސިޕަލް އަބުދުﷲ ރަޝީދު އެހެން ސްކޫލަކަށް ބަދަލުކޮށްފައި ވަނީ ރަނގަޅަށް ނޫން ކަަމަށް ބެލެނިވެރިން ބުނާ ކަމަށެވެ. ނަމަވެސް އެކަމާ ގުޅިގެން، ރަށު ކައުންސިލުން އެޑިއުކޭޝަން މިނިސްޓްރީ އަށް ގުޅުމުން އެކަމާ ގުޅިގެން ބަދަލުކޮށްފައިވާ ލިއެކިއުންތައް ފޮނުވާފައިވާ ކަމަށާއި އެލިއެކިއުންތަކަށް ބެލުމުން އެކަން ހިނގާފައި ވަނީ ރަނގަޅަށް ކަަން އެނގޭ ކަމަށެވެ.\n"ބައެއް ބެލެނިވެރިން މި ބުނަނީ ޕްރިންސިޕަލް ބަދަލުކޮށްފައި ވަނީ ރަނގަޅަކަށް ނޫން ކަމަށް. އެކަމަކު އަޅުގަނޑުމެން އެޑިއުކޭޝަނަށް ގުޅުުމުން އެބަހުރި އެކަމާ ގުޅޭ ލިއުންތައް ފޮނުވާފައި،" މައުރޫފު ވިދާޅުވި އެވެ.\nއޭނާ އަދި ވިދާޅުވީ ސްކޫލް ބަންދުކޮށްގެން ތިބި ބެލެނިވެރިންގެ ތެރޭގައި ވެސް ދެގޮތަކަށް ވާހަކަ ދައްކަމުންދާ ކަމަށެވެ. އެގޮތުން އެއް ބަޔަކު ބޭނުން ވަނީ ޕްރިންސިޕަލެއް ނެތި ސްކޫލް ނުހުޅުވަން ކަމަށާއި އެ ބެލެނިވެރިން ވަކި ޕްރިންސިޕަލެއް ބޭނުން ނުވާ ކަމަށެވެ. އަދި އަނެއްބައި ބެލެނިވެރިން ބޭނުން ވަނީ ކުރިން ހުރި ޕްރިންސިޕަލް ނުގެންނަނީސް ސްުކޫލް ނުހުޅުވަން ކަމަށް ވެސް އޭނާ ވިދާޅުވި އެވެ.\nސަން އަށް އެނގިފައިވާ ގޮތުގައި ތޮއްޑޫ ސްކޫލްގެ ޕްރިންސިޕަލް އަބުދުﷲ ރަޝީދު ބަދަލުކޮށްފައި ވަނީ ކ. ތުލުސްދޫ ސްކޫލަށެވެ. އަދި އޭނާގެ ބަދަލުގައި ތޮއްޑު އަށް ފޮނުވަން ހަމަޖައްސާފައި ވަނީ ތޮއްޑޫ ސްކޫލްގައި ކުރިން ވެސް މަސައްކަތް ކުރައްވާފައިވާ ބޭފުޅެއް ކަމަށެވެ. އަދި ތޮއްޑޫގެ ބެލެނިވެރިން އެދެ ބޭފުޅުންގެ މަސައްކަތް އަޅާ ކިޔާ ކަމަށާއި ސްކޫލްގެ ނަތީޖާ ރަނގަޅީ އަބުދުﷲ ރަޝީދު ހުންނެވި އިރު ކަމަަށް ބެލެނިވެރިން ގަބޫލުކުރާ ކަން ވެސް އެނގިފައިވެ އެވެ.


އަޖުނާދު އަލީގެ ލިޔުންތައް\nއަޖުނާދު އަލީ 12 މެއި 20160ކޮމެންޓް\nއަޖުނާދު އަލީ 15 ޖުލައި 20150ކޮމެންޓް ހަބަރު، އަތޮޅު ހަބަރު، މީހުން، ދީން،\nދަރިންނަކީ ދެމަފިރިއަކަށް ލިބޭނެ އެންމެ އަގުބޮޑު ނިޢުމަތެވެ. އެންމެ އަގުބޮޑު އަމާނާތެވެ. ޒަވާޖީ ޙަޔާތެއްގެ އެންމެ ބޮޑު އެއް މަޤުޞަދެވެ. ކައިވެންޏަށްފަހު ކޮންމެ ދެމަފިރިއަކުވެސް އެންމެ ދެކެންބޭނުންވާ ދުވަހަކީ އެދެމަފިރިންނަށް މާތް ﷲގެ ރަޙްމަތުން ދަރިފުޅަކު ލިބޭދުވަހެވެ. މާތްﷲ އިރާދަކުރެއްވި މީހަކަށް އަވަހަށް ދަރީން ދެއްވައެވެ. އަދި އިރާދަކުރައްވައިފި މީހަކަށް ދަރިން ދެއްވުން ލަސްކުރައްވައެވެ. އަދި އިރާދަކުރެއްވި އަޅަކު އެނިޢުމަތުން މަޙްރޫމްކުރައްވާ އިމްތިޙާންކުރައްވައެވެ....\nކައިވެނި ނުކުރެވޭގޮތަށް ހަދާ ސިހުރުގެ ފަރުވާ\nއަޖުނާދު އަލީ 07 ޖުލައި 20150ކޮމެންޓް ރިޕޯޓް، ދީން، ސިއްހަތު،\nކައިވެންޏަކީ ތިމާގެ ޙަޤީޤީ ދުނިޔަވީ ޙަޔާތެވެ. އެކަން ކޮށްފިމީހާ އެފުރިހަމަކުރީ ދީނުގެ ދެބައިކުޅަ އެއްބައެވެ. ދިރިއުޅުން އާރާސްތު,ކޮށް ރަނގަޅު މުޖުތަމަޢެއް ހެޔޮގޮތުގައި އާލާކުރެވެނީ ކައިވެނީގެ ގުޅުމަކުންނެވެ. ތިމާގެ ޝަހުވާނީ އެދުންތައް ރަމަތަ ނުކުރެވި ޒިނޭއަށް އަރައިގަނެވޭ ހިސާބަށް ޣަރީޒާތައް އުތުރިއަރައިފި މީހާގެ މައްޗަށް ކައިވެނި ކުރުން ވާޖިބެވެ. ހަމަ އެހެންމެ ކައިވެންޏަކީ އިސްލާމްދީން ނުހަނު ބާރުއަޅާފައިވާ ކަމެކެވެ. މާތް ﷲ ނިސާ ސޫރަތުގައި ވަޙީކުރެއްވިއެވެ.\n“ތިޔަ ސިހުރު ބާޠިލުވާނީ ދެމީހުން ވަރިވީމަޔޯ!!” މިއީ ގޯސް ބުނުމެއް!\nއަޖުނާދު އަލީ 05 ޖުލައި 20150ކޮމެންޓް ރިޕޯޓް، ދީން،\nޙަމްދުހުރީ ޢާލަމްތަކުގެ ވެރި ﷲ އަށެވެ. ޞަލަވާތާއި ސަލާމް ލެއްވުން އެދި ދުޢާކުރަނީ މިއުއްމަތުގެ މާތްނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށެވެ. ސިހުރަކީ މިއަދު މިމުޖުތަމަޢުގައި ހުއްޓުމެއްނެތި އިތުރުވަމުން އަންނަ ނުރައްކާތެރި ކުފުރުގެ ވަބާއެކެވެ. ތިމާފަދަ އަނެކާއާއި ޙަސަދަވެރިވެ އެކަމުގެ ރުޅިވެރިކަމުގައި އަނެކާ ހަލާކުކޮށްލަން ސިހުރުވެރިންކައިރިއަށް ދަނީ މިއަދު އެތައް ބައެކެވެ. ދެމަފިރިންގެ ދިރިއުޅުން ފަނާކޮށް ދެމީހުން ވަރިކުރުވާ ޢާއިލާތައް ރޫޅާލުމައް ހަދާ...\nކުޑަކުދިން "އާދަޔާ ހިލާފަށް" ރޯނަމަ ކުރެވިދާނެ ބައެއް ކަންކަން\nއަޖުނާދު އަލީ 22 މެއި 2015 1 ކޮމެންޓް ރިޕޯޓް، ދީން، ދުނިޔެ،\nޙަމްދު ހުރީ ޢާލަމްތަކުގެ ވެރި ﷲ އަށެވެ. މުޙައްމަދުގެފާނަށާއި އެކަލޭގެ ފާނުގެ އާލު އަޞްޙާބުންނަށް ޞަލަވާތާއި ސަލާމް ލައްވާށިއެވެ. އަޅުގަނޑަށް އެކި ބޭފުޅުންގެ ކިބައިން ވަރަށް ގިނައިން އަންނަ ސުވާލެއް ނަޤުލުކޮށްލާނަމެވެ. ސުވާލު: ކުޑަކުދިން ރޭގަނޑު އާދަޔާ ޚިލާފަށް ރޮއެ ނުނިދާ އުޅުން މިއީ ކީއްވެގެން ވާކަމެއްތޯއެވެ.؟ އަދި މިކަމަށް ކުރާނެ ފަރުވާއަކީ ކޮބައިތޯއެވެ؟ ޑޮކްޓަރަށް ދެއްކުމުން ބުނެފައިވަނީ އެއްވެސް މައްސަލައެއް ނެތްކަމުގައެވެ. މިސުވާލު އަންނަލެއް...


18 ނޮވެމްބަރު 2020, 03:00 އިއުލާން\nނަންބަރު : (IUL)38-CA/38/2020/39\nކެންޑިޑޭޓް ނަންބަރު9ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ޚުޛައިމާ މޫސާ، މުޝްތަރީގެ / ފ. ދަރަނބޫދ33ޫ؛ ރަސްމީ ލިޔުންތައް ފޮނުވާނެ އެޑްރެސް: މުޝްތަރީގެ / ފ. ދަރަނބޫދޫ\nކެންޑިޑޭޓް ނަންބަރު 8 އަމިއްލަގޮތުން ކުރިމަތިލި ކެންޑިޑޭޓް، އިބްރާހީމް ނިޒާރު، އޭބީވިލާ / ރ. ކިނޮޅަސް؛ ރަސްމީ ލިޔުންތައް ފޮނުވާނެ އެޑްރެސް: އޭބީވިލާ / ރ. ކިނޮޅަސް އަމިއްލަގޮތުން\nކެންޑިޑޭޓް ނަންބަރު 8 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ފާޠިމަތު ޢާމިރާ، ފީރޯޒުގެ / ގދ. ގައްދޫ؛ ރަސްމީ ލިޔުންތައް ފޮނުވާނެ އެޑްރެސް: ފީރޯޒުގެ / ގދ. ގައްދޫ\nކެންޑިޑޭޓް ނަންބަރު 13 ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ޢަބްދުﷲ ނަސީމް، މެމަރީސްޓާރ / މ. ދިއްގަރު؛ ރަސްމީ ލިޔުންތައް ފޮނުވާނެ އެޑްރެސް: މެމަރީސްޓާރ / މ. ދިއްގަރު\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޞަފުވަތު ޢަދްނާން، ޔެލޯރޯސް / ކ. ކާށިދޫ؛ ރަސްމީ ލިޔުންތައް ފޮނުވާނެ އެޑްރެސް: ޔެލޯރޯސް / ކ. ކާށިދޫ\nކެންޑިޑޭޓް ނަންބަރު4ޖުމްހޫރީ ޕާޓީގެ ކެންޑިޑޭޓް، މުޙައްމަދު ފަޟީލް ރަޝީދު، މ. ޒޭވަރު / މާލެ؛ ރަސްމީ ލިޔުންތައް ފޮނުވާނެ އެޑްރެސް: މ. ޒޭވަރު / މާލެ\nކެންޑިޑޭޓް ނަންބަރު 12 ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، މުޙައްމަދު އިޙްސާން، ހުދުޢަޞުރުމާގެ / ށ. ފޭދޫ؛ ރަސްމީ ލިޔުންތައް ފޮނުވާނެ އެޑްރެސް: ހުދުޢަޞުރުމާގެ / ށ. ފޭދޫ\nކެންޑިޑޭޓް ނަންބަރު4ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އާމިނަތު ޝިޒްލީން، މ. ރޯސްލިން / މާލެ؛ ރަސްމީ ލިޔުންތައް ފޮނުވާނެ އެޑްރެސް: މ. ރޯސްލިން / މާލެ\nކެންޑިޑޭޓް ނަންބަރު9ޕްރޮގްރެސިވް ޕާޓީ އޮފް މޯލްޑިވްސްގެ ކެންޑިޑޭޓް، ވަސީމާ ޙުސައިން، ކެނެރީގެ / ކ. ހިންމަފުށި؛ ރަސްމީ ލިޔުންތައް ފޮނުވާނެ އެޑްރެސް: ކެނެރީގެ / ކ. ހިންމަފުށި\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، މުޙައްމަދު ނާއިފް، ނިކަ / ރ. މީދޫ؛ ރަސްމީ ލިޔުންތައް ފޮނުވާނެ އެޑްރެސް: ނިކަ / ރ. މީދޫ\nކެންޑިޑޭޓް ނަންބަރު 12 ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢަލީ ޢާނިމް، ވެނީލާގެ / ގދ. ވާދޫ؛ ރަސްމީ ލިޔުންތައް ފޮނުވާނެ އެޑްރެސް: ވެނީލާގެ / ގދ. ވާދޫ\nކެންޑިޑޭޓް ނަންބަރު6އަމިއްލަގޮތުން ކުރިމަތިލި ކެންޑިޑޭޓް، ޙުސައިން ޙުސްނީ، އޯކިޑްވިލާ / އދ. އޮމަދޫ؛ ރަސްމީ ލިޔުންތައް ފޮނުވާނެ އެޑްރެސް: އޯކިޑްވިލާ / އދ. އޮމަދޫ\nކެންޑިޑޭޓް ނަންބަރު3ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، އަޙްމަދު ޢިމްރާން، ނެކްސަސް / ކ. ދިއްފުށި؛ ރަސްމީ ލިޔުންތައް ފޮނުވާނެ އެޑްރެސް: އަޙްމަދު ޢިމްރާން\nކެންޑިޑޭޓް ނަންބަރު9ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ޢާއިޝަތު ޝަޒްނާ، އާހިޔާ، ލ. މާމެންދޫ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\nގއ. ކޮނޑޭ އަންހެނުންގެ ތަރައްޤީއަށް މަސައްކަތްކުރާ ކޮމިޓީ\nކެންޑިޑޭޓް ނަންބަރު5ދިވެހިރައްޔިތުންގެ ޑިމޮކްރެޓިކް ޕާޓީގެ ކެންޑިޑޭޓް، ދޮންދީދީ، ގްރީންލައިފް، ގއ. ކޮނޑޭ؛ ކެންޑިޑޭޓަށް ފޮނުވަންޖެހޭ ރަސްމީ ލިޔުންތައް ފޮނުވާނެ އެޑްރެސް: ހ. ޝަރާޝާ (ގްރައުންޑް ފްލޯރ)، މާލެ\n19 ނޮވެމްބަރު 2020


ކޯވިޑް-19: އިތުރު 104 މީހަކު ބައްޔަށް ފައްސިވެއްޖެ! | Sandhaanu\nކޯވިޑް-19: އިތުރު 104 މީހަކު ބައްޔަށް ފައްސިވެއްޖެ!\nރާއްޖެއިން ކޯވިޑް19 އަށް އިތުރު 104 މީހަކު އިއްޔެ ފައްސިވެއްޖެއެވެ. މީގެ ތެރެއިން މާލެ ސަރަހައްދުން 102 ކޭހެެއް ފެނިފައިވާއިރު، އަތޮޅުތެރެއިން ވަނީ2ކޭހެއް ފެނިފައެވެ.\nއިއްޔެ ފައްސިވީ މީހުންނާއިއެކު ބައްޔަށް ފައްސިވީ މީހުންގެ ޖުމްލަ އަދަދު ވަނީ، 7329 އަށް އަރައިފައެވެ. އޭގެ ތެރެއިން އެކްޓިވް ކޭސްތަކުގެ ގޮތުގައި 2610 ކޭހެއް ފާހަގަ ކުރެވޭ އިރު، 180 ފަރާތަކަށްދަނީ އެޑްމިޓް ކޮށްގެން ފަރުވާ ދެމުންނެވެ.\nމިބަލިން މިހާތަނަށް 4691 މީހަކު ފަސޭހަވެފައިވާ އިރު، 28 މީހަކު ވަނީ މިބަލީގައި ނިޔާވެފައެވެ. މިހާތަނަށް މިބައްޔަށް ޓެސްޓް ކުރުމަށްޓަކާ އެއްލައްކަ އަށް ވުރެން ގިނަ ސާމްޕަލްވަނީ ރާއްޖޭގައި ނަގައިފައެވެ.\nއިއްޔެ 76 ދިވެހިން ބައްޔަށް ފައްސިވީއިރު، އިތުރަށް ފައްސިވީ ބަނގްޅަދޭޝްގެ 22 މީހަކާއި، އިންޑިޔާގެ5މީހަކާއި، ނޭޕާލްގެ އެކަކެވެ.


MDP Ge PG Group Dhebaive, Nasheed Athah Govaifi - MP Nasheed - Vaguthu\nކޮވިޑް-19: މާލެ އަދަދުތަކުން އުއްމީދު! -6ގަޑިއިރު ކުރިން\nއެމްޑީޕީގެ ޕާލިމެންޓް ގްރޫޕް ބައިބައި ވެއްޖެ ކަމަށް ނޮޅިވަރަމް ދާއިރާގެ މެންބަރު މުޙައްމަދު ނަޝީދު ޢަބްދުﷲ ވިދާޅުވެއްޖެއެވެ.\nއަމިއްލަ މެންބަރެއް ގޮތުގައި މަޖިލީހަށް އިންތިހާބުވެފައިވާ ނަޝީދު މިފަދައިން ވިދާޅުވެފައިވަނީ އޭނާ ކުރެއްވި ޓުވީޓެއްގައެވެ.\nމެންބަރު ނަޝީދު ވިދާޅުވީ ކުރީގެ ރައީސް އަދި މަޖިލީހުގެ ރައީސް ނަޝީދުގެ މުށު ތެރެއަށް ބާރުތައް ލާން އުޅުމުގެ ތެރޭގައި އެމްޑީޕީގެ ޕާލިމެންޓް ގްރޫޕް ބައިބައި ވެއްޖެ ކަމަށެވެ.\n”ނަޝީދުގެ މުށުތެރެއަށް ބާރުތައް ލާން ވެގެން ހަދަން އުޅުނު ސްޕަރ ކޮމިޓީ ކަންތަކުގައި އެމްޑީޕީގެ ޕާލިމެންޓްރީ ގްރޫޕް ދެބައިވެ، ރައީސް ނަޝީދު އަތަށް ގޮވާ“ މެންބަރު ނަޝީދުގެ ޓުވީޓުގައި ވިދާޅުވެފައިވެއެވެ.\nމެންބަރު ނަޝީދުގެ މިހެން ވިދާޅުވިއިރު ރައްޔިތުންގެ މަޖިލީހުގެ ރައީސް ރައީސް، މުހައްދު ނަޝީދު އުފައްދަވަން ހުށަހެޅުއްވި ސުޕަ ކޮމެޓީ ހަދަން ނުފެންނަކަމަށް އެމްޑީޕީގެ ޕާލިމެންޓަރީ ގުރޫޕުން ރޭ ވަނީ ނިންމާފައެވެ.\nއެމްޑީ ނޫނީ ބައިނުވާ ޕާޓީއެއް މިރާއްޖެއަކުނެތް\nއޮގަސްޓް 20, 2019 14:10\nނޮޅިވަރަމް ދާއިރާއަށް ލިބިފަތިހިރީ ޖަވާހިރެއް. ޙައްޤު ބަސް ބުނުމުގަ ފަސްނުޖެހޭ ދިވެހި ދަރިއެއް. ސާބަހޭ މނޢ.\nއޮގަސްޓް 20, 2019 14:15\nނަޝީދު އެއިސްލާހު ހުށައެޅިއިރުވެސް ނަޝީދުއަށް އެގޭނެ އިބޫފެކްޝަނުން ސަޕޯޓު ނުކުރަނެކަން އެއީ ނަޝީދު ބުނީ އިބޫގެ ހިތުގައި އޮންނަ އެތި އެގެއޭ އޭނަގެ ހިތުގައި އޮންނައެތި އިބޫއަށް އެގެއޭ ދެންކީއްވެ ލަދެއްގައިބެދެން މިވަރުގެ ކޮހެއްމިހެދީ\nއޮގަސްޓް 20, 2019 16:04\nއޮގަސްޓް 20, 2019 16:12\nއަންނި ބުނާތީ އަޑުއެހިން އެމީހުން ހަމަ އެބައިމީހުން އަމިއްލަޔަށޭ ނަގޫ ގޮއްޖެހޭނީ ،ލޮލް\nއޮގަސްޓް 21, 2019 06:59\nސަރުކާރުގެ މުހިއްމުކަން އިތުރު ވަނީ އާއްމުންނަށް ސަރުކާރަކީ މުހިއްމު އަދި އާއްމުންގެ ދިރިއުޅުން ރަގަޅުކުރާ ނިޒާމްއެއްކަން ގަބޫލުވާތީ. އެވިސްނުން ބަދަލު ކޮށް ސަރުކާރަކީ އާއްމުންނަށް ގެއްލުންހުރި އޮަންނަން މަޖްބޫރު އާއްމުންގެ ބޮލުގެ ރިހުމެއްކަން އާއްމުންނަށް އެގެންޖެހޭ. ސަރުކާރެއް އޮނަންންޖެހެނީ ހުރިހާ މީހުންނަކީ އެކި ވައްތަރުގެ މީހުން ކަމަަށްވާތީ އެއްމެން ތަބާވާ އުސޫލުތަކެއް ނެތިއްޖެއްޔާ އަތގަދަ ނުލަފާ މީހުންގެ ތަޅާފޮޅުން ނުންކަމެއް ނޮއޮންނާނެތީ. އެކަން ނައްތަން މަޖްބޫރުވާތީ ސަރުކާރަކީ އޮންނަން މަޖްބޫރު އާއްމުންގެ ޒިއްމާއެއް. ހުރިހާ އިންސާނުންނަކީ ބުުއްދި ރަނގަޅު ސިއްހަތު ރަނގަޅު އަދި އެއްގޮތަކަށް ވިސްނާ ބަޔެއްނަމަ ސަރުކާރެއް އޮތްނަން ނުޖެހޭ. ސަރުކާރުގެ މުހިއްމުކަން ބޮލުން ނެރެން ޖެހޭ. ނޫނީ އައްނި ކަހަލަ މޮޔަ މީހުން ގެ ސަބަބުން އާއްމުންނަށް ލިބޭނީ އިތުރު ގެއްލުން


މޯލްޑިވްސް ނޭޝަނަލް ޕާޓީގެ ރެޖިސްޓްރޭޝަން އޮފީހެއް ހުޅުވަނީ! | Atoll News\nމޯލްޑިވްސް ނޭޝަނަލް ޕާޓީގެ ރެޖިސްޓްރޭޝަން އޮފީހެއް ހުޅުވަނީ!\nޝާއިޢުކުރީ: މުޙައްމަދު އަފްރާޙް ޖުލައި 28, 2021, 15:00\nމޯލްޑިވްސް ނޭޝަނަލް ޕާޓީ (އެމްއެންޕީ) ގެ ރެޖިސްޓްރޭޝަން އޮފީހެއް ހުޅުވަން ނިންމައިފި އެވެ.\nއެ ޕާޓީން ބުނީ މި އޮފީސް ނުވަތަ ޖަގަހަ ހުޅުވުން އޮންނާނީ މިއަދު ހަވީރު4ޖަހާ އިރު ކަމަށެވެ.\nމި އޮފީސް ހުންނާނީ ހ. ނޫމުރަކަ (ގްރައުންޑް ފްލޯރ) ހަދީބީ މަގުގައި ކަމަށެވެ. މިއީ ސްރީލަންކާ އެމްބަސީ ހުންނަ ޢިމާރާތް ކަމަށް ވެސް އެ ޕާޓީން ބުންޏެވެ.\nއެމްއެންޕީ އަކީ ދަނގެތި ދާއިރާގެ މެންބަރު މުޙައްމަދު ނާޒިމް އިސްކޮށް ހުންނަވައިގެން އުފައްދަވާފައިވާ ޕާޓީއެކެވެ.\nނާޒިމް ވިދާޅުވެފައިވަނީ ސިޔާސީ ޕާޓީއެއް އުފެއްދުމުގެ އެންމެ ބޮޑު ބޭނުމަކީ ރިޔާސީ އިންތިޚާބުގައި ވާދަކުރުން ކަމަށާއި އެގޮތުން 2023 ވަނަ އަހަރުގެ ރިޔާސީ އިންތިޚާބާއި މެދު އެއްވެސް ޝައްކެއް ނެތް ކަމަށެވެ. އަދި އިންތިޚާބު އެމްއެންޕީގެ ކެންޑިޑޭޓް ކާމިޔާބު ކުރައްވާނެ ކަމަށް ވެސް ނާޒިމް ވަނީވިދާޅުވެފަ އެވެ.\nނާޒިމް ވިދާޅުވެފައިވަނީ ޕާޓީގެ ރިޔާސީ ޓިކެޓް ދޭނީ ޕާޓީން ބާއްވާ ޕްރައިމަރީ ކާމިޔާބު ކުރައްވާ ބޭފުޅަކަށް ކަމަށާއި ޕްރައިމަރީގައި ނާޒިމް ވެސް ވާދަކުރައްވާނެ ކަމަށެވެ. އަދި ޕްރައިމަރީއާއި އެޕާޓީގެ އެހެން އިންތިޚާބުތައް ކުރިއަށްގެންދާނީ ދެފުށް ފެންނަގޮތަށް ކަމަށެވެ.\nއެކަންކަން ބަަަލައި މޮނިޓަރކުރުމަށް ތިންވަނަ ފަރާތެއް ހަރަކާތްތެރިވާނެ ކަމަށް މޯލްޑިވްސް ނެޝަނަލް ޕާޓީން ވަނީ ބުނެފަ އެވެ.\n” ޕާޓީގެ ލީޑަރޝިޕްގެ މަގާމުތަކުގައި ތިއްބަވާ ފަރާތްތަކަށް ގިނަވެގެން މަގާމުގައި ތިއްބެވޭނީ ދެ ދައުރަށް. އަސާސީ ގަވައިދުގައި އެކަން ހިމަނާނަން. މިއީ ޒުވާނުންނަށް ފުރުސަތު ދިނުމަށް ހަދާ ގޮތެއް.” ނާޒިމް ވިދާޅުވި އެވެ.\nނާޒިމް އިތުރަށް ވިދާޅުވީ ވަކި މީހެއްގެ ވަށައިގެން އެނބުރޭ ސިޔާސީ ޕާޓީއަކަށް އެމްއެންޕީ ނުވާނެ ކަމަށެވެ. އެމްއެންޕީގެ މައިގަނޑު ބޭނުމަކީ އެކަން ނައްތާލުން ކަމަށާއި ރާއްޖޭގައި މިހާރު އުފެދިފައިވާ ހުރިހާ ސިޔާސީ ޕާޓީތަކަކީވެސް ވަކި މީހެއްގެ ފަހަތުން އަބަދުވެސް އެނބުރޭ ޕާޓީތައް ކަމަށް ވެސް ނާޒިމް ވިދާޅުވި އެވެ.\nއެޕާޓީއަށް މެމްބަރުން ހޯދުމާއިގުޅޭގޮތުން ނާޒިމް ވިދާޅުވީ ވަރަށް އަވަހަށް އެ ހަރަކާތް ފެށޭނެ ކަމަށެވެ. އަދި މިއަހަރުގެ ސެޕްޓްމަބަރު މަހު ޕާޓީ އުފައްދަން ޖަލްސާއެއް ބާއްވަން ކަމަށް އުންމީދު ކުރައްވާ ކަމަށެވެ.\nމޯލްޑިވްސް ނެޝަނަލް ޕާޓީ އުފެއްދުމުގެ ހުއްދަ އިލެކްޝަންސް ކޮމިޝަނުން ދިނީ މިމަހުގެ 15 ވަނަ ދުވަހު އެވެ. އެ ހުއްދަ ދީފައިވަނީ ވިލިމާލެ ދާއިރާގެ މެންބަރު އަޙްމަދު އުޝާމަށެވެ.\nއެމްއެންޕީ އުފެއްދުމުގައި ތިމަރަފުށި ދާއިރާގެ މެންބަރު އަބްދުﷲ ރިޔާޒާއި، ނިލަންދޫ ދާއިރާގެ މެންބަރު އަބްދުލްމުހުސިން އަބްދުލްހަމީދު (ޖޭފޯ) އަދި ނޮޅިވަރަމް ދާއިރާގެ މެންބަރު މުހައްމަދު ނަޝީދު (މޮސްޓާ) ވެސް ބައިވެރިވެ އެވެ.


BREAKING:Aadheehtha Dhuvahu Pfizer Vaccine Dheyn Fashanee - Vaguthu\nކޮވިޑް-19އިން ރައްކާތެރިވުމަށް ރާއްޖޭގައި އަލަށް ޖަހަން ފަށާ ފައިޒާ ވެކްސިން ދިނުން އާދިއްތަ ދުވަހު ފަށާނެ ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވެއްޖެ އެވެ.\nމި ވެކްސިން ދޭނީ ރަޖިސްޓްރީ ކޮށްފައިވާ ފަރާތްތަކަށް އެޕޮއިންޓްމެންޓް ދީގެންނެވެ.\nމި ވެކްސިން ދިނުމަށް ހަމަޖެހިައި ވަނީ 16 އަދި 17 އަހަރުގެ ކުދިންނާއި 60 އަހަރުން މަތީގެ މީހުން ތެރެއިން ދިގުމުއްދަތަކަށް ދާއިމީ ބައްޔަށް ބޭސްކުރާ ފަރާތްތަކަށަށާއި، 18 - 60 އަހަރާއި ދެމެދުގެ ދިފާއީ ނިޒާމް ބަލިކަށިވެފައިވާ ހާއްސަ ހާލަތްތަކުގައިވާ ފަރާތަކަަށް ކަމަށެވެ.\nއެޗްޕީއޭ އިން ވިދާޅުވީ، މި ވެކްސިންގެ ޑޯޒްތައް ދިނުމަށް ހަމަޖެހިފައިވަނީ ހާއްސަ ހާލަތްތަކުގައިވާ މީހުންނަށް އެކަނި ކަމަށާއި، ފައިޒަ ވެކްސިނަކީ ފިނިހޫނުމިން 70 -ޑިގްރީގައި ބަހައްޓަންޖެހޭ ވެކްސިނެއްކަމުގައިވާތީ މިވެކްސިން މައިގަޑުގޮތެއްގައި ޖަހާނީ މާލޭގައި ކަމަށެވެ.\nމި ވެކްސިން ދޭން ނިންމާފައި ވަނީ ހަށިގަނޑުގެ ދިފާއީ ނިޒާމު ދަށް މީހުންނަށެވެ.\nއޭގެތެރޭގައި ގުނަވަންތައް ބަދަލު ކޮށްފައިވާ މީހުންނާއި، ޑަޔަލަސިސް ގަވައިދުން ހަދާ މީހުން، ކެންސަރު ބަލި ޖެހިފައިވާ މީހުންގެ ތެރެއިން ކީމޯތެރަޕީ ނުވަތަ ރޭޑިއޯތެރަޕީ ފަރުވާ ހޯދާ މީހުންނާއި އަދި ދިފާއީ ނިޒާމު ދެރަކުރާފަދަ ބޭސް ބޭނުން ކުރާ މީހުން ހިމެނެއެވެ.\nމިހާރު ރާއްޖޭގައި ކޮވިޑުން ދިފާއު ވުމަށް ޖަހަމުން ގެންދަނީ ފައިޒާ ވެކްސިން އާއި ސިނޮފާމް ވެކްސިނެވެ.\nފުވައްމުލަކާއި އައްޑޫގެ ސްކޫލްތަކާއި ރެސްޓޯރެންޓްތައް ބަންދު ކުރަން އަންގައިފި\nއޭޕްރީލް 9, 2021 00:04\nނިކަމެތިންގަޔަށް ގެރިވެކްސިން ޖަހާ ނިންމާފަ ބޮޑުން ގަޔަށް މޮޅި ވެކްސިން


"Koffee with Karan" aa hedhi kuri suspension uvaalaifi\nދެ ކުޅުންތެރިން، ކޮފީ ވިތް ކަރަން ޝޯގައި --\nބޮލީވުޑްގެ މަޝްހޫރު ޕްރޮޑިއުސަރު ކަރަން ޖޯހަރުގެ ޓޯކް ޝޯ، ކޮފީ ވިތް ކަރަންގެ އެޕިސޯޑެއްގައި އިންޑިއާގެ ޒުވާން ކުރިކެޓް ދެ ކުޅުންތެރިން ދެއްކި ވާހަކަތަކަކާ ގުޅިގެން އެ ދެ ކުޅުންތެރިންނަށް އައި ސަސްޕެންޝަން މިއަދު އުވާލައިފި އެވެ.\nކޮފީ ވިތް ކަރަން ޝޯއާ ހެދި ސަސްޕެންޝަނާ ކުރިމަތިލާން ޖެހުނީ އިންޑިއާގެ ޒުވާން ދެ ކުރިކެޓް ކުޅުންތެރިން ކަމަށްވާ ހާޑިކް ޕާންޑޭ އާއި ކޭއެލް ރާހުލް އެވެ.\nކުޅުންތެރިންގެ މައްސަލަ ބަލައި ނިމެންދެން ވަގުތީ ގޮތުން ކުރި ސަސްޕެންޝަން އުވާލާފައިވީ ނަމަވެސް އެ މައްސަލަ އަދި ނުނިމެ އެވެ. އެ މައްސަލާގެ އިންކްއަރީ އަންނަ މަހުގެ ފަސް ވަނަ ދުވަހު ބޭއްވުމަށް ވަނީ ނިންމާފަ އެވެ.\nއޭގެ ކުރިން ވެސް ދެ ކުޅުންތެރިންނަށް ވެސް އިންޑިއާގެ ކުރިކެޓް ޓީމުގެ މެޗްތަކުގައި ބައިވެރިވެވޭނެ އެވެ. އިންޑިއާ ރިޕޯޓްތައް ބުނާ ގޮތުން ހާޑިކް ޕާންޑޭ އާއި ކޭއެލް ރާހުލް އިންޑިއާ ޓީމުގެ މެޗްތަކުގައި ވަރަށް އަވަހަށް ބައިވެރިވާނެ އެވެ. އެ ދެ ކުޅުންތެރިންނަކީ ވެސް މިހާރު ޓީމުގެ ވަރަށް މުހިންމު، ޒުވާން ދެ ކުޅުންތެރިންނެވެ.\nޝޯ ދެއްކިއިރު ދެ ކުޅުންތެރިން ވެސް ތިބީ ޓީމާއެކު، އޮސްޓްރޭލިއާގަ އެވެ. އޮސްޓްރޭލިއާއެކު އިންޑިއާގެ ކުރިކެޓް ޓީމު ކުޅެން ހަމަޖެހިފައިވާ މެޗްގައި ހާޑިކް އަދި ރާހުލް ވެސް ކުޅެން ހަމަޖެހިފައިވީ ނަމަވެސް ދެ ކުޅުންތެރިން ސަސްޕެންޑްކޮށް އަނބުރާ އިންޑިއާއަށް ފޮނުވާލި އެވެ.\nއިއްޔެ ޝޯގެ ޕްރޮޑިއުސަރު ކަރަން ޖޯހަރު ނެރެނު ބަޔާނެއްގައި އަންހެނުންނާ ގުޅޭ ވާހަކަތަކުގެ ޒިންމާ އޭނާ ވަނީ ނަގާފަ އެވެ. އެކަމުގައި ދެ ކުޅުންތެރިންގެ ކުށެއް ނެތް ކަމާއި އެއީ ކުރި ސުވާލުތަކުގެ ސަބަބުން ވީ ކަމެއް ކަމަށް އޭނާ ވަނީ ބުނެފަ އެވެ.\nކުޅުންތެރިންގެ މައްސަލަ ބަލާ ކޮމެޓީގެ މެންބަރަކު ބުނެފައިވާ ގޮތުގައި، ދެ ކުޅުންތެރިން ދެއްކި ވާހަކަތައް ބެލުމަށްޓަކައި އެ ޝޯ އެއްކޮށް ބަލާނެ ކަމަަށާއި އެއަށްފަހު އެ ވާހަކަތަކާ ގުޅިގެން ސުވާލު ކުރާނެ ކަމަށެވެ. އަޅާނެ ފިޔަވަޅެއް ނިންމާނީ އޭގެ ފަހުން ކަމަށް އޭނާ ބުނެފައިވެ އެވެ.\nހާޑިކް ވަނީ އެކަމަށް މާފަށް ވެސް އެދިފަ އެވެ. ޓްވިޓާގައި އޭނާ ބުނެފައިވަނީ ޝޯގެ ޖަޒުބާތުގައި ޖެހިގެން ދައްކަން ނުޖެހޭ ވާހަކަތައް ދެއްކުނީ ކަމަށެވެ. ރާހުލް މިހާތަނަށް އެއްޗެއް ބުނެފައެއް ނުވެ އެވެ.


މިލަދުންމަޑުލު ދެކުނުބުރީ ކުޑަފަރީ ކައުންސިލްގެ އިދާރާ\nމަގުބައްތި އިންސްޓޯލްކޮށްދޭނޭ ބަޔަކު ހޯދުން\nނ. ކުޑަފަރީގައި މީހުން އާބާދުވެފައިވާ ސަރަޙައްދުތަކާއި، އަލަށް އާބާދުވަމުންދާ ސަރަޙައްދުތަކާއި، އިޖުތިމާޢީ ސަރަޙައްދުތަކުގެ މަގުތަކާއި، ގޯޅިތައް އަލިކުރުމުގެ ގޮތުން މަގުބައްތި ޖެހުމަށް ހިންގާ މަޝްރޫޢުގެ ދަށުން، 15 (ފަނަރަ) ބައްތި،\nނ. ކުޑަފަރީ ކައުންސިލް އިދާރާއިން ކަނޑައަޅާ ސަރަޙައްދުތަކެއް ގައި އިންސްޓޯލްކޮށްދެއްވާނޭ ފަރާތެއް ހޯދަން ބޭނުންވެއެވެ.\nވީމާ، މަސައްކަތަށް ބޭނުންވާ މައިގަނޑު ތަކެތި މި އިދާރާއިން ދިނުމުން، މި މަސައްކަތްކޮށްދެއްވަން ޝައުޤުވެރިވެލައްވާ ފަރާތްތަކަށް އެ ފުރުޞަތު ހުޅުވައިލަމެވެ.\nމަސައްކަތާ ގުޅޭ ގޮތުން ބާއްވާ މަޢުލޫމާތު ދިނުމުގެ ބައްދަލުވުމާއި، ބީލަން ހުށަހެޅުއްވުމުގެ ބައްދަލުވުން ތިރީގައިވާ ތާވަލާ އެއްގޮތަށް މި އިދާރާ ގައި ކުރިއަށް ދާނެއެވެ. އެއްވެސް ސަބަބަކާ ހުރެ މިއިން ދުވަހެއް ރަސްމީ ބަންދަކަށް ވެއްޖެ ނަމަ، ބައްދަލުވުން އޮންނާނީ ޖެހިގެން އަންނަ ރަސްމީ ދުވަހު، އެ ގަޑީގައެވެ.\n21 އޮކްޓޫބަރު 2020 (ބުދަ)\nބީލަން ހުށަހެޅުއްވުމުގެ ބައްދަލުވުން\n28 އޮކްޓޫބަރު 2020 (ބުދަ)\nބީލަން ހުށަހެޅުމަށް ހަމަޖެހިފައިވަނީ، އެ ކަމަށް ތައްޔާރުކޮށްފައިވާ ބީލަން ފޮތުންނެވެ. 2020 އޮކްޓޫބަރު 22 ވާ ބުރާސްފަތި ދުވަހާއި 2020 އޮކްޓޫބަރު 25 ވާ އާދީއްތަ ދުވަހު، ހެނދުނު 8:30އިން މެންދުރު 12:00ގެ ނިޔަލަށް، ނ. ކުޑަފަރީ ކައުންސިލް އިދާރާއިން ބީލަން ފޮތް ވިއްކަމުންދާނެއެވެ. ބީލަން ފޮތެއްގެ އަގަކީ 100.00ރ. (އެއް ސަތޭކަ ރުފިޔާ) އެވެ.\nމަޢުލޫމާތު ދިނުމުގެ ބައްދަލުވުމަށާއި، ބީލަން ހުށަހެޅުއްވުމުގެ ބައްދަލުވުމަށް، ބަދަލު ގައި މީހަކު ފޮނުއްވާ ނަމަ ސިޓީއަކާ އެކު ފޮނުއްވުން އެދެމެވެ. ސިޓީ ގައި ވެރި ފަރާތް، ނުވަތަ ކުންފުންޏަކުން ނަމަ، ކުންފުނީގެ އީމެއިލް އެޑްރެސް ހިމެނުއްވުން އެދެމެވެ. މަޢުލޫމާތު ދިނުމުގެ ބައްދަލުވުމަށް ޙާޟިރުވެވަޑައިނުގަންނަވާ ފަރާތްތަކަށް ބީލަން ހުށަހެޅުއްވުމުގެ ފުރުޞަތު ލިބިވަޑައެއްނުގަންނަވާނެއެވެ.\nއިތުރު މަޢުލޫމާތު ސާފުކުރައްވަން ތިރީގައިވާ ނަންބަރަށް ގުޅުއްވުން އެދެމެވެ. ނުވަތަ އީމެއިލް އެޑްރެހަށް މެއިލްކުރެއްވުން އެދެމެވެ.\nކައުންސިލް އިދާރާގެ ފޯނު ނަންބަރު:\nކައުންސިލް އިދާރާގެ މޯބައިލް ފޯނު:\nކައުންސިލް އިދާރާގެ އީމެއިލް އެޑްރެސް:\nޕްރޮޖެކްޓް ފޯކަލް ޕޮއިންޓް (ކައުންސިލަރ މުޙައްމަދު ރަމީޒު)\n27 ޞަފަރު 1442ހ.\n14 އޮކްޓޫބަރު 2020މ.\nޕަބްލިޝްކުރި ތާރީޚު: 14 އޮކްޓޫބަރު 2020\nސުންގަޑި: 21 އޮކްޓޫބަރު 2020 0000


(25 ޖުލައި 2017 އާ ގުޅޭ) -- "ކޮންތާކަށްބާ އެ ދިޔައީ؟ ވެދާނެ އަތިރިމައްޗަށް ނުކުތީކަމަށް ވެސް... އެކަމަކު ލޫކަން ހުއްޓާ އައިރާއާ ވާހަކަ ދެއްކުން ރަނގަޅެއް ނުވާނެ" އަމިއްލަ ނަފްސާ ވާހަކަ ދައްކަމުން ރުބީނާ އައިސް ބަދިގެއަށް ވަނެވެ.\nބޮޑު ކޮޓަރީގައި ހުރި ސޯފާގޮނޑިތަކުން ގޮނޑިއެއްގައި ރުބީނާ އައިސް އިށީނެވެ. އޭރު ވެސް އޭނާގެ ސިކުނޑީގައި ލޫކަން އާއި އައިރާއާ ގުޅިގެން ތަފާތު ޚިޔާލުތައް އަރާ ފައިބަމުން ދިޔައެވެ. އެއްފައި މައްޗަށް އަނެއްފައި ލައިގެން އިނދެ ޓީވީ ހުޅުވާލީ ލޫކަން އާއި އައިރާ ގޭތެރެއަށް ވަދެގެން އަންނައިރު ރުބީނާއަށް ފެންނާނޭކަން ޔަގީން ކޮށްގެންނެވެ. އިރު އޮއްސުމަށްފަހު އައިރާ ބޭރުގައި އުޅެދާނޭ ރުބީނާގެ ހިތެއް ނުބުނެ އެވެ. އެގޮތުގައި އޭނާ ގަޑިއަށް ބަލާލަ ބަލާލާ އިނެވެ. ޓީވީއަށް ސަމާލުކަމެއް ނުދެވޭތާ އޭނާގެ ހިތްވަނީ އަވަސް ވެފައެވެ. ބޮޑު ކޮޓަރީގެ ދޮރާ ދިމާއަށް ބެލޭލެއް ގިނަ އެވެ. ގަޑިން ހަގަޑިބައިވެ ދިޔައީ އެވެ. ވައަތުފައިގާ އަޅުވާލައިގެން އިން ކަނާތު ފައި ތަޅުވާލީ ކެތްތެރިކަން ކުޑަވެފައި އިންހެނެވެ. އުނގުގައި ހުރަސްކޮށްލެވިފައިވާ ވައަތްތިލާ ސީދާކޮށްލާ ދެއަތުން ފައިގެ ފަލަމަސްގަނޑުގައި ފިރުމާލި އެވެ. އިތުރަށް އޭނާއަށް ކެތެއް ނުވިއެވެ. ތެދުވެގެން ބޮޑު ކޮޓަރިން ނުކުމެވެން ހުރި މައިދޮރު ކައިރިއަށް އައެވެ. ގޭޓާ ދެމެދުގައި އޮތް ކުޑަ ހުސްތަންކޮޅުގައި ދިއްލާފައި ހުރި ބޮކިތަކުން އަލިވެފައި އޮތެވެ. ދޮރުވާނު އާދައިގެ މަތީން އޭނާ އިންނަ ޕްލާސްޓިކު ގޮނޑީގައި ކަމެއް ނެތިފައި އިން މީހަކު ހެން އިނެވެ. ދޮރުމަތީ ދެކޮޅަށް ހިނގާލާފައި ރުބީނާ ބޭރަށް ހިނގައިގަތެވެ. ސިޑީގެ ހަރުފަތްތައް ހުރަސްކޮށް ގޯތިތެރެއަށް ނުކުމެ ދޮރުވާނުގެ ގާތަށް އައެވެ.\n"ލޫކަން ނުކުމެގެން ދިޔަތަން ދުށީންތަ؟" ރުބީނާ ފެނި ފުންމައިގެން ތެދުވެ ހަށިގަނޑު ތެދުކޮށްލި ބިދޭސީ ދޮރުވާނު ބަލަން ހުރީ ހާސްކަމާއެކު އެވެ.\n"ލޫކް ސާރ... ލޫކަން ސާރ... ގާލް ގޮވައިގެން ދަނީ. ފޮށި ހުންނަނީ" ކޮށިކަމާއެކު ދޮރުވާނު ވާހަކަ ދެއްކި އެވެ. ރުބީނާގެ މޫނުމަތީގައި ވަރުގަދަ އަތަކުން ބޮނޑިއެއް އެޅި ފަދައެވެ. ބޮޑުކޮށްލެވިފައި ހުރި ދެ ލޮލުން އަވަސް އަވަހަށް ދެތިން ފަހަރަށް އެސްފިޔަ ޖަހާލެވުނެވެ. އޭރު ލޭ މަދުވެފައި ހުރި މީހަކު ފަދައިން ރުބީނާގެ މޫނު ހުދު ވެގެން ހިނގައްޖެ އެވެ.\n"ކިހާއިރަކު ދިޔައީ؟ ފުރަންދާހެން ފޮށި ހިފައިގެންތަ ދިޔައީ؟" ރުބީނާގެ އަޑުގައި ވެސް ކަންބޮޑުވުމުގެ ތުރުތުރެއް އުފެދުނެވެ. އޭނާގެ ވާހަކައަށް ދޮރުވާނު އެއްބަސްވުމުގެ ގޮތުން ބަހެއް ބުނުމުގެ ބަދަލުގައި މަޑުމަޑުން ބޯޖަހާލި އެވެ. ހަދާނޭގޮތް ހުސްވެފައިވާ މީހަކު ފަދައިން ދެފަރާތަށް ރުބީނާއަށް އެނބުރިގަނެވުނެވެ. ދެން ދުވެފައި ގޭތެރެއަށް ވަންނަން އައެވެ.\n"ލޫކަން... ނޫން! ނޫން!... އައިރާ... ކޮންތާކަށްބާ އެ ދިޔައީ؟ އަހަންނަށް ނުވެސް އެނގި... ޤައިސް... ކޮބާބާ ޤައިސް؟ ގޭގައި އެބައުޅޭބާ؟" ބޮޑުކޮޓަރީގެ ދޮރުން ވަން ގޮތަށް ދުވަމުން ކަހަލަ ގޮތަކަށް ސިޑީގެ ހަރުފަތްތައް ގިރާކޮށް މައްޗަށް އައެވެ. ނޭނގޭ ބިރުވެރިކަމެއް ރުބީނާގެ ނަފްސު ވަށާލާފައި ވާ ކަހަލައެވެ.\n"މި ވަގުތަކު ނޫން... އަހަރެންގެ ކުރިމަތިން ދުރަށްދޭ" ކޮޓަރިން ނުކުތް މައުރީނަށް އަވިއްސެއްހެން އައި ރުބީނާ ފެނި ވާހަކައެއް ބުނާން ވެގެން އުޅުނެވެ. ނަމަވެސް ރުބީނާ ހަޅޭލަވައިގަތީ ނިކަން ބާރަށެވެ. އޭނާއަށް ވެފައި ހުރި ގޮތެއް ނޭނގި މައުރީން ވެސް ބަލާލީ ހައިރާންވެ ޖެހިލުންވެފައި ހުރެއެވެ. އަތުގައި އޮތް ހޮޓްޗޮކުލެޓު ބޮއެ ހުސްކޮށްފައި އޮތް ޖޯޑު ހިފައިގެން މައުރީން ހިނގައިގަތީ ތިރިއަށް ދާށެވެ. ރުބީނާ ހަޅޭލަވައިގަތުމުން މައުރީން ދެފަރާތަށް ބޯހޫރާލާފައި ތުން އަނބުރާލީ ފުރަގަސް ދެމުންނެވެ.\n"އޯ!.... ޤައިސް ވެސް އަދި ނާދޭތަ" ކުއްލިއަކަށް ހުޅުވާލި ނިދާ ކޮޓަރީގެ ދޮރާއެކު އެތެރެއިން ފެނިގެންދިޔައީ އަނދިރިކަމެވެ. އިތުރަށް ރުބީނާ ހާސްވީ ދެނެވެ. އަތުގައި އޮތް ފޯނު ނަގާ ޤައިސްގެ ނަންބަރަށް ޑައިލް ކުރިއެވެ. ދެތިން ފަހަރަށް ގުޅުނު އިރު ވެސް ޤައިސް ފޯނަށް ޖަވާބެއް ނުދިނެވެ.\n"ލޫކަން މީ އަހަރެން ހީކުރި ވަރަށްވުރެ ނުބައި މީހެއް... ހިތަށް އަރާ..." ރުޅި އައިސްގެން ގޮސް ނަފްސު ނުހިފެއްޓިގެން ރުބީނާއަށް ބުނެލެވުނެވެ. އަތުގައި އޮތް ފޯނާއެކު ނިތްކުރީގައި ތަޅާލެވުނެވެ.\nވަރުބަލިކަމާއެކު ކޮޓަރިއަށް ވަން ގޮތަށް ޤައިސް ބޮކި ދިއްލާލި އެވެ. އެވަގުތު އެނދުގައި ދެފައި ނަގައިގެން ހެޑުބޯޑުގައި ލެނގިލައިގެން އިން ރުބީނާ ފެނި ޤައިސް ސިހުނެވެ. އަތުގައި އަޅުވާލާފައި އޮތް ކޯޓު އެނދުގެ ފައިލާކޮޅާ ދިމާއަށް އެއްލަމުން އޭނާ އައިސް ރުބީނާގެ ގާތުގައި އިށީނެވެ.\n"ކީއްވެފަ އަނދިރީގައި ތި އިނީ" ޤައިސް ލޯތްބާއެކު ރުބީނާގެ އަތުގައި ފިރުމާލި އެވެ.\n"ކިތައް ފަހަރު ގުޅައިފިން. މިއަދު ލަސްވާނެކަން ބުނެލަން ގުޅާލިނަމަ" ރުބީނާ މޫނު ހަދާލައިގެން އިނދެ ބުންޏެވެ. އެއާއެކު ޤައިސްގެ ތުންފަތަށް ވެރިވީ ހިނިތުންވުމެކެވެ.\n"މިއަދު ވަރަށް ބުރަ ދުވަހެއް. ބައްދަލުވުމަށް ވަންނާން ދަމުން ފޯނުގެ ރިންގު ކަނޑާލި ގޮތަށް ފަހުން ހަނދާން ނެތުނީ. ސޮރީ މައި ލަވް. ރޫބީ ތިހާ ހާސްވާނެ ކަމެއް ނޭނގޭނެއެއްނު. އަޅުގަނޑު ހީކުރީ އަދިވެސް ރޫބީވާނީ ސަލްމާމެންނާއެކު ކަމަށް. ވަދެގެން އައިއިރު ނުފެނުނީމަ ހީކުރެވުނީ އެހެން... ދެން ރުޅި ނާދޭ. ވަރަށް ވަރުބަލިވެފައި މި ހުރީ. އަރާމުކޮށްލަން ވަރަށް ބޭނުން. އެކަމަކު ރޫބީ ހިތްހަމަނުޖެހިފައި އިންދާ އެއްކަމެއް ވެސް އަޅުގަނޑަށް ހިތްހަމަޖެހިގެން ނުކުރެވޭނެ" ރުބީނާގެ ކޯތާފަތުގައި ފިރުމާލުމާއެކު އޭނާގެ ކަކުލުގައި އަޅުވާލައިގެން އިން އަތުގައި ޤައިސް ބޮސްދިނެވެ. އެހިނދު ރުބީނާ ބަލާލީ ނިކަން ފަރުވާތެރިކަމާއެކު އެވެ.\n"ލޫކްއާ ބައްދަލުވިތަ؟" ރުބީނާ އާދައިގެ ގޮތަކަށް އަހާލި އެވެ.\n"ނޫން!... ކިހިނެއްވީ؟" ޤައިސް އަހާލިއެވެ. އެއާއެކު ރުބީނާ ފުސް މޫނު ބަދަލުކޮށްލަމުން ހިނިތުންވެލި އެވެ. އަދި ލޯބިން އައިސް ޤައިސްގެ އަތުގެތެރެއަށް ވަނެވެ.\n"ފަހުން ވާހަކަ ދައްކާނީ. ޤައިސް ވަރަށް ވަރުބަލިވެފައެއްނު ތި ހުރީ. ފެންވަރާލައިގެން ނުކުމެ އިހަށް ނިދާލާ" ރުބީނާ ބުންޏެވެ. އޭނާ ހިނިތުންވިލެއް އަވަސްކަމުން ޤައިސް އިނީ ހިތްހަމަޖެހިފަ އެވެ. ރުބީނާ އެދުނު ފަދައިން އޭނާ ތެދުވެ ފެންވަރަން ތައްޔާރުވެލި އެވެ.\nހިނިއައިސްފައި ދޮރުމަތީ ޒޭން މަޑުކޮށްލައިގެން ހުއްޓެވެ. އުނުގައި އަނދެފައި އޮތް ތުވާއްޔާއެކު އެނދުގެ ހުރަހަށް ވާގޮތަށް ނިދިފައި ލޫކަން އޮތެވެ. އޭނާއަށް ބަލާލުމުން އެ އޮތީ ފެންވަރައިގެން ނުކުތް ގޮތަށްކަން ޒޭންއަށް އެނގުނެވެ. ދެފަރާތަށް ބޯހޫރާލާފައި މަޑުމަޑުން ދޮރުލައްޕާލާފައި ޒޭން ހިނގައިގަތީ އެނބުރި ދާށެވެ.\n"ކޮބާ ލޫކް؟" ކާ ކޮޓަރިއަށް ވަދެގެން އައި ޒޭން ފެނުމުން މޭޒުގެ ކޮޅުގައި އިނދެފައި ހައިކަލް އަހާލި އެވެ. އެއާއެކު ޒޭން ފެށީ ހޭށެވެ.\n"އެބައޮތް ފެންވަރައިގެން ނުކުތް ގޮތަށް ނިދާފައި. ރޭގަ ރަނގަޅަށް ނުނިދުނު ވާހަކަ މިއަދު ޑިއުޓީގައި އުޅުން އިރު ދެއްކި. އެހެންވެ ކަންނޭނގެ އެ ނިދުނީ" ހިނިއައިސްފައި ވާހަކަ ދައްކަމުން ޒޭން އައިސް ހައިކަލްގެ ކަނާތް ފަރާތުގައި ހުރި ގޮނޑީގައި އިށީނެވެ. އޭނާއާ ޖެހިގެން ޔާނާ އިން އިރު އޭނާގެ ކުރިމައްޗަށް އައިރާ އިނެވެ. ރޭގަނޑުގެ ކެއުމަށް ސުފުރާމަތި ތައްޔާރުކޮށްފައި އޮތް އިރު އެއްވެސް ކަމެއް ބޭނުންވެދާނޭ ކަމަށް ލަކްޝްމީ ހުއްޓެވެ. ޔާނާއާއި ޒޭންގެ ދަރިފުޅު ބެލުމަށް އެވަގުތު ހުސްނާ ހަރަކާތްތެރިވަމުން ދިޔައެވެ.\n"އެހެންވީރު ކާން ފަށަމާ. ލޫކް ހޭލީމާ ހުސްނާ އޭނާއަށް ކާން ތައްޔާރު ކޮށްދޭނެ" ހައިކަލް މިހެން ބުނެލީ އައިރާއަށް ބަލާލަމުންނެވެ.\nނުކެރިފައި އައިރާ އިނދެދާނޭހެން ޔާނާއަށް ހީވެ އެކިއެކި ވާހަކަ ދެއްކި އެވެ. އަމިއްލައަށް އައިރާގެ ތައްޓަށް ކާއެއްޗެހި އަޅައިދީ ވެސް ހަދައެވެ. އެ ސުފުރާ ދޮށުން އައިރާއަށް އުފާވެރި ފުރިހަމަ ޢާއިލާއެއް ފެނިގެންދިޔަ އެވެ. އެ އުފާވެރިކަމުގައި ބައިވެރިވުމުގެ ނަސީބު އޭނާއަށް ލިބުނީތީ ހިތާހިތާ ޝުކުރުވެރިވެވުނެވެ. އައިރާގެ ދައްތައަކު ހުރިނަމަ އުޅޭނީ ޔާނާ އުޅޭހެންކަން އޭނާއަށް ޤަބޫލު ކުރެވެއެވެ. ޒޭންގެ ބަލާލުމުން ބޭބެއަކު އޭނާގެ އަންހެން ކޮއްކޮއަށް ރައްކާތެރިކަން ދޭނޭ ފަދަ ފިނިކަމެއް އެކުލެވިފައިވެ އެވެ. ހައިކަލްގެ ހުންނަ މަޑުމައިތިރިކަމާއެކު ވެސް އޭނާގެ އަޑުގައި ހުންނަނީ އަޖައިބެއް ފަދަ ބާރެކެވެ. ބައްޕައެއްގެ އޯގާތެރިކަން އައިރާއަށް ހައިކަލްގެ ހިނިތުންވުމުން ސިފަކުރެ ވެއެވެ. ބޭއިޚްތިޔާރުގައި ވައަތުން ބަނޑުގައި އައިރާއަށް ހިފަހައްޓާލެވުނެވެ. އެ ބަނޑުގައިވާ ދަރިފުޅު އުފަންކުރާން އައިރާ ބޭނުންވަނީ އެފަދަ ގުޅުންތަކެއްގެ ތެރެއަށެވެ. ޢާއިލީ ލޯތްބާއި އޯގާތެރިކަމުގެ ތެރެއަށެވެ. ފުރިހަމަ ރައްކާތެރި މާޙައުލަކަށެވެ.\n"ބަނޑުގައި ރިއްސަނީތަ؟" ކަންބޮޑުވުން އެކުލެވިފައިވި ހައިކަލްގެ އަޑު އިވިގެންދިޔަ އެވެ. އެއާއެކު މޭޒު ދޮށުގައި ތިބި ޒޭންއާއި ޔާނާގެ ސަމާލުކަން ވެސް އައިރާއަށް ހުއްޓިއްޖެ އެވެ. އިސްއުފުލާލި އައިރާ ނިކަން އަވަހަށް ދެފަރާތަށް ބޯ ހޫރާލި އެވެ. ނަމަވެސް އޭނާގެ ދެ ލޮލުގައި ހިފެހެއްޓިފައި ހުރި ކަރުނަ އެކަކަށް ވެސް ސިއްރެއް ނުވި އެވެ.\n"އައިރާ! ރަނގަޅަށް ކައިގެން ނޫނީ ނުތެދުވެވޭނެ އިނގޭ" އަމުރުކޮށްލާހެން ޔާނާ ބުންޏެވެ. އެއާއެކު ޒޭން ހީނލި އެވެ. އައިރާގެ ތުންފަތަށް ވެސް ހިނިތުންވުމެއް ވެރިވެގެންދިޔަ އެވެ. މަޢުނަވީ ގޮތަކަށް ހިމޭން ކަމާއެކު އައިރާއަށް ބަލަހައްޓައިގެން ހައިކަލް އިނެވެ. އައިރާގެ ދެ ލޯ އޭނާގެ ހިތުގެ ހާލު ހައިކަލްއަށް ބަޔާންކުރާ ކަހަލައެވެ.\nކައިގެން އެންމެން ބޮޑުކޮޓަރިއަށް ނުކުތެވެ. ޔާނާ ދިޔައީ މިންޙާ ނިންދަވާށެވެ. އައިރާ ކޮޓަރިއަށް ދާން ބޭނުންވުމުން ވެސް އޭނާ ނުފޮނުވާ ބޮޑުކޮޓަރީގައި ހުރި ސޯފާގައި ބޭންދީ ކައި ނިންމާ ގޮތަށް ގޮސް އޮށޯތުން ރަނގަޅެއް ނުވާނެއޭ ބުނެއެވެ. ޒޭން އެކިއެކި ވާހަކަ ދައްކައެވެ. ހައިކަލްއާ ބަލާފައި ޒޭންއަކީ ވާހަކަ ގިނަ މީހެކެވެ. އައިރާ ފޫހިވިޔަ ނުދެއެވެ.\nފުންނާވާއެއް ދޫކޮށްލުމާއެކު ރުބީނާ ބަލާލީ ޤައިސްއަށެވެ. ރޭގަނޑުގެ ކެއުމުގައި ވެސް ލޫކަން ބައިވެރިއެއް ނުވެއެވެ. ނަމަވެސް އެކަމާ ޤައިސް އެއްވެސް އެއްޗެއް ނުބުނާތީ ރުބީނާ ހައިރާންވި އެވެ. ލޫކަން ކޮބައިތޯ ވެސް އޭނާ ބަލާނުލަ އެވެ. ހިތްނުތަނަވަސްކަމުގައި މުޅި ރޭ ހޭދަވެގެންދާކަށް ރުބީނާ ނޭދެ އެވެ. ކައިގެން ހާމަފެންޑާއަށް ދެމަފިރިން ނުކުތެވެ. އެތަނުގައި އެކި ވާހަކަ ދައްކަން ތިބެފައި ރުބީނާގެ މައުޟޫޢު ފެށިއެވެ.\n"ލޫކްވީތަނެއް ޤައިސްއަށް އެނގޭތަ؟" ރުބީނާ ފުރަތަމަ ވެސް ކުރީ ސުވާލެކެވެ.\n"އޭނާގެ ރައްޓެއްސެއްގެ ގެޔަށް ގޮސްވީ. ދުވަސްކޮޅަކު އެގޭގައި މަޑުކޮށްލާ ވާހަކަ ބުނި"\n"ކޮންގެއަކު؟" ރުބީނާ ވަރަށް އަވަހަށް އަހާލި އެވެ.\n"ނޭނގެ؟..." ހައިކަލްގެ ދަރިފުޅާއެކު އެގޭގައިކަން ލޫކަން ހުރީ އެނގުނަސް އެއީ ކޮން ގެއެއްކަމެއް ޤައިސް ނުދެނަހުއްޓެވެ. ރުބީނާ ތިރީ ތުންފަތުގެ ކޮޅުގައި ދަތް އަޅާލި އެވެ. އޭނާ ވިސްނަނީ އެވެ.\n"ލޫކަން އެބުނާ ރައްޓެއްސަކީ ކާކުބާ؟ ނޫނީ އޭނާ ޤައިސްއަށް ވެސް އޮޅުވާލީ ކަންނޭނގެ. އައިރާ ގޮވައިގެން އޭނާ އެހެންތަނަކަށް ބަދަލުވީ ކަންނޭނގެ... އާން! ހަނދާންވެއްޖެ. ޤައިސް އޭނާގެ އުފަންދުވަހަށް ދިން ގެއަށް. ޔަގީން... ހަމަ ޔަގީން... އެގެއަށް ބަދަލުވީ ކަންނޭނގެ. އައިރާ ގޮވައިގެން އުޅޭންވެގެން ހޯދި ގެއެއް އެއީ. އަދިކިރިޔާ އެގޭގެ ހަޤީޤަތް މި އެނގުނީ. ކީއްވެތަ އަޅެ ކުރީން އަހަންނަށް އެކަން ނުވިސްނުނީ.... ޤައިސް ގާތުގައި ބުނެގެން އެގެ ބަލާން ދާންވީ. އެގެއިން އެ ދެމީހުން ފެންނާނެ. ރަނގަޅީ ވެސް ދެ މީހުން އެކުގައި ފެނިއްޖެއްޔާ. އޭރުން އައިރާ ބަދުނާމު ކޮށްލެވޭނެ... ޤައިސްއަށް ވެސް އަހަރެންގެ ވާހަކަ ޤަބޫލުކުރެވޭނެ. ލޫކަންއާއި އައިރާގެ ދެމެދުގައި އޮތް ގުޅުން ވެސް ޤައިސް މެދުވެރިކޮށް ހުއްޓުވާލެވިދާނެ..."\n"ކޮންކަމަކަށް ގެއްލިފައި.... މިރޭ ހާދަ ހޫނޭ ދޯ. ދިލަ ހޫނެއްވަނީ ވެސް. ވާރޭވެހެން އުޅޭތީ ކަންނޭނގެ" ހާމަފެންޑާގެ ވަށާފާރުބުރީގައި އަތް އަޅުވާލައިގެން ހުރެފައި ރުބީނާގެ އުނަގަނޑުގައި އަތްއަޅުވާލާ ގާތަށް ދަމާލަމުން ޤައިސް ބުންޏެވެ.\n"ހިނގާ ހިނގާލަން ދަމާ. ބޭރަށް ނުކުމެލުމުން ވައިރޯޅިއެއްގެ އަސަރު ކޮށްފާނެ... ދެމީހުން އެކުގައި ހިނގާލަން ނުދަމެއްނު" ރުބީނާ ހިނިތުންވެލަމުން ބުންޏެވެ.\n"ރޫބީ ބޭނުމިއްޔާ ގޮވައިގެން ދާގޮތަށް މި ހުރީ" ޤައިސް ވެސް ބުނެލީ ހިނިތުންވެލަމުންނެވެ. އޭނާއަށް ރުބީނާގެ ވާހަކަތަކުގައި ފޮރުވިފައިވާ ހަޤީޤަތެއް ނޭނގެއެވެ.\nދެމަފިރިން ހިނގާލަން ނުކުމެ ވަކި ހިސާބަކުން ރުބީނާ އެދުނީ އޭނާއަށް ލޫކަންއަށް ހަދިޔާ ކުރި ގެ ދައްކާލަން ގެންދިއުމަށެވެ. އެކަމަށް ވެސް ޤައިސް ދެކޮޅެއް ނުހެދިއެވެ. ނުކުމެވުނީތީވެ އެކަން ވެސް އޭނާ ކޮށްދޭން ބޭނުންވީ އެވެ. އެ ގެއާ ހަމައަށް އާދެވުމުން ޤައިސް ގެ ދައްކާލިއެވެ. ނަމަވެސް ރުބީނާއަށް ލިބުނީ ހައިރާން ކަމެވެ. ބޭރަށް ފެންނަން ހުރި ހުރިހާ ކުޑަދޮރުތަކުން އަލިކަމެއް ނުފެނެއެވެ. ގޭޓުގައި ހުރީ ބޭރުން ތަޅުއަޅުވާފައެވެ. މައިދޮރާއި ގޭޓާއި ދޭތެރޭ އޮތް ކުޑަ ހުސްތަންކޮޅުގައި މަސައްކަތެއް ކުރާކަމުގެ ސާމާނުތައް ހުއްޓެވެ.\n"ދޮރުމަތީ ގާޖަހާލާ ދޭތެރެތަކުގައި ވިނަ އިންދާލަންކަމަށް ބަޔަކާ ހަވާލުކޮށްގެން މިއުޅެނީ. އެއްކޮށް ނިމުނީމަ ގަސްމުށިތައް ވެސް ހުންނާނެ އަތުރާފައި" ޤައިސް ބުންޏެވެ. ރުބީނާއަށް ހަމައެކަނި ހިނިތުންވެވުނީ އެވެ. އެވެސް ގަދަ ކަމުންނެވެ. އޭނާގެ އެއްވެސް ކަމެއް ކާމިޔާބުވާ ގޮތް ނުވުމުން ވަރަށް ބޮޑަށް މާޔޫސްވެއްޖެ އެވެ. އޭނާ ދެން ވިސްނީ ބޮޑު ފިޔަވަޅެއް އެޅުމަށެވެ. ނަމަވެސް ވަރަށް ހަމަޖެހިގެން ޤައިސް ހިފަހައްޓައިގެން ނޫނީ އެކަމެއް އޭނާއަށް ނުވާނެއެވެ.\nގެއަށް އައިސް ވަދެވުމާއެކު ޤައިސްގެ އަތުގައި ހިފައިގެން އައިސް ސޯފާގައި ރުބީނާ އިށީނެވެ. ބޮލުން ޤައިސް އިޝާރާތްކޮށްލީ ކިހިނެއްވީތޯ އަހާލާ ފަދަ ގޮތަކަށެވެ.\n"އަޅުގަނޑު މި ދައްކަން އުޅޭ ވާހަކަ ޤައިސްވާނެ ވަރަށް ރަނގަޅަށް އަޑުއަހަން. ވަރަށް ބޮޑަށް ކަމެއް ގޯސްވެގެން މިއުޅެނީ. ފުރަތަމަ އުޅުނީ ޤައިސް ގާތުގައި ނުބުނެ ހުރިހާ ކަމެއް ހައްލު ކުރާން ވެގެން. މި ހުރިހާ ކަމެއް ދިމާމިވަނީ އަޅުގަނޑުގެ ސަބަބުން ކަމަށްވީމަ" ކަންބޮޑުވެފައި އިނދެ ރުބީނާ ވާހަކަ ދެއްކި އެވެ.\n"ބޮޑު ކަމެކޭ... ކޮންކަމެއް ގޯސްވީ..." ރުބީނާ ބޭނުންވި ފަދައިން ޤައިސްގެ ސަމާލުކަން އޭނާއަށް ހުއްޓިއްޖެ އެވެ.\n"ތެދަށް ބުނާންޏާ ލޫކްގެ ކުށެއްނެތް. އަޅުގަނޑަށް އެ އަންހެންކުއްޖާ މިގެއަށް ގެނެވުންކަން އެއީ އަޅުގަނޑަށް ކުރެވުނު ވަރަށް ބޮޑު ކުށެއް. މިޒަމާނުގައި ހެވެއް އެދިގެން ވެސް ނުވާނެ ކަމެއް ކޮށްދޭކަށް... ޤައިސްއަށް އެނގޭނެ އަޅުގަނޑު މިގެއަށް އަންހެންކުއްޖަކު ގެނެސްގެން އުޅޭކަން. އޭނާ ބަނޑުބޮޑުވެފައި އިންއިރު ހުރިހާ ޚަރަދެއް ކޮށްގެން މި ގެންގުޅެނީ އަޅުގަނޑުކަން"\n"ރޫބީ... ތި ހުރިހާ ކަމެއް އެނގޭ. އެއީ ވިޔާނުދާ ކުއްޖެކޭ ރޫބީ ބުނިކަން ވެސް ހަނދާނެއް ނުނެތޭ. އެކަމަކު ލޫކްއާ ތިކަމާ އޮތީ ކޮންގުޅުމެއް. އަޅުގަނޑު އެނގެން ބޭނުންވަނީ އެކަން" ރުބީނާގެ ވާހަކަތަކުން ޤައިސް ކަންބޮޑުވި އެވެ. އޭނާގެ ހުރި ހަމައެކަނި ދަރިފުޅު ދިރިއުޅުމުގައި ކަތި ފިޔަވަޅެއް އަޅާފާނެތީ ހާސްވެއެވެ.\n"އަޅުގަނޑަށް ނުވެސް އެނގޭ އޭނާގެ އަވައިގައި ލޫކް ޖެއްސީ އިރެއް. އެ ދެމީހުން އެކުގައި ބޭރަށް ވެސް ދަނީ. ޤައިސް ނޫޅޭ ވަގުތުތައް ބަލައިގެން ލޫކް އެ އަންހެނާގެ ކޮޓަރީގައި ވެސް ވަގުތު ހޭދަ ކުރަނީ... ދަންވަރު ވެސް ފެންނަނީ... އަޅުގަނޑަށް މިކަން އެނގިގެން ހުއްޓުވާން ވަރަށް މަސައްކަތް ކުރެވިއްޖެ. އަޅުގަނޑަށް އެ އަންހެންކުއްޖާގެ ގޮތް އެނގޭތީ އޭނާއާއީ ލޫކް ގާތްވާން ނުރުހެނީ. އަޅުގަނޑު އުޅެފިން އެ އަންހެންކުއްޖާ އެހެންތަނަކަށް ބަދަލުކުރާން ވެސް. އެކަމަށް ވެސް ހުރަސް އެޅީ ހަމަ ލޫކް. މިހާރު ހުންނަނީ އަޅުގަނޑުދެކެ ނިކަން ހިތްހަމަނުޖެހިފައި... މި ހުރިހާ ކަމެއް ޤައިސްއާ ހަމައަށް ނައިސް ދެން ނުހުންނާނެކަން އެނގުމުން ކަންތައް ކުރި ގޮތް އެނގޭތަ؟ ލޫކްވީ އެ އަންހެންކުއްޖާ ގޮވައިގެން މިގެއިން ނުކުމެގެން ގޮސް. ދިޔައީ ކޮންތާކަށް ކަމެއް ނޭނގެ. ގޭގައި އުޅޭ އެންމެން ގާތުގައި އެހުމުން ވެސް ބުނީ ފޮށި ހިފައިގެންނޭ ދިޔައީ. ޤައިސް!... ދެރަކަމެއް ނުވަނީސް މިކަން ހުއްޓުވަން އެބަޖެހޭ. ލޫކްއަށް މަގު އޮޅުވާލާފައި އެވަނީ އެ އަންހެނާ. އޭނާގެ ބަސް ޤަބޫލު ކޮށްގެން އެ އުޅެނީ" ރުބީނާގެ މޫނުމަތިން އިންތިހާ ދަރަޖައިގެ ހާސްކަމާއި ކަންބޮޑުވުން ފާޅުވޭވޭ ހުއްޓެވެ. (ނުނިމޭ)


Hdh.Vaikaradhooge kandoofaa maru nuve salaamai kurevidhaane kamuge...\nހދ. ވައިކަރަދޫގެ ކަނޑޫފާ މަރު ނުވެ ސަލާމަތް ކުރެވިދާނެ ކަމުގެ އުންމީދެއް!\nކަނޑޫ ފަލުގެ ޗަސްބިން ތެރޭގައި ކަނޑޫ ހޮވަން ދިޔުމަކީ ނުހަނު ކުރާ ހިތުން ވައިކަރަދޫ ރައްޔިތުން ކުރާ ކަމެއް\nމިއަދު ކަނޑޫފަލުގެ އެ ފެހިކަންވަނީ މުށި ކުލައަށް ބަދަލުވެފަ\nކ. މާލެ | 16 ސެޕްޓެންބަރ 2020 | ބުދަ 00:51 | 5,544\nވައިކަރަދޫ ކަނޑޫފާ - އަލީ ރިއްފާން\nހދ. ވައިކަރަދޫގެ ކަނޑޫފާ މަރުވެ ހަނަފަސްވަނީއެވެ. މި މަންޒަރު ބަލަން ކިތަންމެހާވެސް ހިތްދައްޗެވެ.\nވައިކަރަދޫ އަކީ މާރަށެށްގެ ގޮތުގައި މަޝްހޫރުވެފައިވާ ރަށެކެވެ. ވައިކަރަދޫގެ ފަހުރަކީ ވައިކަރަދޫގެ ބޮޑެތި ރީތި ދަނޑުބިންތަކާއި އެންމެ ކުރީ ޒަމާނުއްސުރެން ރަށަށް އަރާފައިބާ އެންމެންގެ ލޮލުގައި އަޅައިގަންނަ ފެހިކަން ގަދަ ރީތި ކަނޑޫފަލެވެ.\nކަނޑޫ ގަސްތަކުގަ އަޅާ ކަނޑުލަކީ އަބަދުވެސް ވައިކަރަދޫ ރައްޔިތުންނަށް މީރު ކެއުމެކެވެ. ކަނޑޫ ފަލުގެ ޗަސްބިން ތެރޭގައި ކަނޑޫ ހޮވަން ދިޔުމަކީ ނުހަނު ކުރާ ހިތުން ވައިކަރަދޫ ރައްޔިތުން ކުރާ ކަމެކެވެ. އެ ހޮވައިގެން ގެނެސް ކަނޑޫ ކެހުމަށްފަހު އަޅި އަޅާ ކައްކައިގެން ހިތި ފިލުވާ ތައްޔާރު ކޮށް ކަނޑޫ ކެއުމަކީ ރަށުގެ ރައްޔިތުން ނުހަނު ފޯރިޔާއިއެކު ކުރަމުން އަންނަ ކަމެކެވެ.\nއިހު ޒަމާނުއްސުރެއް ކަނޑޫ ފަލުގެ ފެހި ކަމަށް ބަދަލެއް އައިސްފައެއް ނުވެއެވެ. ނަމަވެސް މިއަދު އެ ފެހިކަންވަނީ މުށި ކުލައަށް ބަދަލުވެފައެވެ. އެ ޗަކަބިން ވަނީ ހިކި އަނަރޫފަވެފައެވެ. މިއީ ވައިކަރަދޫގެ ހަޔާތުގައި ވެސް ނުފެންނަ ހިތްދަތި މަންޒަރެކެވެ.\nކުރިން އެތަން ހުރި ގޮތް\nރަށެއް ދެވިއްޖިއްޔާ އަބަދުވެސް ކަނޑޫފަލަށް ދާ ވައިކަރަދޫގެ ޒުވާނެއް ކަމުގައިވާ އަލީ ރިއްފާނު ބުނީ މިފަހަރުވެސް އާދައިގެ މަތިން ކަނޑޫ ފަލުގެ ރީތިކަން ބަލާ ހިތުން ކަނޑޫފަލަށް ދިޔަ ކަމަށެވެ. ނަމަވެސް މި މިފަހަރު ފެނިގެން ދިޔައީ ހައިރާން ކުރުވަނިވި މަންޒަރުތަކެއް ކަމަށް ރިއްފާން ބުނިއެވެ. ފެހިކަން ގަދަ ރީތި ކަނޑޫފައި އެއްކޮށް މުށި ކުލައަށް ވަނީ ބަދަލުވެފައެވެ. ރިއްފާން އެންމެ ފަހުން ކަނޑޫފަލަށް ދިޔައީ ޖޫން މަހުއެވެ. އޭރު ކަނޑޫފާ އޮތީ ވަރަށް ވެސް ރީތިކޮށް ކަމަށް ރިއްފާން ބުންޏެވެ.\nގަސްތަކަށް މިހެންވެފައިވާ ތަން ފެނުމުން ޑްރޯން އަރުވައި ބަލާލިއިރު ކަނޑޫފަލުގެ ބޮޑު ބައި މަރުވެފައިވާތަން ފެނިގެންދިޔަ ކަމަށް ރިއްފާން ބުންޏެވެ. ރިއްފާން ލަފާ ކުރާ ގޮތުގައި ކަނޑޫފަލުގެ ގާތްގަނޑަކަށް 75 ޕަސެންޓު ވަނީ މިހާރު މަރުވެފައެވެ. ބާކީ ހުރީ، ކަނޑޫފަލުގެ ބޭރު ފަށުގައި ވަށައިގެން ހުރި ބޮޑެތި ގަސްތަކެއް އެކަންޏެވެ.\nމިހާރު އެތަނުގެ ހާލަތު\nކައުންސިލްގެ ރައީސް އަހުމަދު ނަސީމް ކަނޑޫ ފަލަށް އައިސްފައި ހުރި ބަދަލުތަށް ހިއްސާ ކުރައްވަމުން ވިދާޅުވީ އެންމެ ފުރަތަމަ ގަސްތަކަށް ބަދަލު އައިސްފައިވާ ވާކަން އެނގިފައިވަނީ ތުންތުންމަތިން ރަށުތެރޭގައި ދެކެވުނު ވާހަކަތަކުން ކަމަށެވެ. އަދި އެހިސާބުން ކައުންސިލްގެ ސަމާލުކަމަށް އެކަން އައިސްފައިވާ ކަމަށް ނަސީމް ވިދާޅުވިއެވެ. ނަސީމު އިތުރަށް ވިދާޅުވީ މިހެން ދިމާވާން މެދުވެރިވި ސަބަބެއް އަދި ދެނެގަނެވިފައި ނުވާ ކަމަށެވެ. ނަމަވެސް ބޮޑަށް ލަފާ ކުރެވެނީ ހދ. ނޭކަރަންދޫ ކަނޑޫފަލަށް ދިމާވި ކަހަލަ މައްސަލައެއް ދިމާވަނީ ކަމަށް ނަސީމު ވިދާޅުވިއެވެ. ކަނޑޫ ފަލަށް ކުއްލި ގޮތަކަށް މިހާ ބޮޑު ބަދަލެއް އައިސްފައި ވުމުން ފަނި ކަހަލަ އެއްޗެއް އުޅޭތޯ ވެސް ބަލާފައިވާ ކަމަށް ނަސީމު ވިދާޅުވިއެވެ. ނަމަވެސް އެފަދަ ކަމެއް އަދި ފާހަގަނުވާ ކަމަށް ނަސީމު ވިދާޅުވިއެވެ.\nނަސީމް އިތުރަށް ވިދާޅުވީ މި މައްސަލަ މިހާރު އެންވަޔަރަންމަންޓަލް ޕްރޮޓެކްޝަން އެޖެންސީ (އީ.ޕީ.އޭ) ގެ ސަމާލު ކަމަށް ގެނެސްފައިވާ ކަމަށެވެ.\nކަނޑޫ ފަލަށް އައިސްފައި ހުރި ބަދަލުތަށް ބަލަނީ\nމިކަމާ ބެހޭ ގޮތުން އީ.ޕީ.އޭ އެސިސްޓެންޓް ޑިރެކްޓަރ އައިޝަތު ފަރަހަތު އަލީ ރާއްޖެއެމްވީއަށް މައުލޫމާތު ދެއްވަމުން ވިދާޅުވީ އީ.ޕީ.އޭ ގެ ސަމާލުކަމަށް ކައުންސިލުން އެކަން ގެނެސްފައިވާ ކަމަށެވެ.\nފަރަހަތު ވިދާޅުވީ މިކަހަލަ މައްސަލަ މި ސަރަހައްދުގެ އިތުރު ކަނޑޫފާތަކަށް ވެސް ދިމާވަމުން އަންނަ ކަމަށެވެ. ނަމަވެސް މިހެން ދިމާވަން މެދުވެރިވާ ސަބަބެއް އަދިވެސް އެނގިފައިނުވާ ކަމަށެވެ. އަދި މި މައްސަލަ ވަރަށް ގާތުން ބަލަމުން ގެންދާނޭ ކަމަށް ފަރުހަތު ވިދާޅުވިއެވެ. ނަމަވެސް މިކަން ދެނެގަތުމަށް ގަހުގެ ސާމްޕަލް ތަކެއް ނަގަން ޖެހޭ ކަމަށާއި މިދުވަސްވަރަކީ ކޮވިޑް-19ގެ ދުވަސްވަރު ކަމުން ދަތުރުފަތުރު ކުރުމަށް ދަތިތަކާއި ކުރިމަތިވެފައިވާ ކަމަށް ފަރުހަތު ވިދާޅުވި އެވެ.\nފަރަހަތު އިތުރަށް ވިދާޅުވީ މި މައްސަލަ އަވަހަށް ދެނެ ނުގަނެވިއްޖެ ނަމަ ނޭކުރަންދޫ ކަނޑޫފަލަށްވީ ގޮތަށް ވަރަށް ބޮޑު ސަރަހައްދެއް ނެތިގޮސްދާނެކަމުގެ ބިރު އެބައޮތް ކަމަށެވެ. އެހެންކަމުން އަވަހަށް ފިޔަވަޅު އެޅޭތޯ ކައުންސިލާ ގުޅިގެން މަސައްކަތް ކުރަމުން އަންނަ ކަމަށް ފަރުހަތު ވިދާޅުވިއެވެ. އަދި ސާމްޕަލް ނެގުނުހައި އަވަހަކަށް އިންޑިޔާގެ ރީސާޗް ސެންޓަރ އަކަށް ފޮނުވާނެ ކަމަށް ވެސް ފަރަހަތު ވިދާޅުވެފައެވެ.\nމިކަހަލަ މައްސަލައެއް ދިމާވެފައިވާ ނޭކަރަންދޫގެ ކަނޑޫފަލުގެ ރީސާރޗެއް ވަނީ މިނިސްޓްރީ އޮފް ފިޝަރީޒް އެންޑް އެގްރިކަލްޗާއިން މީގެ ދުވަސްކޮޅެއް ކުރިން ހަދާފައެވެ. އެ ރިސަރޗާއި ގުޅޭގޮތުން މައުލޫމާތު ދެއްވަމުން އެމިނސްޓްރީގެ ޕްލާންޓު ޕްރޮޓެކްޝަން އެންޑު ކަރަންޓީން ސާރވިސްގެ ޑައިރެކްޓަރ ގާސިތު މުހަންމަދު ވިދާޅުވީ މިމައްސަލަ އަކީ މޫސުމަށް އަންނަ ބަދަލުތަކުގެ ސަބަބުން ދިމާވާ މައްލައެއް ކަމަށް ފާހަގަ ކުރެވޭކަމަށެވެ. އުތުރުގެ ރަށްތަކަކީ ދެކުނުގެ ރަށްތަކާއި އަޅާ ބަލާއިރު މަދުން ވާރޭ ވެހޭ ހިސާބެއް ކަމަށެވެ. އަދި ކަނޑޫ ގަސްތަކަކީ ވަރަށް ބޮޑަށް ޗަކަ ބޭނުންވާ ގަސްތަކެއްކަމުން މިފަދަ ގަސް ތަކަށް ބަދަލު އަންނަނީ ކަމަށް ލަފާކުރެވޭ ކަމަށެވެ.\nގާސިތު އިތުރަށް ވިދާޅުވީ މިދިޔަ ދުވަސްކޮޅު ވާރޭވެހިފައިވީ ނަމަވެސް މިއީ އިއްޔެއަކު މިއަދަކު ބިންގަނޑަށް އައިސްފައިވާ ބަދަލެއް ނޫން ކަމަށެވެ. އެގޮތުން ގާސިތު ވިދާޅުވީ މީގެ ތިން ހަތަރު އަހަރެއްހާ ދުވަސް ކުރިން ހޫނުގަދަ ވުމާއި ގުޅިގެން ބިންގަނޑަށް ލިބިފައިވާ ގެއްލުމުގެ އަސަރު މިހާރު ގަސްތަކަށް ފޯރަން ފެށީ ކަމަށެވެ. އެފަދަ ޗަކަބިން ތަކަށް ލިބޭ ގެއްލުމުގެ އަސަރު އާންމުކޮށް ފެންނަނީ ލަހުން ކަމަށް ގާސިތު ވިދާޅުވިއެވެ. ނަމަވެސް މިއީ ވެސް ކުރެވޭ ލަފައެއް ކަމަށާއި ޔަގީންކޮށް ނުދެންނެވޭނެ ކަމަށް ވިދާޅުވިއެވެ.\nކަނޑޫ ގަހަކީ އުތުރާ ވަރަށް ބޮޑަށް ގުޅިފައިވާ އެއްޗެކެވެ. އަދި ވައިކަރަދޫގެ ކަނޑޫ ގަސްތަކަކީ ރައްޔިތުންގެ ފަހުރެކެވެ. އީ.ޕީ.އޭ އިން ކުރެވޭ މަސައްކަތަކީ ވައިކަރަދޫ ކަނޑޫފާ ސަލާމަތް ކުރެވިދާނެ ކަމުގެ ކުޑަކުޑަ އުންމީދެކެވެ.


Britney aa loabiveriyaa engagevejje | Mihaaru\nލައިފްސްޓައިލް / ބްރިޓްނީ ސްޕިއާސް\nމިނިވަންވުމަށް ފަހު ބްރިޓްނީ އެންގޭޖްވެއްޖެ\nދެ ދަރިން ތިބި ބްރިޓްނީ ކުރިން ދެ ކައިވެންޏެއްކުރި\n14 ސެޕްޓެމްބަރ 2021 - 06:52\nޕްރޮފެޝަނަލް ކެރިއަރުގެ ކަންކަމުގައި 13 އަހަރު ވަންދެން ބައްޕަގެ "ކޮންޓްރޯލްގެ ދަށުގައި ހުރި" އެމެރިކާގެ މަޝްހޫރު ލަވަކިޔުންތެރިޔާ ބްރިޓްނީ ސްޕިއާސް މިދިޔަ މަހުގެ ތެރޭގައި މިނިވަންވުމަށް ފަހު އޭނާ އާއި ލޯބިވެރިޔާ ސޭމް އަސްގަރީ އެންގޭޖްވެއްޖެ އެވެ.\nދެ މީހުންގެ އިންސްޓަގްރާމްގައި ހޯމަ ދުވަހު ޕޯސްޓްކޮށްފައިވާ ފޮޓޯއަކުން ވެސް އެކަން ކަށަވަރުކޮށްދީ، އެންގޭޖްމަންޓް އަނގޮޓި ވެސް ދައްކާލައިފަ އެވެ. ބްރިޓްނީ އާއި ސޭމް ލޯބީގެ ގޮތުން ގުޅުނީ 2016 ގައި ދެ މީހުން އެކީގައި މަސައްކަތްކުރި ވީޑިއޯ ލަވައެއްގެ ސެޓުން ދިމާވުމަށް ފަހު އެވެ. އިރާނުގެ ތެހެރާނަށް އުފަން 27 އަހަރުގެ ސޭމް އަކީ ޕާސަނަލް ޓްރެއިނަރެއް އަދި އެކްޓަރެކެވެ.\nއެމެރިކާގެ އެންމެ ކާމިޔާބު އަންހެން މިއުޒިޝަނުންގެ ތެރޭގައި ހިމެނުނު އަދި ކެރިއަރުގައި އަހުލާގީ/ސިއްހީ އެކި ކަހަލަ މައްސަލަތަކުގެ ތެރެއަށް ވެއްޓުނު ބްރިޓްނީ، 39، އަކީ ދެ ކުދިންގެ މަޔެކެވެ. އޭނާ ކުރިން ދެ ކައިވެންޏެއް ކުރި އެވެ. ފިރިހެން ދެ ދަރިންގެ ބައްޕަ އަކީ ދެވަނަ އަށް ކައިވެނިކުރި އެމެރިކާގެ މިއުޒިޝަން ކެވިން ފެޑަލީން އެވެ. ބްރިޓްނީ އާއި ކެވިން 2004 ގައި ކުރި ކައިވެނި ރޫޅުނީ 2007 ގަ އެވެ.\nބްރިޓްނީ އެންމެ ފުރަތަމަ ކައިވެނިކުރީ ޖޭޒަން އެލެން އެލެގްޒެންޑާއާ އެވެ. ދެހާސް ހަތަރެއްގެ އެ ކައިވެނި ހަމަ އެ އަހަރު ރޫޅުނެވެ.\nBritney 13 aharah fahu minivan vejje\nއީރާން ކައިވެނި ސެލެބްރިޓީން ބްރިޓްނީ ސްޕިއާސް އެމެރިކާ


Iran nuclear ebbasvumah ruheveyne gotheh nei\nއެމެރިކާގެ ރައީސް ޖޯ ބައިޑަން (ކ) އަދި އިޒްރޭލުގެ ބޮޑުވަޒީރު ބެންޖަމީން ނަތަންޔާހޫ 2016 ގައި\nއެމެރިކާއިން އީރާނާއެކު ނިއުކްލިއާ މުއާހަދާއަށް އެނބުރި ދިއުމަށް ކުރާ މަސައްކަތްތަކުގައި ބައިވެރިވެވެން ނެތް ކަމަށް އިޒްރޭލުން ބުނެފި އެވެ. އިޒްރޭލުން ބުނީ 2015 ގައި ތެހެރާނާއެކު ހަދާފައި އޮތް އެއްބަސްވުމަށް ރުޖޫއަވާން ބައިޑަން ސަރުކާރުން ކުރާ މަޝްވަރާތަކުގައި ވެސް ބައިވެރިނުވާނެ ކަމަށެވެ.\nބައިޑަން ސަރުކާގެ ވިސްނުމަކީ، ޓްރަމްޕް ސަރުކާރުން އުވާލާފައި އޮތް އެއްބަސްވުމަށް އެނބުރި ދިއުމެވެ. އެމެރިކާއިން ބުނެފައި ވަނީ އިރާނުން ގޮތްދޫކޮށްފި ނަމަ 2015 ގައި އީރާނާއެކު ހަދާފައި އޮތް އެއްބަސްވުމަށް އެނބުރި ދެވިދާނެ ކަމަށެވެ. އަދި އިގުތިސޯދީ ގޮތުން އަޅާފައި ހުރި ފިޔަވަޅުތަކަށް ލުއި ދެވިދާނެ ކަމަށެވެ.\nއީރާނަށް އެއްވެސް މާނައެއްގައި ލުއިދިނުމަކީ އިޒްރޭލުން ބޭނުންވާ ގޮތެއް ނޫނެވެ. އިޒްރޭލުން ބޭނުންވަނީ ޓްރަމްޕް އަމަލުކުރެއްވި ގޮތަށް ބައިޑަން ވެސް ތެހެރޭނަށް ދަތިކުރުމެވެ. އިޒްރޭލުން ވޮޝިންގްޓަނަށް ކަނޑައަޅާފައި ހުންނަވާ އެމްބެސެޑަރު، ގިލާޑް އެރްދާން ވިދާޅުވަނީ ތެހެރާންއަށް ލުއިދިނުމަކީ މަޝްވަރާއަށް އޮތް މައުލޫއެއް ނޫން ކަމަށެވެ.\nއިޒްރޭލުން މި ގޮތަށް ބަސްމަގު ބައްޓަންކުރަމުން އަންނައިރު ކުރިއަށް އޮތީ ބޮޑުވަޒީރު ބެންޖަމީން ނަތަންޔާހޫއަށް ވެދާނެ ގޮތް ނުސާފު ދުވަސްތަކެކެވެ. ބައިޑަންއާއެކު މަޝްވަރާކުރެއްވުމަށް އަދި ވެސް ނަތަންޔާހޫއަށް ފުރުސަތެއް ލިބިވަޑައިގެންފައި ނުވާއިރު، އާންމު އިންތިހާބު ވެސް އޮތީ ބޯމަތިވެވަޑައިގެންފަ އެވެ.\nއީރާން ނިއުކްލިއާ އެއްބަސްވުން އާކުރަން އެމެރިކާއާއެކު މަސައްކަތްކުރަން ހަދައިގެން ބައިކޮޅަށް ގޯލެއްޖެހިދާނެ ކަމަށް އިޒްރޭލުން ބުނެ އެވެ. މަސްލަހަތު ފުށުއަރާ ގޮތަށް ހުރި އެހެން ކަންކަމުގައި ވެސް އެމެރިކާއަށް މާބޮޑަށް ދޫދޭންޖެހިދާނެ ކަމަށް އިޒްރޭލު ބުނެ އެވެ.\nއިޒްރޭލުން ބުނަނީ ކަންބޮޑުވުން ހުރި މުއާހަދާއަކަށް ދާންކުރާ މަސައްކަތްކުގައި ޑިޕްލޮމެޓިކް ހަމަތައް ފެއިލްވެއްޖެ ނަމަ އެކަނިމާއެކަނި ވެސް ކުރިމަތިލާން ނިކުންނާނެ ކަމަށާއި އިޚްތިޔާރުކުރާނީ މިލިޓަރީ ހަމަލާ ކަމަށެެވެ.\nއެމެރިކާ އިޒްރޭލް ނިއުކްލިއަ + އީރާން ޖޯ ބައިޑަން


މަޝްހޫރު ވެބޫހުއްތުއަކީ ކާކު؟\nވޭބޫއަކީ އެކްޓްކުރުމަށް ވަރަށް ކުޅަދާނަ މީހެއް\nލޯބީގެ ތަމްސީލުތައް ކުޅުނީ ގޭގޭގެ ފުޅަލިދޮށުގައި\nވެބޫއާ ހިތާނުވާ ގޮމައެއް ސިއްތިއެއް ނުހުރޭ\n7 އޭޕްރިލް 2021 | ބުދަ 15:17\nމާލޭގެ މަގެއް 1902 ވަނަ އަހަރު. ކުރީޒަމާނުގައި ގޭގޭގައި ހުންނަނީ ފުޅަލި\nހުރިހާ ޒަމާނެއްގައިވެސް ދިވެހިންގެ ތެރޭގައި މަޝްހޫރު މީހުން އުޅެއެވެ. އެކި މީހުން މަޝްހޫރުވަނީ އެކި ކަންކަމުންނެވެ. ބައެއް މީހުން މަޝްހޫރުވަނީ އެމީހުން ނުވެސް އެދޭ ކަހަލަ ކަންކަމުންނެވެ. ކުރީޒަމާނުގައި މިގޮތަށް މަޝްހޫރުވި ބައެއް މީހުންނަކީ އެމީހަކު މަޝްހޫރުވި ދާއިރާއެއްގެ ލެޖެންޑުންނެވެ. ވެބޫހުއްތު އާއި ފިރިހެން ފާތުމަ އަދި ގޯނިބޭ ކުޑައަލީ ފަދަ މީހުން ހިމެނެނީ މި ގިންތީގައެވެ. އެމީހުން މިދުނިޔެއިން ވަކިވެގެންދިޔަތާ ކިތަންމެ ގިނަ ދުވަހެއް ފާއިތުވިޔަސް ހަނދާންތައް ދެމިއެބަހުއްޓެވެ. އެހަނދާންތަކާއި ގުޅިފައިވާ މިސާލު ބަސްތައް ދިވެހި ރަދީފުގައިވެސް އެބަހުއްޓެވެ.\nރަދީފުގައި މިކަހަލަ ލެޖެންޑެއްގެ ހަނދާނަށް އަލިއަޅުވައިދޭ އެއްބަހަކީ ވެބޫއެވެ. ވެބޫއޭ ބުނެވެނީ ގިނަ އަދަދެއްގެ އަންހެނުން ތިމާޔާ ހިތާވާކަމަށް ހެދިގެންއުޅޭ ފިރިހެނުންނަށެވެ. ވެބޫއަށް ނިސްބަތްކުރެވޭ އެހެން ބަހެއްވެސް އޮވެއެވެ. އެއީ ވެބޫހެދުމެވެ. ވެބޫހެދުމަކީ ތިމާޔާ ގިނަ އަންހެނުން ހިތާވާކަމަށް ހެދިގެން އެކަން ދެއްކުމަށް އުޅޭ އުޅުމެވެ. މިބަސް ރައްދުވާ މީހަކީ ކޮންމެވެސް ވެބޫހުއްތުއެކެވެ. އެއީ ކުރީޒަމާނުގައި މާލޭގައި އުޅުނު ފިރިހެނެކެވެ. ސިފަ ރީތި ނުވިއެެއްކަމަކު ހުރިހާ ފަންތިއެއްގެ ޒުވާން އަންހެނުން އޭނާއާ ހިތާވާކަމަށް ހެދިގެން އުޅުނު މީހެކޭ ބުނެވެއެވެ.\nވެބޫހުއްތު ނިސްބަތްވާ އަތޮޅާއި ރަށް ކަށަވަރެއް ނޫނެވެ. އެކަމަކު އޭނާ ދިރިއުޅުނީ މާލޭގައިކަން ކަށަވަރެވެ. އެކަން ކަށަވަރުވަނީ ވެބޫހުއްތުއާ ގުޅުވައިގެން ދެކެވޭ ވާހަކަތައް މާލެއަށް ނިސްބަތް ކުރެވޭތީއެވެ. އެޒަމާނުގައި ބޭފުޅު ގިންތީގެ އަންހެން ސާހިބުން ތިއްބަވަނީ މާލޭގައެވެ. ޝާހީ ޚާންދާނަށް ނިސްބަތްވާ ގޭގޭގައެވެ. ވެބޫހުއްތުއާ އެންމެ ބޮޑަށް ހިތްޕުޅާ ހަމަކުރައްވާ ކަމަށް އޭނާގެ ފުށުން އެނގެނީ ރަސްމަތިފުށުގެ އަންހެން ސާހިބުންނާއި ސައްޔިދު ދަރިކޮޅުގެ ސިއްތީންނެވެ. ބުނެވޭ ގޮތުގައި ވެބޫހުއްތު ދުނިޔޭގައި އުޅުނީ ނޫރައްދީނު ބަންޑާރައިންގެ ދުވަސްވަރުއެވެ.\nއެޒަމާނުގައި ފިރިހެނުންގެ ހެދުމަކީ މުންޑާއި ލިބާހެވެ. ވެބޫހުއްތުގެ ހެދުމަކީވެސް އެއީއެވެ. ރޭގަނޑެއްނަމަ ރަށުތެރެއިން އޭނާ ފެންނާނީ ކަމުވޮށިގެންވާ ކޮންމެވެސް އާއިލާއެއް ދިރިއުޅޭ ކޮންމެވެސް ގެއެއްގެ ފުޅަލިދޮށުންނެވެ. އެންމެ ޅަބާޅަކޮށް އެންމެ ފުރިހަމަޔަށް ލިބާހަށް އައިބުވެފައިތިބޭ ފުރާވަރުގެ ނަލަ އަންހެން ސާހިބުން ތިއްބަވަނީވެސް އެފަދަ ގޭގޭގައެވެ. ރަގަޅު މޮޅު ކާނާ ލިބިފައި ފަސޭހަ ދިރިއުޅުމެއްގައި އުޅެވެންޏާ ބުރުސޫރަވެސް ވަކިން ރީތިވާނޭތާއެވެ. މަޝްހޫރުވެސް ވާނޭތާއެވެ. ކޮންމެއަކަސް ވެބޫހުއްތުއަށް ހިތްޕުޅުގެ އެންމެ އެތެރެއިން ޚާއްސަ ޖާގައެއް ނުދެއްވާ އަންހެން ސާހިބަކު އެއިން ގެއެއްގައި އުޅުއްވާ ކަމަކަށް ނުވެއެވެ.\nމި ޒަމާނުގައިނަމަ ވެބޫހުއްތު ވީހީ އެއްވަނަ ދަރަޖައިގެ ފިލްމީ ތަރިއަކަށެވެ. އެހާވެސް އޭނާގެ އެކްޓިން މޮޅެވެ. ކުރިން ދެންނެވި ކަހަލަ ގޭގޭގެ ފުޅަލިބުޑުގައި ނުވަތަ ދޮރާށިބުޑުގައި ހުރެފައި މަގުން މީހަކު އަންނަހެން ހީވީމާ ބުނާނެއެވެ. ގޮމާއެވެ. ނުވަތަ ސިއްތީއެވެ. ތިޔަހެން ނުހައްދަވާށެވެ. މީހަކަށް ފެނިދާނެއެވެ. ދެމީހުންގެ އަބުރު ވެއްޔާ މޮޑެވިދާނެއެވެ. މާދަންރޭވެސް އަޅުގަޑު އަންނާނަމެވެ. ޔަގީނުންވެސް އަންނާނަމެވެ. މިދަންނަވަނީ އާދޭހެވެ. ދެން އަޅުގަޑުގެ މުންޑު ދޫކުރައްވާށެވެ. މިހެން ކިޔާފައި ފުޅަލީގެ ކޮންމެވެސް ތަނެއްގައި އަޅުވައި އަމިއްލަޔަށް މުންޑު އިރާލައިގެން ދުވެ ފިލާނެއެވެ.\nވެބޫހުއްތުގެ އެކްޓިން ބައެއް ރޭރޭ ފެންނާނީ އެގެއެއްގެ ކޮންމެވެސް ބޭފުޅަކަށެވެ. ނުވަތަ އެގެޔަށް އާއްމުކޮށް ވަދެއުޅޭ މީހަކަށެވެ. އެހެންނޫނީ ތަންގަނޑުގެ ކޮންމެވެސް ހަރު މީހަކަށެވެ. ދެން އެގެޔަށް ވަދެ ސިއްތީ ކޮބައިތޯ ބަލާއިރު އެ ސިއްތިޔަކު އޮންނަވާނީ އަވަހާރަފުޅު ލައްޕަވައިފައެވެ. ނުވަތަ ގޭތެރޭގެ ކޮންމެވެސް މަސައްކަތެއްގައި އަވަދިނެތި އުޅުއްވާނެއެވެ. ވެބޫހުއްތު ޖެހި ސަކަރާތަކާއި ސިއްތިޔަކާ އެއްވެސް ގުޅުމެއް ނޯވެއެވެ. ވެބޫހުއްތުއަކީ މި ސިއްތިޔަކު ދުވަހަކު ބަސްފުޅު ވިދާޅުވި މީހަކަށްވެސް ނުވެއެވެ.\nމާލޭގެ ބޮޑުންނާއި ފޯރުންތެރި ތަނަވަސް މީހުންގެ ގޭގޭގެ ބޭރުގައި މިޒާތަކުން ތަމްސީލު ކުޅެކުޅެފައި ދުވާލުގެ ވަގުތުތައް ވެބޫހުއްތު ހޭދަކުރާނީ އަތިރިމަތީގެ ހޮޅުއަށިތަކާއި ދެންވެސް މީހުން އެއްވާ އެބާވަތުގެ ތަންތަނުގައެވެ. ރަށުތެރޭގައި ދެކެވެނީ ކޮންވާހަކައެއްހޭ ރަށްދެބައިމަގުން ކަމެއް ހިނގައިގެން އެބައުޅޭހޭ މަށޭ އެބަކިޔާހޭ އެވެނި ގޮމައެއްގެ ކައިރިން ރޭ ފެނުނީ ކާކުހޭ އަހައަހައިފައި މާނޫންކަމަށް ހެދިގެންވެސް އުޅޭނެއެވެ. މީނާގެ ކަންތައް މިޒާތަކުން ހުންނާތީ އިސާހިތަކު މިސާލުބަހެއް އުފެދި ހަރުވެއްޖެއެވެ. ވެބޫހެދުން މުޅި ރާއްޖެއަށް މަޝްހޫރުވެއްޖެއެވެ.


Hulhumale ga dhin valheege hamalaa:4vana meehaku hayyarukoffi - vNews.mv\nހުޅުމާލޭގައި ބޭރު މީހުންނަށް އަމާޒުކޮށް ދިން ހަމަލާ އާއި ގުޅިގެން އިތުރު މީހަކު ހައްޔަރުކޮށްފި\nއާމިނަތު އަމީނާ (އަނާ) 15 February 2020, 12:29\nޗައިނާގެ ދެ މީހަކާއި އޮސްޓްރޭލިއާގެ މީހަކު ގަޔަށް ވަޅިޖެހި މައްސަލައިގެ ތުހުމަތަށް އިތުރު މީހަކު ހައްޔަރުކޮށްފައިވާ ކަމަށް ފުލުހުންގެ އިދާރާއިން ބުނެފި އެވެ.\nހުޅުމާލޭގައި ތޫނުއެއްޗަކުން3ބިދޭސީންނަށް ހަމަލާދިން މައްސަލައިގައި، 22އ. ގެ ދިވެހި ފިރިހެނަކު ބުރާސްފަތި ދުވަހުގެ ވަގުތެއްގައި ހައްޔަރުކޮށްފައިވާ ކަމަށް ފުލުހުން ބުނެ އެވެ.\nމިމަހުގެ ހަތަރު ވަނަ ދުވަހުގެ ރޭ އިރާކޮޅު ހުޅުމާލޭގައި ދިން މި ހަމަލާގެ ތުހުމަތަށް ޖުމްލަ4މީހަކު މިވަނީ ހައްޔަރުކޮށްފަ އެވެ. އޭގެތެރޭގައި ހިމެނެނީ ހުސް ދިވެހިން ނެވެ.\nހުޅުމާލޭގައި ދިން މި ހަމާލާގައި ޒަހަމްކޮށްލާފައި ވަނީ، ރާއްޖޭގައި މަސައްކަތް ކުރާ ޗައިނާގެ ދެ ފިރިހެނުންނާއި، އޮސްޓްރޭލިއާ ފިރިހެނަކަށެވެ.\nމި ހަމަލާގެ ޒިންމާ ނަގާ ކަމަށް ބުނެ ދިވެހިބަހުން އަޑު އަޅާފައިވާ ވީޑިއޯ އެއް ވަނީ ހަމަލާދިންތާ 48 ގަޑިއިރު ނުވަނީސް އާއްމުކޮށްފަ އެވެ. ވީޑިޔޯ އާންމުކުރީ އިސްލާމިކް ސްޓޭޓް (އައިއެސް) އަށް ވާގިވެރިވާ ދިވެހި ޓެލެގްރާމް ޗެނަލެއްގައި ކަމަށްވެ އެވެ.\nވީޑިޔޯއިން ފެންނަނީ މޫނު ނިވާކޮށްފައި ތިބި ތިން މީހުން ނެވެ. ވީޑިޔޯގައި ބުނަނީ ރާއްޖޭގައި ފަތުރުވެރިންތަކަށް ދީފައިވާ އެ ހަމަލާގެ ޒިންމާ ނަގާ ކަމަށާއި، އެ ހަމަލާ ދިނީ "ކާފަރުންނަށް" ރާއްޖެއަކީ ދުނިޔެމަތީގެ ސުވަރުގެ ކަމަށް ހީވެފައި އޮންނާތީ އެކަން ބަދަލުކުރުމަށް ކަމަށްބުނެ އެވެ.\nމިކަމާ ގުޅޭގޮތުން ފުލުހުން ބުނީ، އެ ވީޑިޔޯގެ ސައްހަކަން ކަށަވަރުކުރުމަށް އެކަން ބަލަމުންދާ ކަމަށެވެ. އަދި ދިވެހިންނާއި ރާއްޖޭގައި ދިރިއުޅޭ އެންމެހާ ފަރާތްތަކުގެ ރައްކާތެރިކަން ކަށަވަރު ކުރުމަށްޓަކައި ކުރަންޖެހޭ ހުރިހާ ކަމެއް ކުރާނެކަމަށްވެސް ފުލުހުންނާއި ސަރުކާރުން ވެސް ވަނީ ބުނެފަ އެވެ.


School thah hulhuvumun dhen vee kihineh? – Iru\nސްކޫލްތައް ހުޅުވުމުން ދެންވީ ކިހިނެއް؟\nސަމާ·9ޖޫން 2020\nކޮވިޑް19 އާއި ގުޅިގެން ދުނިޔޭގެ ގިނަ ގައުމުތަކެއްގައި ސްކޫލްތަކުގައި ކިޔަވައި ދިނުން ވަނީ މެދުކެނޑިފައެވެ. ސްކޫލްތައް ހުޅުވި ވަރަށް ގިނަ ގައުމުތަކުން ސްކޫލްތައް ވަނީ ބަންދު ވެސް ކޮށްފައެވެ. ބައެއް ޤައުމުތަކުން ވަނީ ސްކޫލް ހުޅުވާ ތާރީޚް ފަސްކޮށްފައެވެ. މި ގޮތަށް އަމަލު ކޮށްފައިވަނީ ކޮވިޑް19 ގެ ބިރުވެރިކަން އަދިވެސް ފިލާ ނުދާތީއެވެ.\nމި ރިޕޯޓްގައި ބައެއް ޤައުމުތަކުން މިކަމުގައި އަމަލު ކުރަމުންދާ ގޮތަށް ބަލާލާނަމެވެ. އަދި ރައްކާތެރިކަމުގެ ފިޔަވަޅުތައް އެޅުމުގެ މުހިންމު ކަމުގެ މައްޗަށް ބަލައިލާނަމެވެ.\nސިންގަޕޫރަކީ ކޮރޯނާ ވައިރަސް އާއި ގުޅިގެން އެންމެ ރަނގަޅަށް ފިޔަވަޅުތައް އަޅަމުންއަންނަ އަދި އަހްލާޤީ ގޮތުން ރަނގަޅު އާބާދީއެއް އޮންނަ ގައުމެކެވެ. އެގައުމުން ބައްޔަށް މީހުން ޓެސްޓްކުރި އަވަސްމިނުގައި ދުނިޔޭގައި ޓެސްޓް ކޮށްފައިވަނީ ވަރަށްވެސް މަދު ގައުމެއްގައެވެ. ސްކޫލްތައް ސިންގަޕޫރުގައި ހުޅުވާފައިވަނީ ވަރަށް ބޮޑެތި ޚަރަދު ތަކެއް ކޮށް ވަރަށް ބޮޑަށް ދަރިވަރުންގެ ރައްކާތެރި ކަމަށް ބަލައިގެންނެވެ. ނަމަވެސް7ޖޫންގައި4ދަރިވަރެއް ވަނީ ބައްޔަށް ޕޮޒިޓިވް ވެފައެވެ. އަދި ސްކޫލް މުއައްޒަފެއް ވަނީ ކޮވިޑް19 އަށް ޕޮޒިޓިވް ވެފައެވެ. މި ޕޮޒިޓިވް ވި މީހުންގެ ފަރާތުން އިތުރު ބަޔަކަށް ބަލިޖެހިފައިވޭތޯ މިހާރު ބަލަމުންދާއިރު އިތުރު ބަޔަކަށް ޖެހިފައިވާނަމަ އެ ސްކޫލްތައް ބަންދު ކުރުމަށް ސިންގަޕޫރު ސަރުކާރުން ވަނީ ނިންމާފައެވެ.\nއެފްރިކާގެ ސެނަގަލް ގައި ޖޫން2ގައި ސްކޫލްތައް ނިއު ނޯމަލް އާއި އެއްގޮތަށް ހުޅުވުމަށް ތައްޔާރުވެފައި އޮތް ނަމަވެސް މިހާރު ވަނީ ސްކޫލްތައް ނުހުޅުވުމަށް ނިންމާފައެވެ.\nމެލޭޝިއާގައި އަދި ސްކޫލްތައް ހުޅުވަން ނުފަށައެވެ. ސްކޫލްތައް ހުޅުވުމުގެ ވާހަކަ މެލޭޝިއާގައި ދެކެވެމުންދާއިރު އެކަމަށް ބޭނުންވާ ވަސީލަތްތައް ސަރުކާރުން ދަނީ ސްކޫލްތަކަށް ފޯރުކޮށްދެމުންނެވެ. މި ގޮތުން ސެނެޓައިޒާ އާއި, މާސްކާއި, ތާރމަލް ސްކޭނާރސް ފަދަ ތަކެތި ދަނީ ހޯދައި ބޮޑެތި ޚަރަދުތަކެއް ކުރަމުންނެވެ.\nއިނގިރޭސި ވިލާތުގައި ނޯތްވެސްޓްގައި ސްކޫލް ހުޅުވުމަށް ތައްޔާރުވެފައި ވީ ނަމަވެސް މިހާރު ވަނީ ސްކޫލްތައް ހުޅުވުން ލަސްކޮށްފައެވެ. އިނގިރޭސި ވިލާތުގެ އެހެން ހިސާބުތަކުގައި ކޮންމެވެސް ވަރަކަށް ސްކޫލްތައް 1 ޖޫން އިން ފެށިގެން ހުޅުވި ނަމަވެސް %50 އިންސައްތަ ކުދިންވެސް ސްކޫލްތަކަށް ނުފޮނުވާކަމަށް ރިޕޯޓްތައް ބުނެއެވެ.\nސްކޫލްތައް އިސްރާއީލްގައި ހުޅުވުމުން އެތައް ބަޔަކަށް ބަލިޖެހުމުގެ ނަތީޖާއެއް ގޮތުން މިހާރު 10,000 ވުރެ ގިނަ ދަރިވަރުންނާއި ޓީޗަރުން ވަނީ ކަރަންޓީނު ކުރެވިފައެވެ. އިސްރާއީލްގައި ސްކޫލް ހުޅުވުނީ އެންމެ2ހަފްތާއަށެވެ. އެ ދުވަސްކޮޅުގައި އެތައް ދަރިވަރުންނެއް ވަނީ ކޮވިޑް19 އަށް ޕޮޒިޓިވް ވެފައެވެ.\nނެދަލަންޑުގައި ދަރިވަރުން މަދުކޮށް, ސްކޫލްތަކުގައި ކިޔެވުން ކުރިއަށް ދަނިކޮށް ވަނީ7ދަރިވަރުންނާއި2ޓީޗަރުން ކޮވިޑް19 އަށް ޕޮޒިޓިވް ވެފައިވެއެވެ. އެހެންކަމުން ނެދަލަންޑުގެ ބައެއް ސްކޫލްތައް މިހާރު ވަނީ ބަންދުކޮށްފައެވެ.\nޑެންމާކަކީ ރައްޔިތުން ވަނީ ލޮކްޑައުންގައި ސަރުކާރުގެ އެންގުންތަކަށް ވަރަށް ބޮޑަށް ބޯލަނބައިގެން, ސަރުކާރަށް ދޭންޖެހޭ ފުރިހަމަ އެއްބާރުލުންދީގެން ކޮވިޑް19 އިން އަރައިގަތުމަށް މަސައްކަތް ކޮށްފައެވެ. ޑެންމާކުން ސްކޫލް ހުޅުވާލީ2ހަފްތާއަށް ދަރިވަރުން ބަހާލައިގެންނެވެ. އެއް ހަފްތާގައި އެއް ބަޔަކު އަންނަ އިރު, ޖެހިގެން އަންނަ ހަފްތާގައި ސްކޫލަށް ހާޒިރުވަނީ ބާކީ ތިބި ކުދިންނެވެ. ސްކޫލުގައި ކޮންމެ ކުއްޖަކު އިންނަނީ އެކަކު އަނެކަކާއި 1 މީޓަރު ދުރުގައެވެ. މާސްކު އެޅުން މަޖުބޫރު އިރު, ދަރިވަރުންނާއި ޓީޗަރުންގެ ރައްކާތެރިކަމަށް އަޅަންޖެހޭ ފިޔަވަޅުތައް ސަރުކާރުން ވަނީ އަޅާފައެވެ. ޑެންމާކުގައި ސްކޫލް ހުޅުވާލިތާ މިވީ އެއް މަހެވެ.\nމާލީގައި ޓީޗަރުން ދަނީ ސްކޫލްތައް ހުޅުވުމާއި ދެކޮޅަށް އިހްތިޖާޖް ކުރަމުންނެވެ. މާލީގައި ސްކޫލް ހުޅުވާފައިވަނީ ރައްކާތެރިކަމުގެ ފިޔަވަޅުތައް ނާޅާކަމަށް ނޫސްތަކުން މައުލޫމާތު ދެއެވެ. އަދި ބަލިޖެހިފައި މިހާރު ވަނީ ކިހާ ދަރިވަރުންނަށް ކަމެއް ސާފެއް ނުވެއެވެ.\nސައުތު ކޮރެއާ އަކީ ވެސް ކޮވިޑް19 އިން ސަލާމަތް ވުމަށް ޚަރުދަނާ ފިޔަވަޅުތަކެއް އެޅި ގައުމެކެވެ. ސައުތު ކޮރެއާއިން ވަނީ 500 އަށް ވުރެ ގިނަ ސްކޫލް ހުޅުވުމަށް ފަހު ބަންދު ކޮށްފައެވެ. އަދި 838 ސްކޫލެއް ހުޅުވުން ވަނީ ލަސްކޮށްފައެވެ. ސައުތު ކޮރެއާއިން ސްކޫލްތައް ހުޅުވާފައިވަނީ ހަރުދަނާ ފިޔަވަޅުތަކަކާއި އެކުއެވެ. ސައުތު ކޮރެއާގައި6އަހަރުގެ ކުޑަކުއްޖެވެސް ވަނީ ސްކޫލުން ޕޮޒިޓިވް ވެފައެވެ.\nފިލިޕީންސްގެ ރައީސް އަންގާފައިވަނީ ކޮރޯނާ ވައިރަސް އަށް ވެކްސިން އެއް ލިބުމުގެ ކުރިން އެއްވެސް ސްކޫލެއް ނުހުޅުވޭނެ ކަމަށެވެ. ފިލިޕީންސް ގައި މާރިޗްގައި ސްކޫލް ބަންދު ކޮށްފިއެވެ.\nފިންލޭންޑަކީ ތައުލީމު ދިނުމުގެ ރޮނގުން ވަރަށް ކުރި އަރާފައިވާ ގައުމެކެވެ. ފިންލޭޑުންގައި ކިޔެވުން ފެށީ މޭއި މަހުގެ މެދުތެރޭގައެވެ. ޓީޗަރަކަށް ކޮވިޑް19 ޖެހުމާއި ގުޅިގެން 11 ކުދިން ވަނީ މޭއި 19 ގައި ކަރަންޓީން ކޮށްފައެވެ. މީގެ އިތުރުން ހަމަ މޭއި މަހު ވަނީ އިތުރު2ކުދިންނަށް ކޮވިޑް19 ޖެހިގެން އެތައް ބަޔަކު ކަރަންޓީން ކޮށްފައެވެ.\nސްކޫލްތަކުގައި އިޖުތިމާޢީ ގައިދުރުކަން ކުޑަ\nދުނިޔޭގެ ހުރިހާ ގައުމުތަކަށްވެސް ސްކޫލް ހުޅުވުމަށް ދިމާވެފައިވާ އެންމެ ބޮޑު އެއް ގޮންޖެހުމަކީ ޑަބްލިއުއެޗްއޯގެ ގަވާއިދުތަކަށް ފެތޭހެން ހަރަކާތްތެރިވާނޭ ނުވަތަ ކިޔަވާދެވޭނޭ މާހައުލެއް ސްކޫލްތަކުގައި ނެތުމެވެ. ސްކޫލްތައް އިމާރާތް ކޮށްފައި ވަނީ އެކީގައި ތިބެ ކިޔެވުމަށެވެ. އިޖުތިމާޢީ ގައިދުރުކަމާއި ސީދާ ދެކޮޅަށެވެ. ސްކޫލްތަކަށް ދަރިވަރުން ގޮސް, ގައިދުރުކޮށް ތިބޭނޭ އެއްވެސް ޖާގައެއް ނޯންނާނެއެވެ.\nޓީޗަރުންގެ ތެރޭގައި ހައި ރިސްކު މީހުން\nސްކޫލްތަކުގައި މަސައްކަތް ކުރާ ޓީޗަރުންތެރޭގައި އުމުރުން ދުވަސްވީ މީހުން ހިމެނެއެވެ. އަދި ދާއިމީ ބަލިތައް ހުންނަ ފަރާތްތައްވެސް ހިމެނެއެވެ. އެއީ މި ބަލިޖެހިއްޖެ ނަމަ ރިސްކު ބޮޑުވެ ބަލިން ފަސޭހަ ވުމުގެ ފުރުސަތު ކުޑަ ބައެކެވެ. ކިޔަވައިދިނުމަށް ޓީޗަރުން ނުކުންނަ ހިސާބުން ހުރިހާ ޓީޗަރުންވެސް ހިމެނިގެން ދާނީ ފްރޮންޓްލައިން ގައި މަސައްކަތް ކުރާ ފަރާތްތަކަށެވެ. ފްރޮންޓް ލައިން ގައި މަސައްކަތްކުރާ ކޮންމެ މީހަކީވެސް ބަލި ޖެހުމުގެ ރިސްކު ބޮޑު މީހަކެވެ. އެހެންކަމުން ހުރިހާ ޓީޗަރުންނަށް ބޭނުންވާ ރައްކާތެރިކަމުގެ އާލާތްތައް ތައްޔާރުވެފައި ހުންނަށް ޖެހެއެވެ.\nސްކޫލްތައް ހުޅުވުމަކީ ޚަރަދު ބޮޑުކަމެއް\nސްކޫލެއް ރައްކާތެރިކަމުގެ ފިޔަވަޅުތަކާއި އެކު ހުޅުވުމަށް ވަރަށް ބޮޑެތި ޚަރަދުތަކެއް ކުރަންޖެހެއެވެ. މިގޮތުން ހުރިހާ ދަރިވަރަށް ބޭނުންވާ ވަރަށް ސެނެޓައިޒަރ, ޑިސްއިންފެކްޓް ކުރާ ވައިޕާއި, އަންގިއާއި, މާސްކާއި, ނޯ ޓަޗް ތަމޯމީޓަރުތަކާއި, އޮކްސިމީޓަރާއި, ހަމަކޮށް ހުންނަށް ޖެހެއެވެ. މީގެ އިތުރުން ސްކޫލްތައް ޑިސްއިންފެކްޓް ކުރުމަށް ބޭނުންވާ މުއައްޒަފުންނާއި, ނަރުހުން ތިބެންޖެހެއެވެ. މިއީ ދަރިވަރުންގެ ރައްކާތެރިކަމާއި ސަލާމަތަށް ކޮންމެހެން ބޭނުންވާ ތަކެއްޗެވެ.\nކާމިޔާބު ދަރިޔަކު ބޮޑުކުރުމަށް މިކަންކަމަށް ސަމާލުވޭ!\nސަރުކާރުން މި ހުރިހާ ޚަރަދެއް ކުރާނަމަ އެއީ ގާތްގަނޑަކަށް ކޮންމެ ކުއްޖަކަށް 490 ޑޮލަރު ކަމަށް އެމެރިކާއިން ހަދާފައިވާ ހިސާބުތަކުން ދައްކައެވެ. 90,000 ހާހުގެ ދަރިވަރުންގެ އާބާދީއަކަށް އެއީ 44 މިލިއަން ޑޮލަރުގެ ބޮޑު ޚަރަދެކެވެ. މިއީ ގައުމުތަކުގައި ބަޖެޓް ކުރެވިފައިވާ ޚަރަދުތަކަކަށް ނުވާއިރު, ޚަރަދު ތަކެއް ނުކޮށް ސްކޫލްތައް ހުޅުވައިގެން ދަރިވަރުންގެ ރައްކާތެރިކަން މިހާރު މިއޮތް ހާލަތުގައި ކަށަވަރު ކުރުން ވެގެން ދާނީ ދަތިކަމަކަށެވެ.\nސްކޫލްތައް ހުޅުވުމަކީ ދެވަނަ ރާޅެއް އަތުވެދާނެ ސަބަބެއްބާ?\n6 ޖޫން ގައި ބީބީސީ އިން ތައްޔާރު ކޮށްފައިވާ ރިޕޯޓެއްގައި ސްކޫލްތައް ހުޅުވާލުމުން ކޮވިޑް19ގެ ދެވަނަ ރާޅެއް އަތުވެދާނޭކަމަށް ލަފާކޮށްފައި ވެއެވެ. މި ރިޕޯޓް އެކުލަވާލާފައި ވަނީ ތަޖުރިބާކާރުންގެ އިންޓަވިއުތަކާއި, އެކި ރިސާރޗް މޮޑެލްތައް ބޭނުން ކޮށްގެންނެވެ. މި ލިޔުމުގައި ދެވަނަ ރާޅަކުން ސަލާމަތްވުމަށް ޓެސްޓްތައް ހަދަންވީ ގޮތާއި ކޮންޓަކްޓް ޓްރޭސިންގ ހަދަން ޖެހޭ މިންވަރު ބަޔާން ކޮށްފައިވެއެވެ. އެ މިންވަރަށް ދުނިޔޭގެ ބައެއް ޤައުމުތަކަށް ޓެސްޓްކޮށް ޓްރޭސް ކުރުމުގެ ގާބިލުކަން އަދި ލިބިފައި ނުވެއެވެ.\nޑަބްލިއުއެޗްއޯއިން ވަނީ ރައްކާތެރި ކަމުގެ ހަރުދަނާ ފިޔަވަޅުތަކާއި, އަދި ސާފުތާހިރު ކަމުގެ މުހިންމު ފިޔަވަޅުތަކާއި އެކު ތަފާތު ފޭސްތަކަކަށް ބަހާލައިގެން ސްކޫލްތައް ހުޅުވުން އެންމެ ރަނގަޅުކަމަށް ބުނެފައެވެ. ނަމަވެސް ޑަބްލިއު އެޗްއޯ އިން މިކަމުގައި ރިސްކް އޮތްކަމަށް އިއުތިރާފް ވެއެވެ. ކަން މިހެން އޮތް އިރު ޑަބްލިއުއެޗްއޯ އަށް މިކަމުގައި ފާޑުކިޔުންވެސް ދަނީ ރައްދު ވަމުންނެވެ. މާސްކް އެޅުމަކީ މުހިންމު ކަމެއް ނޫންކަމަށް ދޭހަވާ ގޮތަށް ޑަބްލިއު އެޗްއޯއިން ވާހަކަ ދެއްކި ބޭފުޅާ މިއަދު ސްކޫލްތައް ހުޅުވުން އެންމެ ރަނގަޅުކަމަށް ބުނުމުން އެކަމާއި މެދު ސުވާލު އުފައްދާ ފާޑު ކިޔާ ފަރާތްތައް މަދެއް ނޫނެވެ.\nސުޝާންތުގެ ފާމްހައުސް އިން އެންސީބީ އަށް ފެނުނީ މި ތަކެތި\nމި ވީޑިއޯއިން އަނެއްކާވެސް ރިއާ ތަހުޤީޤަށް ދޮގު ހަދަމުންދާކަން ފަޅާއަރައިފި\nސުޝާންތުގެ މި ވިޑިއޯއަށް އެންމެންގެ ސަމާލުކަން!